
DREPTUL  LA  VIAŢĂ  AL  NAŢIUNILOR 

MICI 

S’a  pus  în  ultima  vreme  în  discuţie  dreptul  la  viaţă 
al  naţiunilor  mici,  lucru  care  ne  interesează  în  cel  mai 
înalt  grad  şi  pe  noi.  Ţinem  să  afirmăm  cu  toată  puterea 
că  dreptul  ia  libertate  nu  are  să  fie  făcut  atârnător  de 
numărul  membrilor  unei  naţiuni.  Acesta  e  un  drept  lăsat 
de  Dumnezeu  pentru  toate  neamurile.  Fiecare  neam,  odată 
ce  este  chemat  de  Dumnezeu  la  existenţă,  e  chemat  şi  la 
desvoltarea  însuşirilor  şi  posibilităţilor  sale,  fapt  care  nu 
se  poate  realiza  decât  în  libertate.  Libertatea  neamurilor 
rezultă  din  ideea  mare  a  libertăţii  omului,  ca  fiinţă  morală. 

Dacă  se  găsesc  neamuri  cu  membri  mai  puţini,  de  aici 
nu  rezultă  că  aceştia  n'au  dreptul  la  manifestarea  liberă  a 
fiinţii  lor  determinată  prin  etnicul  din  care  fac  parte.  Darul 
acesta  al  cerului,  cel  mai  de  preţ  pe  care-1  are  omul,  nu 
e  dat  numai  unor  privilegiaţi,  ci  tuturor.  Adeseori  au 
pornit  curente  de  idei  şi  au  răsărit  personalităţi  geniale, 
cari  au  revărsat  adevărate  binefaceri  peste  omenire,  tocmai 
din  sânul  naţiunilor  mici.  Dreptul  la  libertate  fiind  un 
drept  divin,  oamenii  nu  au  căderea  să-l  desfiinţeze.  Nu 
există  de  altfel  nici  un  motiv  serios,  moral  pentru  o  ase¬ 
menea  tentativă.  Dacă  se  ivesc  răsboae  crâncene  pe  pă¬ 
mânt,  urmate  de  tot  felul  de  suferinţe,  nici  odată  nu  sunt 

popoarele  mici  cauza,  ci  veleităţile  celor  mari  de-aşi  în¬ 
tinde  la  nesfârşit  heghemonia,  Acestea  angajează  apoi  şi 
popoarele  mici  în  uriaşele  lor  răfueli. 

Neamul  nostru  este  un  neam  tinăr  care  nu  şi-a  arătat 
încă  măsura  darurilor  lui  cu  cari  a  fost  înzestrat  de  Dum¬ 
nezeu.  El  are  o  misiune  de  îndeplinit  în  viitor  şi  nu  poate 
fi  înlăturat  dela  viaţa  istorică  de  nici  o  poftă  sau  combi¬ 
naţie  omenească. 

El  va  lupta  cu  toată  hotărîrea  şi  în  chip  necurmat 
pentru  dreptul  său  la  o  viaţă  liberă,  într'un  stat  suveran 
al  său  care  să  cuprindă  pe  toţi  fiii  săi.  Iar  Biserica  pă¬ 
rinţilor  săi  îi  va  sta  tot  timpul  alăturea,  ca  cel  mai  preţios 
ajutor,  în  această  luptă. 


DECALOGUL  LUPTEI  ANTISECTARE 

de 

Diacon  Dr.  GRIGORIE  T.  MARCU 

Profesor  la  Academia  teologică  Andreiană1* 

Problema  sectelor  religioase  din  România  formează 
de  vreme  îndelungată  una  din  preocupările  noastre  de  că¬ 
petenie,  Paralel  cu  îndemnurile  stăruitoare  ce  le  împăr- 
tăşiam  preoţimii  în  vederea  înteţiră  luptei  et  antisectare, 
noi  am  urmărit  în  de- aproape  evoluţia  regimului  sectelor 
din  ţara  noastră,  i-am  denunţat  cu  curaj  scăderile  şi  am 
cerut  fără  ocol  lichidarea  pe  cale  de  lege  a  acestor  instru¬ 
mente  de  disoluţie  naţională,  infecdate  unor  interese 
străine.  Convinşi  că  forţa  de  nebiruit  a  oricărei  naţiuni 
zace  în  unitatea  sa  sufletească  mai  mult  decât  în  tăria  ali¬ 
anţelor,  în  puterea  armelor  sau  în  prosperitatea  ei  econo¬ 
mică,  noi  n’am  pierdut  o  clipă  nădejdea  că  acest  adevăr 
va  fi  înţeles  odată  şi  odată  de  către  exponenţii  stăpânirii 
noastre  politice  şi  ridicat  la  rangul  unei  probleme  de  stat. 
Fărâmiţarea  sufletească  a  poporului  român,  inaugurată  încă 
înainte  cu  aproape  un  sfert  de  mileniu  de  către  simbriaşii 
intereselor  politice  ale  Habsburgilor,  a  fost  r<  luată  în  ul¬ 
timele  decenii  ale  veacului  trecut  de  către  emisarii  sec¬ 
telor  religioase  importate  de  peste  ocean  sau  de  dincolo 
de  Canalul  Mânecii.  Operând  nestingherite  de  nici  o  opre¬ 
lişte  —  deciziile  ministeriale  c  iri  reglementau  funcţionarea 
lor  pe  teritoriul  Statului  român  încurajau  în  ultimă  ana¬ 
liză  manevrele  acestor  cuibare  de  anarhie  religioasă,  prin 
faptul  că  le  acordau  în  chip  mai  mult  sau  mai  puţin  mă¬ 
rinimos  protecţia  legilor  —  sectele  tindeau  la  pulveri¬ 
zarea  unităţii  noastre  de  credinţă,  atât  de  grav  păgubită 
prin  „dejghinarea"  dela  1700.  Curmarea  —  am  spus  mai 
mult  decât  înfrânarea  —  desmăţului  sectar  interesa  de 
sigur  Biserica  dreptcredmcioasă.  Şi  în  aceeaşi  măsură  in- 

teresa  conducerea  de  stat,  a  cărei  supremă  misiune  trebue 
să  fie  unificarea  în  cuget  şi'n  simţiri  a  tuturor  fiilor  Pa¬ 
triei,  iar  nu  desbinarea  lor. 

Spre  deosebire  de  toţi  înalţii  dregători  cari  sau  pe¬ 
rindat  la  cârma  trebilor  obşteşti  ale  României  întregite, 
Mareşalul  Ion  Antonescu,  Conducătorul  Statului,  a  avut  nu 
numai  putinţa,  ci  şi  bunăvoinţa  de-a  pune  capăt  acestei 
situaţii  primejdioase.  Informaţiuni  demne  de  cea  mai  de¬ 
săvârşită  încredere,  ne  impun  obligaţia  —  plăcută  obli¬ 
gaţie  !  —  de-a  afirma  că  Legea  nr.  927  din  28  Decemvrie 
1942,  a  fost  făurită  exclusiv  din  iniţiativa  şi  voinţa  Mare- 
şalului-Conducător.  Când  împrejurările  vor  permite,  o  să 
arătăm  dovezile. 

Comentând  istoricul  act  de  guvernământ,  scriam  aici 
că  e  rândul  preoţimii  să-i  perfecteze  prevederile  :  «Ma¬ 
nevrele  sectare  au  fost  făcute  inoperante,  dar  adversarul 
dreptei  credinţe  încă  nu-i  răpus.  Mai  treji  ca  ori  când, 
noi  rămânem  cu  faţa  la  inamic.  Mai  râvnitori  ca  nici 
odată,  pornim  la  muncă  îndoită  şi  înteţită.  Etapa  finală  a 
luptei  antisectare,  abia  acum  începe“  (vezi  RT  XXXIII, 
1943  p.  106). 

Statul  a  răspuns  aşa  dar  repetatelor  solicitări  ale  Bi¬ 
sericii  noastre  de-a  se  pune  capăt  regimului  de  îngăduinţă 
manifestat  de  organele  sale  faţă  de  prozelitismul  sectar. 
Actul  acesta  uşurează  simţitor  sarcinile  misionare  ale  preo¬ 
ţimii,  fără  a  o  dispensa  câtuşi  de  puţin  de  rigorile  lor. 
Lupta  ei  antisectară  se  află  în  continuare.  De-o  stagnare 
sau  de-o  slăbite  a  ei,  nici  nu  poate  fi  vorba.  Am  face 
inoperantă  înţeleaptă  deriziune  a  Mareşalului- Conducător, 
pe  care  am  dorit-o  cu  atâta  ardoare. 

Adevărul  acesta  a  fost  înţeles  dintru  tot  începutul  de 
autoritatea  bisericească  şi  măsurile  luate  în  vederea  valo¬ 
rificării  legii  de  desfiinţare  a  sectelor,  făgăduesc  cele  mai 
bune  roade. 

Cu  data  de  16  Februarie  a.  c„  I.  P,  Sf,  Mitropolit 
Nicolae  al  Ardealului  a  adresat  preoţimii  în  subordine  o 
amplă  şi  luminoasă  scrisoare  pastorală  (nr.  990/1943),  în 

care  stabileşte  complect  şi  definitiv  metodologia  luptei  an- 
tisectare,  potrivit  situaţiei  create  prin  Legea  nr.  927, 

„Vedeam  cu  îngrijorare  în  anii  de  după  răsboiul  mon¬ 
dial  trecut  —  spune  înaltul  Ierarh  —  cum  atâtea  suflete 
din  rândul  fiilor  credincioşi  ai  Bisericii  noastre  se  lăsau 
amăgite  şi  se  înstrăinau  de  mama  lor  cea  bună,  prin  pro¬ 
paganda  pe  care  o  făceau  sectarii.  Biserica  noastră,  prin 
ierarhii  şi  prin  organele  sale,  a  arătat  în  repeţite  rânduri 
bărbaţilor  politici  dela  cârma  ţării  primejdia  mare  pe  care 
o  reprezintă  libertatea  rău  înţeleasă  a  propagandei  sectare 
în  mijlocul  poporului.  Era  doar  limpede  că  noi  nu  suntem 
popor  păgân,  care  să  avem  nevoie  de  propagandă  religioasă 
străină,  ci  suntem  cel  mai  vechiu  popor  creştin  în  această 
parte  a  lumii.  Noi  ne  avem  Biserica  şi  tradiţia  noastră  de 
viaţă  creştinească  prin  care  am  trăit  dealungul  veacurilor 
şi  care  nu  poate  fi  lăsată  pradă  oricărui  venetic  adus  de 
vânturi,  care  s’ar  apuca  să  le  combată  şi  să  smulgă  sufle¬ 
tele  de  lângă  altarul  strămoşesc,  Nu  e  libertate  să  dai 
drumul  tuturor  lupilor  în  staulul  Bisericii  noastre,  ci  e  un 
păcat  neiertat  împotriva  sufletului  poporului  românesc. 
Destrămarea  acestui  suflet,  pe  care  Biserica  l*a  format  şi 
crescut  unitar,  constitue  nu  numai  o  pierdere  pentru  Bi¬ 
serică,  dar  şi  o  mare  primejdie  pentru  unitatea  naţională 
şi  pentru  statul  român. 

Dar  glasul  conducătorilor  bisericeşti  n'a  fost  ascultat, 
iar  sectele  au  lucrat  în  voie. 

Abia  guvernul  Domnului  Mareşal  Antonescu,  prin  De¬ 
cretul- Lege  nr.  927/942,  a  desfiinţat  sectele  religioase,  a- 
ducând  Ia  îndeplinire  una  din  aşeptăriie  vechi  ale  con¬ 
ştiinţei  româneşti. 

In  faţa  acestui  fapt,  care  este  datoria  Bisericii  şi  a 
slujitorilor  ei?  Desfiinţate  ca  organizaţie,  casele  lor  de 
rugăciuni  închise,  sectele  totuşi  nu  încetează  a  exista,  câtă 
vreme  mai  există  sectarii,  adică  membrii  sectelor.  E  ne¬ 
cesar  deci  să  pornim  o  propagandă  misionară  pentru  a 
converti  pe  sectari  dela  rătăcirea  lor  şi  a-i  întoarce  la 
dreapta  credinţă". 

Dudue  în  acest  preambul  de  scrisoare  pastorală  o 

înaltă  conştiinţă  a  valorii  inegalabile  pe  care  o  are  dreapta 
noastră  credinţă  pentru  sufletul  românesc.  Ea  trebue  să 
animeze  pe  fiecare  membru  al  clerului. 

Cât  priveşte  viziunea  nouei  situaţii  create  prin  legea 
amintită,  ea  este  tot  atât  de  justă  pe  cât  e  de  bărbă¬ 
tească.  Să  nu  ne  lăsăm  amăgiţi !  Greul  muncii  de  reaşe¬ 
zare  în  Biserică  a  fugarilor,  abia  acum  începe.  Preoţimea 
e  chemată  să  ducă  un  răsboiu  în  toată  legea. 

Cari  sunt  armele  ei  ? 

Arme  preoţeşti,  arme  creştineşti,  arme  duhovniceşti . . . 
fără  excepţie  !  Iată  pomelnicul  lor  : 

1.  O  pilduitoare  viaţă  preoţească.  Sectarul  birueşte 
adeseori  prin  reclama  conduitei  sale  personale,  compa¬ 
rând-o  bucuros  mai  ales  cu  purtarea  unora  dintre  membrii 
clerului,  cari  nu  calcă  totdeauna  preoţeşte.  înaltul  îndemn 
arhieresc  nu  urmăreşte  câtuşi  de  puţin  să  deştepte  în  sluji¬ 
torii  altarelor  gustul  de-a  proceda  la  fel.  Una  e  autore- 
clama  defăimătoare  şi  cu  totul  altceva  pilda  unei  vieţi  ne¬ 
prihănite  care  vorbeşte  dela  sine,  care  se  impune  fără  cal¬ 
culată  ostentaţie.  Cea  dintâi,  vatămă  grav  prescripţiile  im¬ 
placabile  ale  smereniei  creştine.  Cealaltă  e  un  privilegiu 
al  sfinţilor  —  şi  nu  mai  puţin  al  adevăratului  preot. 
„Prin  nimic  altceva  nu  vei  înfrânge  dârzenîa  îngustă  a 
celui  ce  s’a  separat  de  viaţa  obştei  creştineşti  şi  a  trecut  la 
sectă  —  spune  I,  P.  Sf.  Mitropolit  Nicolae  —  decât  prin  pilda 
cuceritoare  a  vieţii  tale  profund  creştineşti,  ca  preot.  Prin 
aceasta  îl  vei  desarma  pe  sectar.  Cuvântul  de  tălmăcire  a 
Sfintei  Scripturi  va  primi  o  dovadă  concretă  din  gura 
preotului  care  trăeşte  ceea  ce  predică  şi  astfel  vorbeşte 
ca  unul  care  are  putere  de  sus“. 

Aşa  şi  este !  Verba  movent,  exempla  trahunt,...  de 
când  e  lumea.  Şi  cât  va  fi  lumea,  exemplele  concrete  — 
faţă’n  faţă  cu  cele  mai  elocvente  cuvinte,  cari  nu  isbutesc 
decât  sa  mişte  inima  —  vor  târî  biruiţi  şi  pe  alţii  spre 
bucuriile  inexprimabile  ale  imitării  modelului  care  ţi- a  robit 
admiraţia. 

2.  O  temeinică  pregătire  sectologică,  dobândită  prin 
studiul  aprofundat  al  istoriei  şi  doctrinelor  sectare  pe  de-o 

parte,  iar  pe  de  altă  parte  prin  cunoaşterea  exactă  a  în¬ 
văţăturilor  de  credinţă  şi  morală  ale  Bisericii  dreptcredin- 
cioase,  ca  şi  a  metodologiei  luptei  antisectare.  La  acest 
capitol,  scrisoarea  pastorală  a  I.  P,  Sf.  Mitropolit  Nicolae 
oferă  o  listă  bibliografică  minimală,  din  care  preoţimea  îşi 
poate  alege  cărţile  trebuincioase  pentru  studiul  proble¬ 
melor  în  chestiune.  Au  fost  luate  măsurile  de  rigoare 
pentru  ca  Librăria  noastră  arhidiecezană  să  fie  în  perma¬ 
nenţă  aprovizionată  cu  lucrări  de  natura  aceasta. 

3.  Exercitarea  osârduitoare  şi  inteligentă  a  pastoraţiei 
individuale,  contactul  personal  cu  sectarii,  tratarea  fiecă¬ 
ruia  dintre  ei  după  firea  şi  caracterul  său  individual.  Nu 
aştepţi  să  vină  el  la  tine.  II  cauţi  tu,  aşa  cum  au  făcut 
Mântuitorul  şi  sfinţii  Apostoli  cu  îndărătnicii  veacului  în- 
tâiu  al  erei  noastre,  Pastoraţia  individuală  este  o  artă  — 
o  artă  care  se  învaţă,  o  artă  la  îndemâna  tuturor  preo¬ 
ţilor.  Ea  presupune  cunoaşterea  exactă  a  complicatei  firi 
omeneşti. 

4.  Catehizarea  copiilor  de  şcoală  ai  sectarilor,  în  exer¬ 
citarea  căreia  înţelegerea  cu  învăţătorii  satelor  îi  poate  fi 
de  real  folos  preoţimii. 

5.  Obţinerea  colaborării  fruntaşilor  satelor  (primari,  no¬ 
tari,  etc.j,  ca  şi  a  naşilor  şi  nunilor  sectarilor.  Ei  trebuesc 
convinşi  despre  necesitatea  şi  urgenţa  tămăduirii  pe  cale 
pacinică  a  acestei  suferinţi  naţionale. 

6.  Cicluri  repetate  de  predici  antisectare,  organizate  pe 
cont  propriu  şi  pe  cercuri  preoţeşti. 

7.  Săvârşirea  sărbătorească  a  botezului  pruncilor  năs¬ 
cuţi  din  părinţi  sectari ,  cu  participarea  întregei  parohii  şi 
cu  predică  de  rigoare. 

8.  Vizite  dese ,  stăruitoare,  în  familiile  sectare.  Ace¬ 
stea,  cu  Sf.  Scriptură  în  mână  —  împreunate  cu  lecturi 
şi  tălmăciri  biblice,  distribuiri  de  cărţi  de  rugăciuni  si  foi 
religioase,  precum  şi  cu  poftirea  lor  la  adunările  de  obşte 
ale  „Oastei  Domnului'*. 

9.  Practicarea  milosteniei  faţă  de  sectarii  nevoiaşi,  aşa  fel 
încât  să  nu  ştie  stânga  ce  face  dreapta. 

10.  împărtăşirea  sectarilor  convertiţi  cu  sfintele  şi  de 
viaţă  făcătoarele  Taine ,  după  ce  i-ai  convins  în  prealabil  să 
participe  la  sf.  Liturghie  şi  la  celelalte  slujbe  dumnezeeşti. 


Iată  decalogul  unui  destoinic  luptător  antisectar. 

Fără  respectarea  riguroasă  a  prescripţiilor  lui,  fără 
exercitarea  lor  entuziastă  şi  înţeleaptă,  ne  văduvim  de  bu¬ 
curia  întoarcerii  sectarilor  la  calea  mântuirii  sufletului  prin 
darurile  dreptei  credinţe. 


ISTORIA  UNEI  DISPUTE 

I.  DELA  CARTEA  „RELIGIE  Şl  SPIRIT"  Şl  PÂNĂ  LA 
REVISTA  „SAECULUM" 

de 

Preot  Dr,  CORNELJU  SÂRBU 

In  anul  trecut,  am  înregistrat  începutul  şi  desfăşurarea 
unei  foarte  importante  dispute  teologico-filosofice.  Privită 
sub  unghiul  spiritualităţii  şi  cugetării  autentic  româneşti, 
această  dispută  prezintă  —  cât  priveşte  obiectul  discuţiei 
şi  poziţiile  luate  într'ânsa  —  o  îmbinare  interesantă  a  două 
direcţiuni  diametral  opuse,  şi  anume :  pe  de  o  parte,  as¬ 
pectul  filosofic  profan  al  ei  se  înfăţişează  în  forme  bizare, 
stranii,  anacronice  şi  mai  ales  străine  de  cugetarea  şi  sim¬ 
ţirea  specific  românească,  iar  pe  de  altă  parte  aspectul 
teologic  îmbracă  haina  nobilă  şi  reconfortantă  a  unei  ati¬ 
tudini  obiective,  juste,  viguroase  şi  dârze  din  partea  ti¬ 
nerei  generaţii  de  teologi  români,  deplin  conştientă  de  me¬ 
nirea  şi  îndatoririle  ei. 

Obiectul  central  al  disputei  îl  constitue  discuţia  în 
jurul  a  două  mari  probleme,  de  importanţă  vitală  pentru 
noi  Românii:  1.  „Mitul“  lui  Hristos  şi  2.  Raportul  dintre 
Ortodoxie  şi  Românism.  E  limpede,  deci,  că  disputa  an¬ 
gajează  pe  de  o  parte  problema  capitală  a  dumnezeirii 
Aceluia,  Care  —  în  tot  trecutul  nostru  bimilenar  şi  îm¬ 
povărat  de  atâta  trudă  istorică  întru  păstrarea  cu  sfinţenie 
a  fiinţei  noastre  etnice  şi  menţinerea  pe  linia  destinului 
ce  ni  l-a  hărăzit  Pronia  cerească  —  a  constituit  pârghia 
de  rezistenţă  şi  cheia  de  boltă  a  ridicării  noastre  în  stră¬ 
dania  titanică  de  croire  şi  făurire  a  destinului  nostru,  iar 
pe  de  altă  parte  chestiunea  vitală  a  măsurii  în  care  cre¬ 
ştinismul  (la  noi  una  cu  ortodoxia)  a  contribuit  la  plămă¬ 
direa  specificului  nostru  etnic  şi  spiritual  (românismul)  şi 
dacă  în  viitor  această  contribuţie  este  legitimă,  necesară  şi 
utilă  sau  nu,  în  procesul  de  îmbogăţire  şi  desăvârşire  a 

culturii  specifice  spiritualităţii  româneşti.  De  aceea  credem 
că-i  firească  şi  legitimă  întrebarea :  Cine-ar  fi  putut  crede 
că  —  în  plină  reîntoarcere  a  veacului  al  XX-lea  la  pri¬ 
matul  transcendentului  şi  al  spiritului  şi  în  toiul  desfăşu¬ 
rării  unui  răsboiu  împotriva  acelora  cari  neagă  acest 
primat  —  s  ar  mai  fi  putut  pune  la  noi,  şi  discuta  în  con¬ 
tradictoriu,  problema  dacă  Domnul  nostru  Iisus  Hristos 
este  sau  nu  Dumnezeu  adevărat  şi  dacă  lumina  şi  forţa  în¬ 
văţăturii  Sale  trebue  să  fie,  sau  nu,  axa  spirituală  a  nea¬ 
mului  nostru  ?  L.  Nu  c'ara  uita  că  din  ciocnirile  contra¬ 
dictorii  scânteiază  adevărul,  nu  c’am  nega  raţiunii  orice 
prerogative  şi  nici  pentrucă  ne-am  teme  că  realitatea  lui 
Hristos  şi  rostul  ei  în  viaţa  omenirii  n'ar  putea  suporta 
rigorile  raţiunii  sănătoase,  dar  nu  înţelegem  de  ce  se  mai 
Ggaţă  filosofia  de  supremul  bun  al  Europei  creştine  şi  în 
special  al  neamului  nostru. 

Dar  să  trecem  la  expunerea  ivirii  şi  a  fazelor  princi¬ 
pale  ale  disputei. 

Deşi  din  primele  plăsmuiri  filosofice  ale  dlui  Blaga 
„iradia  o  atmosferă  de  mister  specific  vieţii  româneşti"  şi 
deşi  în  baza  acestui  fapt  aşteptam  ,,în  viitoarele  desfăşurări 
de  gând  ale  dsale  o  pătrundere  şi  o  luminare  a  unor  regiuni 
vecine  cu  credinţa  creştină"  (Dumitru  Stăniloae:  Poziţia  dlui 
Lucian  Blaga  faţă  de  Creştinism  şi  Ortodoxie.  Sibiu,  1942, 
p,  125),  totuşi  pe  măsură  ce  sistemul  filosofic  al  dsale  se 
apropia  de  închegare  deplină,  devierea  dela  creştinism  şi 
ortodoxie  devenea  din  ce  în  ce  mai  accentuată  şi  mai  vădită. 
Această  deviere  se  întrezăreşte  în  „Cenzura  transcendentă" 
(Î934),  sporeşte  în  „Diferenţialele  divine"  (1940)  şi-şi  ajunge 
apogeul  în  „Religie  şi  Spirit"  (1942),  în  care  dl  Blaga  îşi 
fixează  punctul  său  de  vedere  asupra  religiei  în  general 
si  asupra  creştinismului  şi  ortodoxiei  în  special. 

Cum  acest  punct  de  vedere  (asupra  cuprinsului  lui  nu 
stăruim,  întrucât  se  desprinde  limpede  din  expunerea  ce 
urmează)  este  ostil  creştinismului  şi  ortodoxiei  —  şi  implicit 
şi  neamului  —  era  firesc  ca  critica  bisericească  să  reac¬ 
ţioneze  şi  să  ia  atitudine.  Iată  fazele  de  căpetenie  ale  acestei 
luări  de  poziţie! 

I.  Această  atitudine  sa  schiţat  întâi  printr'un  articol 

al  Păr.  Prof.  Dr.  Nicolae  Terchilă,  întitulat  „Filosofia  Re¬ 
ligiei  la  domnul  Lucian  Blaga‘%  publicat  tn  ziarul  „Telegraful 
Român"  din  5  Aprilie  1942,  p.  3  urm.  Cu  spirit  critic  şi  obiec¬ 
tivitate,  autorul  articolului  desvăluie  greşala  iniţială  a  lucrării 
„Religie  şi  Spirit"  şi  subliniază  celelalte  afirmări  eronate 
ale  acesteia.  Dispreţuind  poziţia  teologică  în  lămurirea 
procesului  de  viaţă  religioasă,  dl  Blaga  se  sforţează  să  ne 
convingă  că  religiositatea  este  o  simplă  plăsmuire  a  spiri¬ 
tului  uman  şi  ca  atare  supusă  categoriilor  stilistice.  Adevărul 
absolut  nu  se  află  în  nici  o  religie,  deoarece  revelaţia 
divină  e  imposibilă  din  pricina  „categoriilor  stilistice". 
Gânditorul  nostru  este  în  aşa  măsură  rob  al  „categoriilor 
stilistice",  încât  cugetarea  sa  despoaie  divinitatea  de  atri¬ 
butele  sale  divine.  Afirmările  eronate  ale  lucrării  sale 
culminează  în  desvoltarea  teoriei  despre  „mitul  mesianic", 
reducând  pe  Domnul  nostru  Iisus  Hristos  la  o  simplă  fi¬ 
gură  mitologică.  Semnalând  totodată  anumite  contradicţii 
şi  inconsecvenţe  logice  ale  lucrării,  autorul  arată  că  „dl 
Blaga  nu  cunoaşte  nici  măcar  cu  aproximaţie  religia  în  care 
s’a  născut"  şi  „nu  o  va  cunoaşte  până  când  nu  va  trăi ... 
ca  mădular  viu  al  trupului  tainic  al  lui  Hristos"  în  sânul 
Bisericii  neamului,  Pentrucă  „o  cunoaştere  a  adevărului 
în  domeniul  vieţii  religioase  fără  credinţă  este  cu  nepu¬ 
tinţă,  ea  înseamnă  o  filosofie  a  religiei  fără  religie"  (p.  5), 

II,  Semnalarea  mai  sus  schiţată  este  în  curând  urmată 
de  intervenţia  hotărâtă  şi  energică  a  Păr.  Prof.  Dr.  Gri- 
gorie  T.  Marcu  în  articolul  de  fond  al  „Revistei  Teolo¬ 
gice"  din  Maiu-Iunie  1942,  întitulat  „Iisus  Hristos,  Dum¬ 
nezeu  adevărat  din  Dumnezeu  adevărat "  {p.  233 — 240), 
Articolul  este  un  fragment  din  lucrarea  în  curs  de  elabo¬ 
rare  :  „Iisus  Hristos  —  mit  sau  realitate  ?  Un  răspuns 
dlui  Lucian  Blaga".  Cu  stîlu-i  limpede  şi  într 'aripat,  auto¬ 
rul  porneşte  dela  o  minunată  zugrăvire  a  figurii  Mântui¬ 
torului,  nimbată  de  aureola  sublimă  a  dumnezeirii,  pentru 
a  trece  la  sublinierea  şi  relevarea  obiectivităţii  indiscuta¬ 
bile  a  istorisirilor  evanghelice  cu  privire  la  personalitatea 
şi  opera  Mântuitorului.  Mărturisirea  puternică  a  convin¬ 
gerii  nestrămutate  în  dumnezeirea  Mântuitorului,  smerenia 
şi  sfiala  cucernică  în  înfăţişarea  personalităţii  divino-umane 

a  Mântuitorului  caracterizează  îndeosebi  atitudinea  auto¬ 
rului. 

Schiţând  apoi,  în  restul  studiului,  atitudinea  pozitivă  şi 
negativă  a  lumii  faţă  de  Iisus,  arată  că  noi  Românii  n'am 
participat  la  lupta  înverşunată  împotriva  dumnezeirii  Sale : 
„Creştinismul  poporului  nostru,  împletit  organic  cu  fiinţa 
lui  etnică,  n'a  tolerat  manifestări  de  atitudini  negative 
faţă  de  dumnezeirea  lui  Hristos"  (p.  237)  şi'n  consecinţă, 
„contribuţiuni  româneşti  la  campania  de  tăgăduire  —  ma¬ 
nifestă  sau  tacită  —  a  dumnezeirii  lui  Iisus  Hristos  n'am 
avut"  (p.  238).  Şi  tocmai  de  aceea  „poziţia  adoptată  de  dl 
Lucian  Blaga  faţă  de  problema  în  chestiune,  în  cartea 
„Religie  şi  Spirit",  nu  poate  fi  considerată  ca  o  contri¬ 
buţie  autohtonă,  ea  fiind  complectamente  lipsită  de  origi¬ 
nalitate,  rămânând  o  simplă  încercare  de  plasare  în  me¬ 
diul  românesc,  refractar  din  fire  concepţiilor  importate 
de  aiurea,  a  unei  teze  demodate"  (Ibidem).  înfierând  în  fine 
atitudinile  de  natura  celei  blagiene  şi  subliniind  pericolul 
moral  ce-1  prezintă,  autorul  încheie  spunând;  „...din  dra¬ 
gostea  faţă  de  adevărul  istoric  —  mai  uşor  controlabil 
decât  combinaţiile  abstracte  şi  arbitrare  ale  raţiunii  umane 
—  gânditorii  laici  ar  trebui  să  se  simtă  îndatoraţi  să  re¬ 
nunţe  a  mai  afişa  concepţii  hazardate  în  materie  de  cre¬ 
dinţă  şi  religie,  cari  dacă  isbutesc  să  le  sporească  uneori 
faima  şi  să  urce  tirajul  cărţilor  lor,  apoi  nu  e  mai  puţin 
adevărat  că  prea  adeseori  Ie  sdrenţuesc  şi  reputaţia,  şi  mai 
dau  naştere  şi  la  neînţelegeri  atât  de  dăunătoare  echili¬ 
brului  sufletesc  şi  conduitei  morale  a  obştei"  (p.  239  sq.).1 

Providenţa  divină  a  voit  ca  aproape  deodată  cu  cartea 
în  discuţie  a  dlui  Lucian  Blaga  să  apară  impunătoarea 
lucrare  a  dlui  prof.  Sterie  Diamandi,  intitulată:  „Fiul  lui 
Dumnezeu,  Fiul  Omului"  {Bucureşti,  Editura  „Cartea  Ro¬ 
mânească"  1942),  pe  care  critica  noastră  teologică  —  prin 
peana  competentă  a  doi  reprezentanţi  ai  săi  —  o  soco¬ 
teşte  cu  drept  cuvânt  „o  carte  de  mare  ajutor  apologetic 
în  legătură  cu  temelia  credinţi!  creştine",  întrucât  ea  este 


1  Vezi  şi  Dr,  Grigorie  T.  Marca  r  0  carte  care  nu  trebuia  scrisă;  „Religie  şi  • 
Spirit"  de  di  Lucian  Blaga",  în  acelaşi  număr  al  „Rev.  Teol.",  p.  296  —298. 

„o  temeinică  răsturnare  şi  imprăştiere  a  tuturor  teoriilor 
care  au  încercat  să  reducă  persoana  lui  Iisus  Hristos  la 
un  simplu  om",  având  la  bază  o  informaţie  vastă,  o  analiză 
amănunţită  a  argumentelor  negative  şi  o  logică  subtilă  în 
despicarea  problemelor  (D,  S, :  Iisus  cel  nebiruit.  In  „Tel, 
Rom/',  Nr.  18"din  19,  III.  1942,  p,  2).  Lucrarea  dlui  Sterie 
Diamandi  este  „tot  atât  de  temeinică,  pe  cât  e  de  frumos 
şi  de  vioiu  scrisa',  iar  citirea  ei  „te  apropie  de  Iisus-ul 
Evangheliilor,  de  Iisus-ul  real  al  Creştinătăţii'’  (Dr.  Gri- 
gorie  T.  Marcu,  în  recenzia  cărţii  respective:  „Rev,  Teol," 
din  Maiu-Iunie  1942,  p,  299). 

Credincios  făgăduinţei  făcute  cu  ocazia  primei  sale  in¬ 
tervenţii  în  dispută,  Păr.  Dr,  Grigorie  T.  Marcu  publică, 
în  vara  anului  1942,  prima  parte  a  lucrării  promise,  înti¬ 
tulând-o:  „Mythos,  dela  Epistolele  Pastorale  şi  până  la  dl 
Lucian  Blaga “  (Sibiu,  Tipografia  arhidiecezană). 

Potrivit  ţintei  fixate  la  început,  autorul  —  cu  o  compe¬ 
tenţă  şi  orientare  remarcabile  în  materie  —  subliniază  apa¬ 
riţia  mitului,  analizează  noţiunea  de  „mit",  pentruca  apoi 
să  schiţeze  istoricul  evoluţiei  mitului  şi  să  stabilească  sen¬ 
surile  pe  cari  le-a  îmbrăcat  acesta  la  diferiţii  biografi  pro¬ 
fani  sau  teologi  profanatori  ai  chipului  lui  Iisus. 

Ajungând  la  capătul  excursului,  formulează  următoa¬ 
rele  două  concluzii:  „1.  Mitul,  categorie  păgână,  împru¬ 
mutată  uneori  de  iudaism,  nu  are  loc  în  istoria  Creştinis¬ 
mului.  Pentru  Noul  Testament  —  în  numele  căruia  vor¬ 
besc  de  astă  dată  numai  sf.  Apostoli  Pavel  şi  Petru  —  şi 
pentru  Biserica  primelor  veacuri,  ca  şi  pentru  antichitatea 
clasică  de  altcum,  {iOdog-ul  este  diametral  opus  lui 
(adevărului) ;  în  speţă :  învăţăturii  sănătoase  (&?tatvo6aa  StSaa- 
%xXix),  Cei  ce  au  mărturisit  despre  dumnezeirea  lui  Iisus 
n'au  fost  nişte  visători,  ci  văzători  ai  smeririi  Lui  în  trup 
şi  ai  preamăririi  Lui  întru  slavă", 

2.  Unealtă  de  luptă  anticreştină  a  păgânismului  şi 
iudaismului,  fio»oj-ul  este  reactualizat  —  sub  înrâurirea  di¬ 
rectă  a  gândirii  naturaliste  moderne  —  de  unii  biografi  ai 
lui  Iisus  din  vremurile  mai  noui,  îmbrăcând  fie  semnifi¬ 
caţia  de 

a)  irealitate ,  fie  aceea  de 

b)  realitate  augmentată  cu  adausuri  ireale,  ficţiuni". 

„Pentru  mitologii  cari  aparţin  primei  categorii  (Kalt- 
hoff,  Jensen,  etc.},  Iîsus  Hristos  n'a  existat  din  capul  lo¬ 
cului.  Pentru  ceilalţi  (Strauss,  Renan,  Guignebert,  etc.), 
El  se  reduce  la  dimensiunile  minore  ale  unui  rabbi  excep¬ 
ţional,  miluit  de  tendinţa  majorantă  a  spiriflilui  popular  cu 
o  aureolă  suprafirească”  (p,  31  sq,). 

De  remarcat  faptul  că  ambele  categorii  sacrifică  dum¬ 
nezeirea  Mântuitorului. 

Subliniind  apoi  faptul  că  lucrarea  dlui  Lucian  Blaga 
„Religie  şl  Spirit”  apare  tocmai  când  lupta  în  jurul  „mi¬ 
tului"  lui  Hristos  este  „stinsă  sau  simţitor  domolită  în  Apus" 
(p.  34),  autorul  trece  la  precizarea  poziţiei  dlui  L.  Blaga 
în  contextul  istoric  al  problemei  mitului.  Expunând  cu 
fidelitate  riguroasă  ideile  respective  ale  filosofului  nostru, 
ampla-i  orientare  în  materie  îi  îngădue  să  identifice  cu 
uşurinţă  atitudinea  dlui  Blaga  şi  conchide:  In  concepţia 
dlui  Lucian  Blaga,  mitul  are  sensul  „de  realitate  majorată, 
augmentată  de  tendinţa  mitificatoare  a  spiritului  popular”. 
Filosoful  nostru  nu  neagă  existenţa  istorică  a  Domnului 
Iisus.  Prin  urmare,  „Iisus-ul  dlui  Lucian  Blaga  aparţine 
categoriei  Strauss-Guignebert.  El  e  „fiinţă  omenească”, 
dotată  cu  „puterea  supraumană"  de  a  duce  la  îndeplinire 
mitul  mesianic.  Această  „putere  supraumană"  poate  con¬ 
veni  supra- omului  lui  Fr.  Nietzsche,  dar  nu  lui  Iisus  al 
Evangheliilor,  care  e  înzestrat  cu  putere  dumnezeească. 
Oricâtă  bunăvoinţă  ar  avea  cineva,  n’o  să  poată  scoate 
din  acest  fragment 1  un  Iisus  Dumnezeu  adevărat  şi  Om 
adevărat”  (p.  36  sq.). 

Concluzia  finală  a  autorului  este  aceasta:  „Iisus-ul  dlui 
Lucian  Blaga  nu-i  Iisus-ul  Evangheliilor,  nu-i  Dumnezeu. 
Constatarea  aceasta  este  tot  atât  de  sigură  ca  şi  aceea  că 
concepţia  d-sale  despre  „mitul”  lui  Iisus  nu  aduce  nimic 
nou,  sufere  de  lipsă  de  originalitate”  (p.  38). 

III,  Sesizat  de  nedumeririle  exprimate  de  cercurile 
bisericeşti,  dl  Lucian  Blaga  dă  —  într’un  interview  acordat 


1  E  vorba  de  pasajul  citat  de  autor  din  cartea  dlui  Blaga,  „Religie  şi  Spirit" 

143-144. 

ziarului  „Viaţa"  din  26  Maiu  1942  —  un  supliment  de  pre¬ 
cizare  a  atitudinii  dsale  faţă  de  ortodoxie» 

Răspunzând  teologilor  cari  îl  acuzau  că  în  cartea 
dsale  „Religie  şi  Spirit"  a  cugetat  neromâneşte  şi  neorto- 
dox,  dl  Lucian  Blaga  se  pronunţă  astfel  cu  privire  la  or¬ 
todoxie  şi  la  legătura  ei  cu  românismul:  „E  o  confuzie 
care  se  face  identificându-se  „ortodoxia"  cu  „românescul", 
când  de  fapt,  ortodoxia  nu  este  decât  o  parte  în  acest  ro¬ 
mânesc.  Este  o  religie  care  a  fost  asimilată  de  spirituali¬ 
tatea  românească,  originea  ei  fiind  grecească  şi  bizantină» 
Spiritualitatea  românească  e  mult  mai  largă,  mult  mai  bo¬ 
gată  . . . 

„...Nu  trebue  să  limităm  spiritualitatea  românească 
la  o  singură  formă,  când  ea  e  atât  de  complexă". 

Nu-i  greu  să  observăm  că  în  acest  interview  dl  Lucian 
Blaga  stărue  să  încetăţenească  la  noi  anumite  vederi  ero¬ 
nate  asupra  ortodoxiei  şi  a  raportului  ei  cu  românismul. 
Această  nouă  poziţie  a  dlui  Blaga  impunea  grabnic  unele 
precizări  din  partea  cercurilor  noastre  bisericeşti.  Cel  mai 
competent  şi  mai  chemat  să  ia  atitudine  de  data  aceasta,  era 
fără  îndoială  profundul  filosof  al  ortodoxiei,  Păr.  Rector 
Dr.  Dumitru  Stăniloae.  De  fapt,  sesizat  de  interview-ul 
amintit  ca  şi  de  negarea  făţişe  a  revelaţiei  divine  şi  a 
dumnezeirii  lui  Iisus  Hristos  de  către  autorul  acestui  in¬ 
terview,  dsa  pune  mâna  pe  condeiu  şi  ia  atitudine  hotărîtă 
faţă  de  poziţia  dlui  Lucian  Blaga.  Expunerea  dsale  a  luat 
proporţii  considerabile  şi  s'a  rotunjit  în  studiul  întitulat: 
„ Poziţia  dlui  Lucian  Blaga  faţă  de  Creştinism  şi  Ortodoxie 
publicat  în  „Telegraful  Român"  şi  apoi  în  volum,  în  cursul 
lunii  August  1942. 

Intr'un  stil  academic,  filosofic  şi  sobru,  cu  o  destoini¬ 
cie  şi  perspicacitate  teologico-filosofică  ţinute  la  înălţimea 
problemei  pe  care  o  discută,  consacratul  teolog  şi  filosof 
dovedeşte  —  printr’o  argumentare  solidă,  densă,  grea  de 
suc  metafizic  autentic  creştin,  bazată  nu  numai  pe  o  lo¬ 
gică  sănătoasă,  strânsă  şi  bine  închegată,  ci  în  mare  parte 
chiar  pe  tezele  sistemului  blagian  —  opoziţia  ireductibilă 
dintre  filosofia  dlui  Lucian  Blaga  şi  creştinism  şi  ortodoxie 
(implicit  şi  românism).  Critica  —  sine  ira  et  studio  — ■  pe 

■care  o  face  filosofiei  blagiene,  desvălue  contradicţii  şi  in¬ 
consecvenţe  logice  grave,  care  infirmă  şi  sgudue  din  te¬ 
melii  —  dacă  nu  întreg  sistemul  —  articulaţii  sau  înche¬ 
ieturi  importante  ale  sistemului  filosofic  al  dlui  Lucian 
Blaga. 

Semnalând  anumite  contraziceri,  inconsecvenţe  logice  şi 
ambiguităţi  comise  de  respectivul  filosof  în  amintitul  in- 
terview,  autorul  constată  (în  cap.  I :  „Românism  şî  Orto¬ 
doxie  “}  că  dl  Lucian  Blaga  recunoaşte  ortodoxia  ca  o 
„parte"  a  românescului  (până  aici  teologii  sunt  de  acord, 
căci  nici  unul  din  ei  n'a  susţinut  vreo  dată  că  ortodoxia 
se  confundă  cu  totalitatea  românismului,  aşa  încât  polemica 
este  deplasată  în  acest  punct),  dar  mai  periferială.  Dacă 
ortodoxia  este  cel  puţin  o  parte  a  „românescului",  dacă 
religia  revendică  întreg  omul  (ceeace  subliniază  atât  de 
pregnant  însuşi  dl  Lucian  Blaga)  şi  dacă  „părţile"  unei 
spiritualităţi  etnice  nu  pot  exista  într’o  izolare  ideală  şi 
nici  nu  se  pot  manifesta  fără  o  interdeterminare,  atunci 
„dl  Lucian  Blaga  se  află  într’o  gravă  contrazicere  cu  sine 
însuşi  şi  cu  firea  realităţii,  când  afirmă  că  filosofia  dsale, 
deşi  potrivnică  ortodoxiei,  e  totuşi  românească.  Ca  să  iasă 
din  contrazicere  ar  trebui  să  opteze  sau  pentru  teza  că 
religia  nu  are  acest  caracter  totalitar,  sau  că  ortodoxia  în 
viaţa  românismului,  chiar  dacă  e  numai  o  parte,  e  o  parte 
ce-şi  pune  pecetea  pe  întregul  românism  şi  prin  urmare  fi¬ 
losofia  dsale,  atacând  ortodoxia  românească,  e  potrivnică 
românismului"  (p.  10). 

Filosofia  dlui  L.  Blaga  „e  potrivnică  creştinismului 
propriu  zis,  şi  deci  şi  ortodoxiei,  întrucât  neagă  revelaţia 
care  este  temelia  ei"  (ibidem). 

înainte  de  a  proceda  la  dovedirea  corectitudinii  afir¬ 
maţiei  de  mai  sus,  autorul  împrăştie  (în  cap.  II:  „Religie 
şi  stil")  un  eventual  argument  pe  care  dl  Lucian  Blaga 
l-ar  putea  aduce  pe  baza  sistemului  dsale  în  favorul  tezei 
că  religia,  şi  deci  în  cazul  nostru  ortodoxia,  nu  face 
parte  din  fiinţa  românismului.  Argumentarea  o  face  chiar 
cu  elemente  din  sistemul  dlui  L.  Blaga.  Scrutând  puţin 
raportul  dintre  religie  şi  stil,  autorul  arată  că  chiar  din 
această  idee  centrală  a  dlui  Blaga  rezultă  o  altă  concluzie 

in  ce  priveşte  locul  religiei  în  spiritualitatea  unui  neam. 
Intre  religie  şi  stil  nu  există  un  raport  de  subordonare  a 
celei  dintâi  ultimului,  ci  religia  este  „mai  adâncă  decât 
stilul,  mai  una  cu  fiinţa  umană"  (p,  15).  Şi  mai  mult : 
„Religiositatea  omului  este,,,  cauza  mai  adâncă  a  stilului 
şi  nu  viceversa"  (p,  16),  Dacă  „religiositatea  ca  impuls  ge¬ 
neral  omenesc  este  necesară  pentru  constituirea  şi  funcţio¬ 
narea  stilului  românesc  şi  e  mai  adâncă  decât  el",  iar 
„această  necesitate  ia  sub  influinţa  stilului  forma  orto¬ 
doxă"  (p,  18),  concluzia  ce  se  impune  în  mod  firesc  şi 
logic  este  aceasta  :  „...ortodoxia  noastră  nu  reprezintă  numai 
un  produs  arbitrar  al  stilului  românesc,  care  prin  urmare 
s’ar  putea  dispensa  de  asemenea  producţii,  ci  ea  este  un 
element  mai  adânc  decât  stilul,  dar  necesar  pentru  exi¬ 
stenţa  şi  funcţionarea  stilului.  Stilul  are  lipsă  mai  ales  de 
ea  ca  să  funcţioneze  şi  să  se  manifesteze,  fără  ortodoxie 
n'ar  funcţiona,  n'am  cunoaşte  şi  deci  nici  n'ar  exista  un 
stil  românesc.  Spiritualitatea  românească  se  revelează  în 
mod  esenţial  prin  ortodoxie"  (p.  17).  Din  acest  fapt,  de¬ 
duce  apoi  precizarea  foarte  justă  şi  reală :  „Ortodoxia  este 
adâncul  nostru,..  Fără  acest  adânc  nu  mai  putem  avea 
nici  ceva  al  nostru.  Ne  perdem  pe  noi  înşine"  (p.  18). 

Trecând  la  relevarea  caracterului  anticreştin  al  filo¬ 
sof  iei  blagiene  (în  cap.  III :  „O  filosof  ie  religioasă  anti¬ 
creştină"),  autorul  arată  mai  întâiu  că  acest  caracter  por¬ 
neşte  din  teoria  gnoseologică  a  dlui  L.  Blaga,  „dublată  de  o 
viziune  corespunzătoare  despre  centrul  existenţei  sau  Ma¬ 
rele  Anonim"  (p,  20).  In  privinţa  epistemologică,  concepţia 
blagiană  este  „un  fel  de  agnosticism,  deosebit  de  agnosti¬ 
cismul  clasic  prin  accentul  apăsat  ce-1  pune  pe  mister  şi 
pe  rostul  „creator"  al  necunoaşterii ;  sau  un  fel  de  kan¬ 
tianism  poetic...  un  sistem  de  afirmări  arbitrare"  (p.  22), 
Posibilitatea  cunoaşterii  vreunui  element  positiv  din  reali¬ 
tatea  transsubiectivă  este  exclusă.  „Toată  cunoaşterea  noa¬ 
stră  e  sau  cvasicunoaştere,  adecă  un  produs  subiectiv  ce 
ţine  locul  cunoaşterii  reale,  sau  cunoaştere-negativ,  care 
este  o  transcendere  reală  a  subiectivităţii,  dar  neconstând 
în  altceva  decât  într'o  conştiinţă  a  realităţii  ca  mister  im¬ 
posibil  de  cunoscut"  (p-  20).  Fireşte,  pe  temeiul  unei  atari 

gnoseologii  creştinismul  nu  e  mai  posibil,  mai  ales  că  dl 
Lucian  Blaga  „a  extins  nu  numai  asupra  religiei  în  ge¬ 
neral,  ci  în  mod  explicit  şi  asupra  creştinismului  teoria 
dsale  despre  caracterul  total  subiectiv  al  oricărui  conţinut 
spiritual“  (p.  24). 

De  fapt,  ducând  consecvenţa  logică  a  tezei  respective 
până  la  capăt,  dl  L.  Blaga  s'a  fixat  faţă  de  creştinism 
într’o  atitudine  de  „opoziţie  articulată  şi  categorică",  ne- 
admiţând  Revelaţia  divină.  Aşa  fiind,  autorul  îşi  propune 
s'arate  opoziţia  dluî  L.  Blaga  faţă  de  creştinism  din  două 
laturi  •  a)  evidenţiind  că  filosoful  nostru  neagă  de  fapt 
Revelaţia  divină  chiar  şi  pentru  creştinism  şi  b )  dovedind 
că  temelia  creştinismului  este  convingerea  in  Revelaţia  di¬ 
vină.  O  a  treia  chestiune  ce  se  pune  în  legătură  cu  opo¬ 
ziţia  dlui  L.  Blaga :  dovedirea  realităţii  Revelaţiei  divine 
a  creştinismului,  autorul  îşi  propune  s'o  trateze  mai  la 
vale.  Deocamdată  dovedeşte  —  cu  citate  din  cartea  „Re¬ 
ligie  şi  Spirit",  pe  care  le  interpretează  obiectiv  şi  fără  să 
le  trunchieze  sau  răstălmăcească ;  —  că  dl  Lucian  Blaga  nu 
recunoaşte  o  Revelaţie  divină  nici  pentru  creştinism  şi-i 
aplică  şi  acestuia  gnoseologia  stilistică  dedusă  dintr'un 
Mare  Anonim  rău  şi  fricos.  Dar  dl  L.  Blaga  nu  se  opreşte 
aici,  ci  „consecvent  cu  întreaga  concepţie  a  dsale  —  con¬ 
stată  autorul  —  dl  Lucian  Blaga  declară  pe  Iisus  Hri- 
stos...  simplu  om,  divinizat  de  ardoarea  unui  grup  în  care 
se  formase  cu  timpul  mitul  mesianic,  ca  o  producţie  su¬ 
biectiv  omenească,  după  asemănarea  tuturor  produselor  in¬ 
telectuale  şi  mitice  omeneşti,  aşadar  neredând  nimic  din 
conţinutul  pozitiv  al  realităţii  divine  şi  fără  intervenţia 
afirmativă  a  acesteia"  {p,  28).  Astfel  dl  Lucian  Blaga  — 
întrucât  „Creştinismul...  este  clădit  pe  temelia  Revelaţiei 
şi  în  speţă  pe  Revelaţiunea  desăvârşită  a  lui  Dumnezeu 
întrupat  ca  om"  (p.  29)  —  neagă  creştinismului  însuşi 
temeiul  fiinţei  şi  al  adevărului  său. 

De  aceea  autorul  îşi  propune  să  învedereze  „elemen¬ 
tele  şubrede"  pe  care  se  bazează  atitudinea  aceasta  (în 
cap,  IV  :  „Definiţia  Religiei").  După  câteva  consideraţiuni 
metodologice  şi  după  ce  ilustrează  procedeele  arbitrare  şi 
necorespunzătoare  ale  dlui  L.  Blaga  în  definiţia  religiei 

(în  această  definiţie  „Dl  Lucian  Blaga...  a  venit  cu  preju¬ 
decata  stilului  şi  a  ideii  că  nu  există  Revelaţie  divină,  ci 
totul  e  produs  subiectiv,  şi  a  ciuntit  realitatea  ca  să  între 
în  cadrul  strâmt  al  ideii  Dsale  preconcepute'1,  p,  30), 
trece  la  o  examinare  a  definiţiei  date  de  dl  L,  Blaga  re¬ 
ligiei,  arătând  insuficienţele  acesteia  şi  elementele  pe  care 
dsa  le-a  lăsat  afară. 

Discutând  mai  întâiu  „insuficienţa  patentă"  (p.  35)  a  teo¬ 
riei  dlui  L,  Blaga  despre  raportul  dintre  religie  şi  metafizică, 
autorul  ajunge  la  concluzia  că  religia  are  —  faţă  de  me¬ 
tafizică  în  care  lipsesc  —  două  elemente  în  plus :  a)  cer¬ 
titudinea  realităţii  ultime  în  felul  în  care-i  concepută  şi 
b )  calitatea  acestei  realităţi  de  a  revendica  pe  om.  Trecând 
mai  departe,  arată  că  „Punctul  de  vedere  al  dlui  Blaga 
asupra  religiei  nu  e  decât  o  combinaţie  din  Feuerbach- 
Spencer"  (p,  36).  „Dl  Blaga  procedează  cu  religia,  ca 
unul  care  sugrumă  pe  cineva  spunându-i  cuvinte  de  mân¬ 
gâiere"  (p.  39)  şi  anume  —  comiţând  o  gravă  contrazicere 
—  „pe  de  o  parte  afirmă  că  religia  este  o  lăture  esen¬ 
ţială  a  culturii  umane  şi  spiritul  care  nu  o  crează  nu 
trăeşte  în  plenitudinea  puterilor  sale  creatoare,  iar  pe  de 
alta,  ţinând  să  convingă  pe  oameni  că  lucrurile  în  cari 
cred  sunt  simple  idei  subiective,  aşa  dar  iluzii,  caută  să 
înlăture  orice  posibilitate  de  existenţă  a  religiei,  prin  ur¬ 
mare  a  unei  funcţiuni  esenţiale  a  spiritului  uman"  (p.  38). 
Este  prea  evident,  deci,  faptul  că  „Religia  de  care  vor¬ 
beşte  dl  Lucian  Blaga  nu  mai  e  religie",  că  „în  sistemul 
dsale  nu  este  loc  pentru  religie"  (Ibidem). 

Contrar  tezei  dlui  Blaga  (care  trece  cu  vederea  peste 
credinţă,  „pentru  a  putea  lovi  în  voie  în  acest  element  de 
bază  al  religiei",  p.  39),  „Religia  are  ca  element  caracte¬ 
ristic  al  ei  credinţa  tare  şi  neclintită  în  adevărul  celor 
ce  le  susţine"  (p.  41),  element  pe  care  dl  Blaga  l-a  ne¬ 
glijat, 

„Dl  Lucian  Blaga  a  purces  la  definiţia  religiei  cu  o 
prejudecată  negativă  despre  adevărul  ei  şi  nu  a  mai  putut 
obţine  o  definiţie  obiectivă"  (p.  42), 

Cât  priveşte  al  doilea  element  caracteristic  religiei  şi 
deasemenea  neglijat  de  dl  Blaga,  anume  convingerea  despre 

capacitatea  realităţilor  din  urmă  de  a  revendica  pe  om, 
autorul  dovedeşte  —  cu  ajutorul  rezultatelor  unor  cerce¬ 
tări  serioase  şi  consacrate  în  acest  domeniu,  precum  şi 
combătând  poziţia  respectivă  —  existenţa  în  religie  a 
fiinţelor  divine  cu  trăsături  personale,  care  nu  se  complac 
în  pasivitate  pură,  ci  fac  pe  om  să  adere  la  ele  totalitar 
(p.  43—53). 

în  aceste  două  elemente,  se  mai  cuprind  încă  alte 
trei  (elemente)  specifice  şi  absolut  necesare  religiei  în  ge¬ 
neral  şi  anume : 

a)  o  anumită  deosebire  pe  care  o  face  orice  credin¬ 
cios  între  realităţile  ultime  (de  caracter  mai  clar  sau  mai 
obscur  personal)  şi  între  natură  ; 

b)  credinţa  în  autorevelarea  realităţii  divine  (în  acea¬ 
stă  privinţă,  „dl  Lucian  Blaga  a  recunoscut  că  toate  re¬ 
ligiile  revendică  pe  seama  lor  o  revelaţie  divină,  Dar  s’a 
mulţumit  să  constate  acest  fapt  fără  nici  o  urmare.  In  de¬ 
finiţia  ce-a  dat-o  religiei,  n'a  ţinut  seamă  de  el,  ci  a  adus-o 
sub  un  numitor  comun  cu  metafizica*'  p.  61),  element  pe 
care  autorul  îl  evidenţiază  şi  fundează  magistral,  revenind 
asupra  raportului  dintre  religie  şi  metafizică.  întrucât  „cer¬ 
titudinea  religiei  despre  realităţile  ultime  e  însoţită .  tot¬ 
deauna  de  convingerea  despre  autorevelarea  acelora"  şi 
întrucât  spiritul  omenesc  nu-şi  poate  da  această  certitudine 
—  ca  dovadă  mormanul  construcţiilor  sale  metafizice  — 
această  certitudine  „nu  poate  veni  decât  dintr’un  contact 
cu  acea  realitate,  datorită  nu  spiritului  omenesc,  ci  iniţia¬ 
tivei  aceleia"  (p,  59), 

c)  „o  anumită  aşteptare,  încordare  şi  speranţă  cu  care 
se  leagă  omul  de  divinitate  în  privinţa  destinului  său"  (p,  62), 

Toate  aceste  elemente  sunt  prezente  în  fiecare  din 
religiile  nefalsificate. 

Trecând  mai  departe,  autorul  evidenţiază  (în  cap,  V : 
„Adevărul  Religiei")  câteva  consideraţiuni  cari  ridică  mai 
presus  de  orice  îndoială  adevărul  religiei,  adecă  dovedeşte 
că  conştiinţei  religioase  îi  corespunde  o  realitate  obiectivă. 

Discutând  mai  întâiu  sfera  de  adevăr  pretinsă  de  toate 
religiile  în  comparaţie  cu  aceea  pe  care  o  recunoaşte  dl 

L,  Blaga,  autorul  constată  că  filosoful  nostru  —  în  baza 
imaginei  construite  a  realităţii  în  frunte  cu  Marele  Anonim, 
construcţie  care-i  „un  mit,  cel  mai  inconsistent  şi  mai  mes¬ 
chin  din  câte  există  şi  cel  mai  incompatibil  cu  vreo  ordine 
morală"  (p,  66)  —  ia  o  atare  poziţie,  încât  „nu  poate  fi  vorba 
nici  din  punctul  acesta  de  vedere  de  vre-un  acord  între 
dsa  şi  creştinism,  odată  ce  nu  poate  fi  măcar  de  unul 
între  dsa  şi  oricare  religie  necreştină"  (Ibidem). 

întrucât  în  cunoaşterea  realităţii  transsubiective  dl  L. 
Blaga  a  fost  silit  să  se  încreadă  în  ceea  ce-i  mărturiseşte 
conştiinţa  despre  realitatea  obiectelor,  dsa  „este , . .  prin 
afirmare  ostil  credinţei,  dar,  neavând  nici  o  altă  ieşire  spre 
realitate,  practică  în  fond  credinţa"  (p.  70). 

Practicând  actul  de  încredere  în  conştiinţă,  „datoria 
de  consecvenţă  l-ar  obliga  să  admită  şi  alte  mărturii  ale 
conştiinţei  în  ce  priveşte  realitatea  obiectivă"  (p.  71).  Insă 
„prin  neîncrederea  ce-o  manifestă  faţă  de  alte  mărturii 
statornice  şi  profunde  ale  conştiinţei,  îi  subminează  dem¬ 
nitatea  de  crezare  în  genere  şi  face  loc  sceoticismului  ra¬ 
dical"  (p.  72). 

Punând  în  lumină  criteriul  ce  se  desprinde  din  proce¬ 
deul  dlui  Blaga,  ajunge  la  concluzia  că  „Mărturia  conştiinţei 
universal-umane  despre  cunoaşterea  a  ceva  din  realitatea 
transsubiectivă  înseamnă  o  permanentă  revelare  a  acelei 
realităţi.  Cel  puţin  aceasta  e  mărturia  conştiinţei"  (p,  74), 
pe  care  o  admite  implicit  şi  dl  Blaga, 

„Existenţa  divinităţii  şi  revelarea  ei  formează  obiectul 
unei  mărturii  permanente  şi  universale  a  conştiinţei  ome¬ 
neşti"  (p,  74). 

Cât  priveşte  elementele  caracteristice  ale  fenomenului 
religios  pentru  care  mărturiseşte  conştiinţa,  însuşi  „dl  Blaga 
n’a  putut  să  nu  reţină  un  rudiment  din  conştiinţa  univer¬ 
sal- umană  despre  un  destin  special  al  omului,  dar  l-a  ani¬ 
hilat  prin  alte  elemente  ale  concepţiei  dsale"  (p.  76). 

împotriva  obiecţiunii  eventuale  din  partea  dlui  Lucian 
Blaga  că  numai  obiectele  lumii  materiale  oferă  prilejuri 
constante,  autorul  arată  că :  „A  nu  admite  decât  mărturiile 
conştiinţei  cari  vorbesc  despre  „transcendentele"  înfăţişate 

material,  ar  fi  o  procedură  arbitrară"  (p,  78).  Pentrucă 
„elementele  amintite,  cari  intră  în  definiţia  religiei,  se 
impun  conştiinţei  umane  mai  stăruitor,  mai  categoric  decât 
toate  aspectele  lucrurilor  văzute"  şi  în  consecinţă  „ome¬ 
nirea  e  mai  convinsă  despre  existenţa  divinităţii  personale 
ce  se  revelează,  decât  de  toate  aspectele  văzute  ale  lucru¬ 
rilor"  (ibidem). 

Relevând  apoi  contrazicerea,  greşala  şi  arbitrarul  dlui 
Blaga  cu  privire  la  adecvaţia  între  sensaţie  sau  idee  şî 
realitate  şi  admiterea  conştiinţei  acestei  adecvaţii,  constată 
că:  „De-o  anumita  adecvaţie,  fie  ea  chiar  negativă,  nu 
poate  scăpa  dl  Blaga,  dacă  nu  vrea  să  adopte  un  scepti¬ 
cism  absolut"  (p.  82). 

Structurile  stilistice  sunt  puse  în  spirit  de  realitatea 
obiectivă  şi  fiecare  stil  s'a  format  sub  puterea  şi  ţinând 
seama  de  conformaţia  pieselor  realităţii  externe.  Dacă  în 
conştiinţa  întregei  omeniri  observăm  prezenţa  stăruitoare 
a  câtorva  elemente  fundamentale  care  depăşesc  puterea 
învăluitoare  a  stilurilor  şi  dacă  printre  aceste  elemente  se 
înşiră  convingerea  despre  o  realitate  ultimă  de  caracter 
personal  ce  se  revelează  omului  din  interes  pentru  destinul 
lui,  acestei  convingeri  universale,  permanente  şi  fundamen¬ 
tale,  trebue  să-i  corespundă  ceva  în  realitatea  obiectivă. 

Trecând  la  scoaterea  în  relief  a  adâncimii  mărturiei 
conştiinţei  religioase,  adecă  la  esenţa  credinţei,  arată  că 
„realitatea  obiectivă  însăşi  produce  credinţa  şi  totala  ade¬ 
renţă  religioasă  , .  ,  Adâncimea  supremă  a  conştiinţei  reli¬ 
gioase  însemnează  intensitatea  supremă  a  experienţii  rea¬ 
lităţii  .  . .  Ceeace  experiază  conştiinţa  religioasă  universală 
este  însăşi  esenţa  realităţii,  posibilă  peste  tot  de  revelat 
omului .  . .  Nu  experienţa  dubie  şi  bănuelile  unui  filosof 
sau  altul  stau  în  contact  cu  realitatea  în  ultima  ei  esenţă, 
ci  credinţa  religioasă,  ca  mărturia  cea  mai  neclintită  şi  mai 
universală"  (p.  85  sq.). 

Credinţa  nu  se  explică  numai  din  Revelaţie,  ci  şi  din 
subiect.  „Există  în  om  un  elan  după  realitate,  cum  recu¬ 
noaşte  şi  dl  Blaga.  Aceasta  este  poate  cea  mai  adâncă 
esenţă  a  omului.  Dar  elanul  acesta  singur  până  nu  se  în- 

tâlneşte  cu  realitatea  ultimă,  până  nu  i  se  descopere,  nu 
e  credinţă,  ci  sbucium,  Realitatea  ultimă,  care  a  sădit  acest 
elan  în  om  ca  ultimă  esenţialitate,  nu  e  de  conceput  să  nu 
fi  dat  şi  posibilitatea  de  împlinire  reală  a  lui.  Dacă  a 
sădit  în  om  acest  elan,  înseamnă  că  ea  însăşi  îl  vrea  pe 
om  să  se  apropie  de  ea.  Satisfacerea  acestui  elan  o  rea¬ 
lizează  realitatea  ultimă  în  cea  mai  mare  măsură  prin  re¬ 
velarea  ei,  care  transformă  sbuciumul  omului  în  certitu¬ 
dinea  existenţii  şî  a  unei  prezenţe  tainice  a  ei. 

întrucât  de  când  e  omul  există  credinţă,  de  când  este 
el  a  avut  parte  de  Revelaţie,  Umanitate  fără  credinţă  nu 
e  posibilă.  Dar  nici  credinţa  fără  Revelaţie1'  (p,  86). 

Greşala  dlui  Lucian  Blaga  este  aceea  de  a  fi  extins  şi 
asupra  religiei  sentinţa  rostită  asupra  metafizicei.  Religia 
nu-i  o  construcţie  subiectivă  sau  un  joc  fără  răspundere 
şi  nici  un  produs  al  stării  de  somnolenţă  a  spiritului.  Ea 
angajează  —  cum  a  remarcat  şi  dl  Blaga  —  totalitatea 
omului,  fapt  ce  dovedeşte  că  în  cadrul  ei  fiinţa  umană 
trăeşte  cu  adevărat  experienţa  realităţii  transsubiective, 
omul  are  suprema  conştiinţă  a  atingerii  cu  realitatea  trans- 
subiectivă. 

Transcendenţa  adevărată  nu-i  experiată  de  om  ca  o 
simplă  prezenţă  indeterminată,  ci  tocmai  dimpotrivă :  ca  o 
putere  de  revendicare  absolută  asupra  sa  cu  scopul  de  a-1 
salva,  „Aceasta  e  faţa  minimă  sub  care  se  revelează  omului 
realitatea  ultimă.  Şi  aceasta  e  cea  mai  sigură  dintre  întâl¬ 
nirile  omului  cu  realitatea"  (p.  90). 

Dat  fiind  faptul  că  nu  poate  fi  explicată  decât  ca 
având  o  obârşie  transcendentă,  „Experienţa  transcendenţii 
adevărate  e  dovada  prezenţii  transcendenţii  adevărate,  re¬ 
vendicatoare,  voluntare,  asemănătoare  persoanei  semenului, 
dar  infinit  superioare  ei“  (p,  91). 

Este  evident,  deci,  că  însuşi  faptul  credinţei  dovedeşte 
existenţa  unui  Dumnezeu,  care  se  revelează  omului,  spre 
a-1  mântui. 

Concluzia  justă  a  autorului  este  următoarea :  Adevărul 
celor  câteva  elemente  comune  ale  religiei  este  mai  presus 
de  toate  adevărurile  afirmate  de  conştiinţa  umană. 

Adevărul,  mai  presus  de  orice  îndoială  (continuă  au¬ 
torul  în  cap.  VI:  „Adevărul  Creştinismului"),  unui  fond 
minim,  comun  tuturor  religiilor,  este  şi  al  creştinismului. 
„Tot  ceea  ce  au  în  plus  religiile  necreştine  e  sau  orgie  de 
mituri,  sau  o  înviorare  într’o  formă  sau  alta  a  aceluiaş 
fond  minim  care  constitue  convingerea  religioasă  univer¬ 
sală"  şi  „nu  afirmă  o  sporire  radicală  a  Revelaţiei  divine" 
(p.  93).  Admirabila  definire,  explicare  şi  caracterizare  a 
mitului,  precum  şi  determinarea  originei  acestuia  (p,  95 — 
97)  dată  de  autor,  e  o  dovadă  în  acest  sens. 

Creştinismul  se  deosebeşte  radical  atât  de  religiile  mi- 
turgice,  cât  şi  de  cele  dominate  de  conştiinţa  unei  revelaţii 
speciale  printr'o  persoană  istorică.  El  constitue  „o  între¬ 
gire  reală  şi  maximă  posibilă  a  Revelaţiunii"  (p.  98). 

Odată  ce  s'a  demonstrat  faptul  că  Dumnezeu  se  reve¬ 
lează  cu  adevărat  omului  şi  este  preocupat  de  destinul 
acestuia,  adevărul  creştinismului,  ca  realizare  deplină  a 
acestei  tendinţe  divine,  rezultă  cu  necesitate.  „Sau  con¬ 
vingerea  omenirii  despre  revelarea  divinităţii  e  o  iluzie 
universală  (ceea  ce  este  imposibil,  chiar  logic  imposibil, 
căci  atunci  tot  ce  cunoaştem  pe  baza  mărturiei  conştiinţii 
e  o  iluzie  şi  nu  mai  e  altă  alegere  decât  scepticismul  ab¬ 
solut  şi  absurd),  sau  nu  e  o  iluzie  şi  atunci  divinitatea 
trebue  să  realizeze  odată  deplin  voinţa  ei  de  revelare,  de 
manifestare  integrală  a  griiii  sale  de  om"  (p,  99). 

Religia  în  general  nu  se  poate  baza  pe  o  iluzie,  chiar 
dacă  e  numai  ceea  ce  o  consideră  dl  Blaga.  Căci  autoto- 
talizarea  şi  autodepăşirea  omului  nu  se  poate  realiza  fără 
certitudinea  existenţei  şi  revelaţiei  divinităţii.  Aceasta  e  o 
necesitate  care  nu  se  poate  satisface  prin  conştiinţa  că  re¬ 
velarea  divinităţii  e  o  iluzie,  E  cu  neputinţă  ca  cea  mai 
capitală  necesitate  a  fiinţei  umane  să  fie  avizată  la  o  iluzie, 
la  o  autoînşelăciune.  Creştinismul  înfăţişând,  în  gradul  cel 
mai  lămurit  şi  mai  deplin,  apropierea  şi  revelaţia  lui 
Dumnezeu,  răspunde  în  modul  cel  mai  perfect  necesităţii 
de  autototalizare  şi  autodepăşire  a  omului. 

Punând  religiile  pe  acelaşi  plan  în  ce  priveşte  valoarea 
lor,  dl  Blaga  a  greşit  chiar  din  punctul  de  vedere  al  d-sale. 

Căci  uncie  conştiinţa  revelaţiei  se  slăbeşte  şi  întunecă,  în¬ 
săşi  religia  slăbeşte  şi’n  consecinţă  autototalizarea  nu  se 
mai  poate  realiza  satisfăcător. 

Numai  divinitatea  care  se  revelează  şi  care  are  un 
caracter  personal  posedă  putere  de  revendicare  asupra 
omului  şi  de  îngustare  a  tendinţelor  hegemonice  ale  acestuia. 

Prin  întrupare  (păşirea  lui  Dumnezeu  ca  om  între  oa¬ 
meni),  se  realizează  deodată  în  creştinism  atât  revelarea 
deplină  a  divinităţii  cât  şi  manifestarea  caracterului  per¬ 
sonal  al  ei.  „Dumnezeu  a  devenit  o  persoană  istorică  şi 
de  atunci  realitatea  Lui  e  experiată  cu  o  intensitate  ce 
depăşeşte  orice  altă  certitudine"  (p.  102). 

„Când  realitatea  divină  e  aşa  de  aproape  şi  aşa  de 
poruncitoare,  când  o  ştim  ce  e  şi  ce  vrea,..,  nu  mai  e  loc 
pentru  mituri.  Cu  o  adorabilă  nedumerire  dl  Blaga  a 
privit  înciudat  la  creştinism,  după  ce  a  contemplat  cu 
încântare  hinduismul  şi  apoi  a  învinovăţit  copilăreşte  Eu¬ 
ropa  creştină  că  nu  e  propice  creerii  de  mituri.  Dsa  n'a 
înţeles  cauza.  A  crezut  că  faptul  se  datoreşte  numai  în¬ 
gustimii  de  suflet  a  Bisericii  creştine...1'  (p.  103  sq.). 

In  raport  cu  creştinismul  care  se  dovedeşte  tot  mai 
actual  şi  mai  corespunzător  cu  problemele  vieţii  omeneşti, 
filosofia  dlui  Blaga  e  săracă  şi  „întemniţată  în  eul  ce-şi 
toarce  în  jurul  îiinţii  proprii  firul  nesfârşit  şi  fără  rost  al 
iluziilor"  (p.  105). 

Subliniind  primejdia  adoptării  mitului  şi  necesitatea 
rămânerii  la  credinţa  în  Ii  sus  Hristos  Dumnezeu  adevărat, 
autorul  spune  :  „Mitul  e  volatilizarea  lui  Dumnezeu  şi  sub¬ 
minarea  oricărei  etici,  înlocuind  credinţa,  seriozitatea  vieţii 
şi  ordinea  cu  anarhia  orgoliilor  manifestate  pe  plan  inte¬ 
lectual  sau  practic".  E  „construcţia  omului",  o  „revelaţie 
săvârşită  de  om",  o  „construcţie  a  orgoliului  omenesc" 
(p-  108).  ti  „înalţă  spre  închinare  idoli"  şi  „unde  este  el 
nu  este  realitatea  iui  Dumnezeu"  (p.  109).  Şi  unde  nu-i 
Dumnezeu  revelat  în  Iisus  Hristos,  acolo  nu-i  mântuire. 

Pentru  toate  acestea,  mitul  trebue  înfierat  şi  respins: 
«Având  pe  Dumnezeu  real  în  Iisus  Hristos,  noi  nu  ne 
putem  face  idoli  din  ceeace  convine  intereselor  şi  poftelor 

noastre  individuale  sau  colective,  idoli  pe  cari  să- i  servim 
cu  uitarea  de  Dumnezeu.  Cei  cărora  s'a  descoperit  Dum¬ 
nezeu  în  toata  realitatea  sa  nu  mai  au  nici  o  plăcere  să-şi 
construiască  dumnezei  după  pofta  oamenilor.  Aşa  se  ex¬ 
plică  de  ce  Europa  creştină,  stăpânită  de  certitudinea 
prezenţii  reale  a  lui  Dumnezeu  în  Iisus  Hristos,  s’a  ri¬ 
dicat  peste  efervescenţa  haotică  a  Asiei  constructoare  de 
mituri  la  infinit,  virtualitate  după  care  tânjesc  uneori  şi 
inşi  dintre  noi“  (p,  1 09). 

Prin  nici  o  putere  proprie  nu  poate  înlocui  neamul 
nostru  puterea  dumnezeiască  a  lui  Iisus  Hristos.  „Expe¬ 
rienţa  nediluată  a  apropierii  ajutorului  şi  a  dragostei  lui 
Dumnezeu  în  Iisus  Hristos  i-a  fost  toată  puterea,  tot  se¬ 
cretul  rezistenţii,  tot  isvorul  de  sănătate  morală,  fizică,  in¬ 
telectuală”  (p.  111), 

„Poporul  nostru  a  fost  tare,  cu  toate  că  n’avea  nici 
o  putere  omenească,  deoarece  în  Iisus  Hristos  avea  reali¬ 
tatea  masivă  a  lui  Dumnezeu.  El  n’a  trăit  din  mituri... 
Nu  idoli  neputincioşi  i-au  fost  puterile  tutelare,  ci  reali¬ 
tatea  adevărată  a  Iui  Dumnezeu”  (Ibidem), 

Pentru  a  evidenţia  şi  mai  mult  opoziţia  blagiană  faţă 
de  ortodoxie,  autorul  alege  (în  cap,  VII :  „Ortodoxia  ro¬ 
mânească  şi  mitul  dlui  Blaga")  câteva  din  elementele  or¬ 
todoxiei  româneşti  formulate  de  dl  Blaga  şi  le  pune  în 
comparaţie  cu  ortodoxia  adevărată  şi  cu  mitul  Dsale. 

In  general,  întreg  sistemul  filosofic  al  dlui  Lucian  Blaga 
este  direct  opus  trăsăturilor  pe  care  le  descoperia  chiar 
dânsul  în  spiritualitatea  românească  ortodoxă.  Plin  de 
firească  şi  legitimă  mirare,  autorul  se  întreabă  :  Cum  a 
putut  scăpa  gândirea  unui  propovăduitor  al  fatalismului 
stilistic  de  sub  frânele  stilistice  româneşti,  croind  un  sistem 
diametral  opus  ?  Nu  încape  aici  decât  alternativa  urmă¬ 
toare  :  Sau  stilul  românesc  de  care  vorbeşte  dl  Blaga  n'are 
nici  o  realitate,  sau  dânsul  nu  este  în  ceeace  a  gândit 
personal  un  cugetător  autentic  al  duhului  românesc.  Cum 
autorul  crede  într'o  anumită  putere  de  inspiraţie  a  speci¬ 
ficului  naţional  —  fără  să-i  acorde  caracter  fatalist  şi  atot¬ 
puternic  ca  dl  Blaga  —  opinează  pentru  partea  din  urmă 
a  alternativei. 

Autorul  precedează  apoi  la  evidenţierea  raptului  ne- 
îndoelnic  că  sistemul  dlui  Blaga  contrazice  în  adevăr  chiar 
trăsăturile  spiritualităţii  ortodoxe  româneşti  prezentate  de 
dsa  în  lucrarea  din  1936  „Spaţiul  mioritic"  şi  anume: 
Elementul  principal  pe  care-1  surprinde  dl  Blaga  în  spiri¬ 
tualitatea  ortodoxă  românească  este  acela  al  „transcenden¬ 
tului  care  coboară".  După  dsa,  ortodoxia  e  dominată  de 
convingerea  că  omul  nu  trebue  să  facă  nici  un  efort,  de¬ 
oarece  transcendentul  coboară  dela  sine. 

Făcând  o  critică  justă  acestui  punct  de  vedere,  arată 
că-i  unilateral  şi  necorespunzător,  pentrucă  „Răsăritul  or¬ 
todox  nu  e  dominat  numai  de  convingerea  că  transcen¬ 
dentul  coboară,  ci  şi  de  conştiinţa  că  el  nu  coboară  decât 
dacă  omul  se  sileşte  prin  eforturile  proprii  să  se  facă  apt 
ssă-1  primească.  E  o  continuă  sinergie,  o  colaborare  armo¬ 
nică  şi  permanentă  între  voia  omului  şi  harul  divin.  Acea- 
ta-i  doctrina  Bisericii  ortodoxe  şi  ac  easta-i  practica  cre¬ 
ştinătăţii  răsăritene"  (p,  115).  Deci,  viziunea  autentic  or¬ 
todoxă  în  această  privinţă  este  aceea  a  „unei  voinţe  co¬ 
mune  de  apropiere  şi  de  întâlnire  din  partea  lui  Dum¬ 
nezeu  şi  a  omului"  (p.  118). 

Ori,  ideea  principală  a  mitului  filosofic  constituit  de 
dl  Blaga  este  aceea  a  unui  Mare  Anonim,  al  cărui  chip  şi 
comportare  stă  în  contrazicere  radicală  cu  viziunea  ade¬ 
vărat  ortodoxă  despre  Părintele  care  caută  şi  coboară  cu 
bunăvoinţă  la  făptură  şi  mai  ales  cu  forma  unilaterală  pe 
care  a  surprins-o  dl  Blaga.  Căci  Marele  Anonim  nici  nu 
coboară  la  făptură  şi  nici  nu  îngădue  făpturii  să  se  înalţe 
spre  el. 

Viziunea  unei  vieţi  pământeşti  ce  se  desfăşoară  sub 
fatalitatea  distanţei  de  divinitate,  Dumnezeul  lipsit  de  tră¬ 
sături  părinteşti  şi  despotul  nepăsător  la  căutările  făpturii, 
precum  şi  ideea  pesimistă  că  orice  ar  face  făptura  nu  se 
poate  împărtăşi  în  viaţa  pământească  de  harul  divin,  toate 
acestea  sunt  trăsături  care  îndreptăţesc  afirmaţia  că:  „Fi- 
losofia  dlui  Blaga  se  vădeşte  a  purta  nu  numai  pecetea 
filosofiei  germane,  ci  şi  a  protestantismului  german,  în  care 
aceea  îşi  are  substratul"  (p.  1 1 9). 

Fără  îndoială,  în  construirea  sistemului  său  propriu,, 
dl  Blaga  s’a  plasat  tocmai  la  antipodul  viziunii  caracteri¬ 
stice  ortodoxiei  şi  formulate  de  dsa :  Ortodoxia  e  sofia- 
nică,  iar  mitul  blagian  este  antisoîianic. 

Dacă  sofianicul  este  o  fatalitate  stilistică  a  românis¬ 
mului  ortodox,  cum  s’a  putut  sustrage  dsa  de  sub  această 
fatalitate  ?  ? 

Este  evident,  prin  urmare,  că  prin  sistemul  dsaîe  dl 
Blaga  îşi  infirmă  întreaga  teorie  despre  stil,  adecă  titlul  de 
glorie  al  filosofiei  dsale. 

Caracterul  antiortodox  şi  antiromânesc  al  filosofiei 
blagiene  rezultă  şi  din  alte  trăsături  ale  ei.  Anume: 

1.  Pe  când  ortodoxia  este  sobornicească,  adică  etică 
şi  comunitară,  filosofia  dlui  Blaga  este  individualistă  şi 
antietică<  Ea  nu  cunoaşte  libertate,  păcat  şi  virtute,  obli¬ 
gaţii  şi  răspundere ;  este  o  filosofie  după  stilul  veacului  al 
XlX-lea.  „Fatalism,  individualism  monadic,  indiferentism 
etic,  sau  mai  degrabă  tendinţă  antietică,  visătorie  lipsită  de 
răspundere,  acestea  sunt  caracterele  filosofiei  dlui  Blaga, 
direct  opuse  tendinţelor  eroice,  comunitariste,  altruiste  ale 
lumii  tinere  de  azi,  purtată  de  o  mare  încredere  în  co¬ 
muniunea  cu  realitatea"  (p.  111  sq,). 

2.  Filosofia  dlui  Blaga  este  direct  opusă  tradiţiei  de 
viaţa  şi  de  scris  a  Ardealului. 

3.  E  o  filosofie  a  substanţei,  adică  a  desfăşurărilor 
fatale  şi  automate,  în  care-i  absent  spiritul. 

Filosofia  blagiană  este  o  filosofie  învechită  şi  demo¬ 
dată.  Ea  „răsună  în  epoca  noastră  ca  un  svon  întârziat  al 
unor  vremi  apuse...  Departe  de  a  anticipa  un  ev  nou,  ase¬ 
mănător  celui  mediu,  cum  se  pretinde,  ea  e  o  apariţie 
tardivă  a  trecutului  raţionalist,  individualist  si  antispiritua- 
list"  (p.  122). 

Cât  priveşte  importanţa,  valoarea  şi  raportul  ei  cu 
spiritualitatea  românească,  autorul  spune  :  „Ea  îşi  va 
păstra,  desigur,  o  importanţă  în  istoria  filosofiei  din  Ro¬ 
mânia,  ca  un  sistem  „interesant"  între  alte  sisteme  „in¬ 
teresante". 

In  nici  un  caz  însă  ea  nu  poate  fi  privită  ca  o  ex¬ 
presie  autentică  a  spiritului  românesc  şi  deci  ca  un  punct 
de  plecare  pentru  cugetarea  românească  viitoare. 

„Iar  ca  forţă  de  dinamizare  şi  înălţare  a  neamului, 
valoarea  ei  este  minimă,  fiind  mai  de  grabă  o  piedică 
decât  un  factor  pozitiv"  (p,  123). 

înfăţişând  (în  cap.  ultim :  „Cosmologia  dlui  Lucian 
Blaga")  ideile  de  temelie  ale  cărţii  „Diferenţialele  divine", 
autorul  arată  că  concepţia  cosmologică  a  dlui  Blaga  nu 
poate  fi  apropiată  de  doctrina  creştină.  De  creaţie  şi 
pronie  în  plina  lor  accepţiune  autentic  creştină,  de  nemu¬ 
rirea  sufletului,  de  libertate  sau  păcat,  nu  se  poate  vorbi 
aici.  Omul  e  conceput  sub  un  aspect  paradoxal.  Lumea 
nare  nici  un  scop.  „Totul  e  o  zădărnicie  fără  sfârşit,  un 
efort  tantalic  ce  nu  duce  la  nici  o  ţintă"  (p.  142),  Con¬ 
cepţia  dlui  Lucian  Blaga  este  un  atomism  materialist  rec¬ 
tificat  la  lumina  nouilor  rezultate  ale  chimiei.  Aşa  fiind, 
putem  afirma  că  şi  comologia  dlui  Blaga  e  opusă  creşti¬ 
nismului  şi  ortodoxiei, 

Incheindu-şi  expunerea,  autorul  mărturiseşte  sincer  du¬ 
rerea  şi  regretul  pierderii  dlui  Lucian  Blaga  pentru  cre¬ 
ştinism,  ortodoxie  şi  neam,  terminând  cu  constatarea  că 
„nici  neamul,  nici  ortodoxia  nu-1  mai  pot  urma,  căci  nu 
se  mai  recunosc  în  ea"  (p,  150),  adică  în  filosofia  dsale. 
Speră  totuşi  că  se  va  întoarce. 

Grav  sesizat  de  atitudinea  mai  sus  prezentată  a  criticii 
teologice  faţă  de  filosofia  dsale,  dl  Lucian  Blaga  —  socotind 
că  în  această  dispută  „e  în  joc  însuşi  destinul  creaţiei  ro¬ 
mâneşti",  şi  nemulţumit  de  atitudinea  luată  de  redacţia 
revistei  „Transilvania"  în  respectiva  dispută,  într'o  lămurire 
publicată  în  numărul  de  pe  Iulie- August  1942  —  publică 
în  ziarul  „Ţara"  (Anul  II,  Nr.  400  din  2  Sept.  1942),  o 
scrisoare  de  demisie  dela  venerabila  asociaţie  culturală 
„Astra", 

In  această  scrisoare  apostrofează  pe  respectivii  critici 
cu  calificativul  desonorant  de  „minţi  încâlcite"  şi-î  acuză 
— fără  pic  de  respect  al  adevărului  faptic!  —  ca  „au  crezut 
că  pot"  să-î  „trunchieze"  şi  să-i  „răstălmăcească  textele 
după  bunul  lor  plac"  şi  „sau  încumetat  fără  strop  de  răs- 


298 


REVISTA  TEOLOGICA 


pundere"  să-i  „atribue  chiar  idei  pe  care  niciodată  nu 
ie-a  susţinut”.  Demisia  din  sânul  „Astrei"  şi-o  motivează 
socotind  respectiva  lămurire  ca  „o  jignire  adusă  spiritului 
de  libertate,  sub  pavăza  căruia  orice  intelectual  are  drept 
să  se  creadă  pus,  când  încearcă  un  pas  nou  în  domeniul 
culturii  Am  subliniat  maniera  acestei  motivări,  pentru 
că-i  concludentă  şi  semnificativă  în  ceea  ce  priveşte  con¬ 
cepţia  dlui  Bîaga  despre  creaţia  culturală. 

Considerau  du- se  şi  dânsul  vizat  prin  acea  scrisoare 
Părintele  Profesor  Dr,  Grigorie  T,  Marcu  se  simte  obli¬ 
gat  să  răspundă,  ceea  ce  şi  face  fără  întârziere,  printr'o 
„Scrisoare  deschisă  dlui  Lucian  Blaga",  publicată  în  ace¬ 
laşi  ziar,  „Ţara”,  Anul  II,  Nr.  403  din  5  Sept.  1942.  Mo- 
tivându-şi  serios  legitima  îndreptăţire  de  a  se  socoti  vizat, 
P.  C.  Sa  constată  că  „limbajul  jicnitor  de  cătrănit"  al  respec¬ 
tivei  scrisori  nu  se  potriveşte  cu  cumpătul  ce  aşteaptă  dela 
„personalităţi  de  rang  academic  şi  universitar",  pentru  a 
arăta  apoi  că  acuza  ce  i-a  adus  dl  Lucian  Blaga  este  cu 
totul  gratuită.  Mai  constată  cu  acest  prilej  că  tot  ceea  ce 
spune  dl  Lucian  Blaga,  în  cartea  „Religie  şi  Spirit",  despre 
Iisus  Hristos  „nu  mai  poate  constitui  câtuşi  de  puţin  „un 
pas  nou  în  domeniul  culturii"  —  cum  îi  place  autorului 
să  creadă  —  „de  vreme  ce  ideile"  dsale  „au  putut  fi  iden¬ 
tificate  cu  uşurinţă  în  cărţile  mitologilor  de  altă  dată". 
Scăderile  cărţii  împricinate  numai  autorul  poate  să  le 
vindece. 

Departe  cu  gândul  de  a  face  aşa  ceva,  dl  Lucian 
Blaga  se  plânge  mereu  că  nu-i  înţeles  cum  trebue,  că  nu 
i  se  interpretează  bine  ideile  şi  că-i  stânjenit  în  procesul 
de  creaţie  culturală  prin  faptul  că  i  se  contestă  libertatea 
deplină. 

Dacă  de  fapt  n'a  fost  bine  înţeles  şi  interpretat  de 
către  cercurile  bisericeşti,  atunci  datoria  dsale  este  —  în- 
loc  să  dăruiască  pe  criticii  respectivi,  şi  chiar  Biserica,  cu 
calificative  înveninate  —  să  dovedească  acest  lucru  şi  să-şi 
precizeze  şi  mai  bine  punctul  dsale  de  vedere.  Istoria  fi- 
losofiei  cunoaşte  astfel  de  cazuri.  (Acuza  aceasta  este,  în 
fond,  un  procedeu  de  degradare  intelectuală  voită  a  celor 
vizaţi  şi  o  manieră  neserioasă  şi  nedemnă  de  a  răspunde). 

Faptul,  însă,  că  n’a  făcut  acest  gest,  este  semnificativ  şi 
concludent:  dat  fiind  că  criticile  ce  i  s'au  adus  din  cer- 
curile  teologice  sunt  întemeiate  şi  obiective,  nu  poate  să-l 
facă  decât  renunţând  la  poziţiile  deja  fixate.  La  aceasta 
nu-1  sloboade,  însă,  mândria  lucilerică,  amorul  propriu  şi 
dorinţa  înfierbântată  după  originalitate  creatoare. 

Refugiul  dlui  Blaga  sub  pavăza  spiritului  de  libertate 
nu-i  o  apărare  invulnerabilă.  Căci  adevărata  libertate  este, 
şi  trebue  să  fie,  o  funcţie  în  slujba  vieţii  şi  trebue  folosită 
constructiv,  nu  distructiv ;  în  cazul  filosofului  nostru,  ata¬ 
când  bunuri  spirituale,  fără  de  care  neamul  nostru  nu  mai 
poate  fi  ceea  ce  este.  Altfel,  în  baza  libertăţii  aş  putea 
să  şi  ucid,  ceea  ce  nu  serveşte  deloc  viaţa.  Pe  de  altă 
parte,  dl  Blaga  retrăgându-se  în  carapacea  spiritului  de 
libertate,  sa  postat  sub  un  adăpost  cu  „două  tăişuri", 
care-1  apără  şi-l  expune  totodată,  pentrucă  aceeaşi  liber¬ 
tate,  în  baza  căreia  îşi  revendică  descătuşare  deplină  în 
procesul  de  creaţie  culturală,  dă  dreptul  acelora  cari  nu 
cugetă  de  fel  cu  dsa,  sâ-1  critice.  Critica-i  tot  un  apanaj 
al  libertăţii  de  cugetare,  pentru  care  pledează  dsa  aşa 
de  insistent. 

Dacă  dl  Blaga  ţine  aşa  de  mult  la  libertate  şi  origi¬ 
nalitate,  să  nu  se  mai  plângă  că-i  sunt  nesocotite  atunci 
când  le  foloseşte  acolo  unde  nu  le  e  locul  aşa  cum  le  do¬ 
reşte  dsa.  Are  destul  câmp  liber  în  domeniul  vast  al  fi- 
losofiei  profane  :  Să-şi  pună  acolo  in  funcţie  libertatea  şi 
originalitatea,  iar  ortodoxia  s'o  lase  în  pace  şi  să  nu  se 
acaţe  mereu  de  ea. 

Ortodoxia  este  un  adevăr  de  altă  esenţă  şi  factură 
decât  cel  al  fiîosoiiei  profane  şi  cine  intră  în  sanctuarul 
ei,  trebue  să  renunţe  la  încrederea  lucîferică  în  primatul 
raţiunii  şi  la  patosul  originalităţii  excesive.  Ea  nu-i  un 
câmp  liber  de  poetizări  şi  visătorii  metafizice  vagi  şi 
uşoare.  Intr'ânsa  nu  se  lucrează  cu  spor  şi  cu  folos  decât 
prin  disciplinare  interioară  şi  prin  încadrare  integrală  în 
osatura  adevărului  descoperit  de  Sus. 

In  accepţiunea  ei  originară  şi  autentică,  filosofia  este 
iubirea  desinteresată  de  adevăr.  Prin  urmare,  adevăratul  fi¬ 
losof  are  datoria  de  a  munci  pentru  desvăluirea  şi  promo- 

varea  adevărului.  Această  misiune  înaltă  îl  obligă  pe  fi¬ 
losof  să  pună  frâu  pornirilor  rebele  şi  jucăuşe  ale  raţiunii 
cu  apucături  luciferice  şi  să  se  încadreze  în  făgaşul  firesc 
al  adevărului,  care-i  de  aşa  natură,  că  are  anumite  trăsă¬ 
turi  şi  direcţii  generale,  peste  care  nu  se  poate  trece.  în 
cercetarea  adevărului,  trebue  să  ţii  cont  de  anumite  linii 
mari  de  orientare,  de  un  schelet  al  adevărului,  în  cadrul 
căruia  numai  poţi  adânci  sau  subtiliza  problemele  filoso¬ 
fice.  Aceasta  nu  însemnează  nicidecum  încătuşarea  ori¬ 
cărei  originalităţi  şi  nici  încremenirea  gândirii  într'un 
anumit  tipar,  căci  în  cadrul  acestor  linii  mari  este  destul 
loc  pentru  speculaţie  şi  creaţie  fiîosofico-culturală. 

A  sări  din  acest  făgaş,  însemnează  nu  numai  emanci¬ 
parea  totală  de  orice  încadrare  şi  supunere  faţă  de  coor¬ 
donatele  transcendentale  ale  adevărului,  ci  şi  a  nu  mai  fi 
în  slujba  lui,  ci  alături  de  adevăr  sau  împotriva  lui.  Este, 
deci,  evident  că  chiar  din  punct  de  vedere  al  disciplinei 
şi  conduitei  filosofice  profane,  patosul  înfierbântat  al  dîui 
Lucian  Blaga  după  originalitate  atât  de  descătuşată,  nu-i 
justificat.  Cine  desfigurează  adevărul  de  dragul  origina¬ 
lităţii,  nu  se  poate  numi  filosof  adevărat. 

Adevăratul  filosof  îşi  dă  seama  şi  recunoaşte  cât  de 
relativă,  de  mărginită  şi  de  necorespunzătoare  este  ştiinţa 
minţii  omeneşti  şi  de  aceea  nu  caută  să  impună  nimănui 
ideile  şi  soluţiile  sale.  Adevărata  metafizică  îşi  dă  seama 
despre  incapacitatea  ei  de  a  se  lansa  în  faţa  sau  în  miezul 
realităţii  ultime  prin  propriîle-i  puteri  şi  lasă  loc  şi  religiei. 
De  aceea  atâtea  metafizici  caută  să  se  pună  de  acord  cu 
religia. 

Dimpotrivă,  atitudinea  filosofică  a  dlui  Blaga  e  plină 
de  orgoliu,  absolutizantă  şi  exclusivistă.  Dsa  merge  orb  pe 
firul  cugetării  sale,  fără  să  se  uite  înlături  şi  fără  să  facă 
vreo  concesiune,  crezând  că  adevărul  filosofic  abia  dela 
dsa  începe.  Sistemul  său  filosofic  vrea  să-l  impună  tu¬ 
turor,  socotindu-1  vrednic  a  fi  îndreptar  pentru  creaţia 
filosofică  românească. 

Dacă  şi  în  cadrul  filosofiei  profane  e  necesară  o  anu¬ 
mită  integrare  a  cercetătorului  în  făgaşul  general  al  ade¬ 
vărului,  atunci  cu  atât  mai  vârtos  în  domeniul  ortodoxiei, 

care-i  descoperirea  integrală  a  adevărului  mântuitor  şi 
păstrarea  lui  cu  sfinţenie  în  puritate  originară.  Aici,  evi¬ 
denţa  adevărului  —  evidenţă  care  se  însuşeşte  deplin  nu¬ 
mai  prin  credinţă ,  ce  despică  şi  vălul  misterului !  —  şi  pu¬ 
terea  lui  de  a  revendica  personalitatea  omului  în  chip 
total  şi  absolut,  impune  o  integrare  necondiţionată  în  el. 

In  loc  să  fi  dat  un  răspuns  masiv  şi  serios,  dl  Lucian 
Blaga  sa  dedat  la  anumite  afirmaţii  neserioase  şi  extrem 
de  subiective,  care  constitue,  ce-i  drept,  un  răspuns,  dar 
nu  un  răspuns  dictat  de  iubirea  şi  respectul  adevărului. 
Aceasta  o  face  în  articolul  de  fond,  cu  caracter  progra¬ 
matic,  al  recent  înfiinţatei  reviste  de  filosofie  a  dsale  „Sae¬ 
culum"  (Anul  I,  Nr.  1  pe  Ian. — Febr,  1943),  întitulat: 
„Despre  viitorul  filosof  iei  româneşti". 

Fie-ne  permis  —  cu  toată  remarca  ce-o  face  însuşi 
întemeietorul  ei :  „Numele  ales  n’am  vrea  să  fie  răstălmăcit 
în  sens  programatic"  (p.  108),  care  are  tocmai  darul  de  a-i 
trăda  atitudinea  —  să  semnalăm  faptul  că  însuşi  titlul  re¬ 
vistei,  „ Saeculum ",  este  concludent  şi  simptomatic  în  ce 
priveşte  cugetarea  şi  simţirea  ce-i  umplu  paginile.  Căci, 
spre  deosebire  de  „Veac"  sau  „Aion“  care  au  în  spiritua¬ 
litatea  românească  şi  o  accepţiune  de  spiritualism  plin,  de 
descătuşare  din  legăturile  pământului  şî  de  însetare  sau 
avântare  după  viaţa  ce  va  să  fie  dincolo  de  mormânt,  ter¬ 
menul  „Saeculum"  are  nuanţa  de  robire  a  cugetării  şi  sim¬ 
ţirii  în  duhul  teluric  al  imanenţei,  de  infeodare  în  pers¬ 
pectiva  pur  istorică,  strâmtă,  a  pământescului.  Mascarea 
acestei  direcţiuni  seculariste  prin  motivarea  că  termenul 
adoptat  e  mai  accesibil  străinătăţii  decât  celelalte  două, 
are  la  bază  o  justificare  şubredă.  Căci  filosofia  dlui  Blaga 
(pe  care,  de  sigur,  o  doreşte  cunoscută  şi  peste  hotare)  are 
şi  alţi  termeni  specifici  şi  reprezentativi,  care  nu-s  mai 
uşor  accesibili,  de  pildă  „spaţiul  mioritic". 

După  cum  însuşi  titlul  revistei  dsale  prevesteşte,  dl 
Lucian  Blaga  procedează  la  secularizarea  completă  a  spi¬ 
ritualităţii  româneşti,  împingându-şi  până  la  ultima  conse¬ 
cinţă  tezele  atacate  de  critica  teologică  şi  tinzând  la  o 
emancipare  radicală  a  acestei  spiritualităţi  de  sub  tutela 
transcendentului. 

Să  facem  dovada  acestei  afirmaţii.  In  cartea  dsale 
„Religie  şi  Spirit",  dl  Lucian  Blaga  —  înlăturând  credinţa 
—  învaţă  că  religia  nu  constă  în  credinţă,  ci  în  compor¬ 
tarea  totală  a  omului  faţă  de  o  idee  a  sa.  Odată  ce  tra¬ 
tează  religia  cu  criteriile  cu  care  se  judecă  metafizica,  era 
firesc  ca  dsa  să  nimicească  religia  în  ceea  ce  are  ea  mai 
esenţial  şi  caracteristic:  credinţa  într’o  persoană  absolută 
care  se  revelează  şi  se  interesează  îndeaproape  de  soarta 
omului.  De  aceea  nu  e  nici  o  mirare  dacă  —  împingând 
mai  departe  ideea  respectivă  —  în  articolul  „Despre  vii¬ 
torul  filoscfiei  româneşti"  este  şi  mai  radical  şi  anume: 
Destrămând  religia  în  metafizică,  ajunge  la  negarea  per¬ 
soanei  din  domeniul  ei  şi  din  cuprinsul  actului  religios, 
înlocuind-o  cu  un  anumit  sistem  de  idei,  cu  metafizica. 

Această  identificare  a  religiei  cu  metafizica  îl  duce 
în  mod  firesc  la  confundarea  ortodoxiei  cu  filosofia.  Inau¬ 
gurând,  în  articolul  citat  mai  sus,  o  nouă  discuţie  în  jurul 
ortodoxismului  şi  a  raportului  său  cu  românismul,  dl  Blaga 
se  ridică  împotriva  afirmaţiei:  „ce  nu  e  ortodox  nu  e  ro¬ 
mânesc"  şi  —  după  ce  ţine  să  ne  comunice  cât  de  mult 
preţueşte  „fervoarea  religioasă,  în  orice  formă  s’ar  mani¬ 
festa"  (p.  3)  —  ne  mărturiseşte;  „nu  prea  înţeleg  care  e 
pretinsa  legătură  necesară  şi  exclusivă  dintre  ortodoxie  şi 
românitate"  (ibidem).  Precizându-şi  punctul  de  vedere, 
afirmă  că  în  această  problemă  (adică  aceea  a  raportului 
dintre  ortodoxie  şi  românism)  se  pot  lua  două  atitudini: 
una  teologică,  admiţând  că  „doctrina  ortodoxă  e  de  natură 
divină,  inspirată  de  sus,  şi  atunci  ea  e  „dumnezeească", 
iar  nu  „românească",  şi  una  filosofică,  susţinând  „că  doc¬ 
trina  ortodoxă  este  şi  ea  o  foarte  nobilă  operă  umană, . , . 
gândită  de  sfinţii  părinţi,  cari  au  fost  mari  metafizicieni" 
(p.  4),  Ostilitatea  sa  faţă  de  ortodoxie  îşi  ajunge  culmea  în 
afirmaţia  că  preferarea  doctrinei  ortodoxe  faţă  de  orice 
altă  gândire  românească,  ca  fiind  de  natură  dumnezeească, 
ar  echivala  cu  „încercarea  deghizată  sau  făţişă  de  a  inter¬ 
zice  orice  gândire  filosofică-metafizică  de  o  semnificaţie 
creatoare"  (ibidem).  De  unde  până  acum  admitea  ortodoxia 
ca  o  „parte"  a  românismului  (vezi  înterview-ul  din  ziarul 
„Viaţa",  nr.  din  26  Maiu  1942),  de  data  aceasta  nu  numai 

ca  nu  înţelege  să  admită  —  ceea  ce  nu-i  cer  nici  teologii 
—  o  legătură  exclusivă  între  ortodoxism  şi  românitate,  ci 
nici  una  necesară.  Este,  prin  urmare,  evident  că  dl  Lucian 
Blaga  —  sub  pretext  că  cugetă  filosofic  până  la  capăt  şi 
că  apără  spiritul  de  libertate  creatoare  —  loveşte  fără 
scrupul  în  ortodoxie ,  retezându-i  orice  dimensiuni  divine  şi 
reducând-o  la  proporţii  exclusiv  naturale,  adică  confun- 
dându-o  cu  filosofia. 

După  ce  o  despoaie  complet  de  nimbul  ei  divin,  dl 
Lucian  Blaga  contestă  ortodoxiei  calitatea  de  factor  com¬ 
ponent  şi  producător  de  cultură  românească.  E  adevărat 
că  dsa  vorbeşte  în  acest  articol  de  „importanţa  imensă, 
istorică  şi  actuală  a  ortodoxiei  pentru  poporul  român"  (p. 
5)  şi  de  un  ortodoxism  „de  necontestate  merite".  In  rea¬ 
litate  însă,  dl  Blaga  sugrumă  ortodoxia  spunându-i  cuvinte 
de  mângâiere.  Căci  în  acelaşi  articol  nu-i  recunoaşte  nici 
un  drept  de  amestec  şi  colaborare  în  procesul  de  zămislire 
a  culturii  româneşti,  Făurindu-şi  —  sub  pretextul  apărării 
şi  promovării  spiritului  de  libertate  creatoare  —  o  foarte 
neserioasă  şi  superficială  concepţie  despre  originalitate,  dsa 
rezolvă  întrebarea  românităţii  faptice  a  gândirii  româneşti 
numai  după  norma:  „O  idee  este  românească  dacă  e  ori¬ 
ginală,  adică  dacă  ea,  în  plenitudinea  ei  inedită,  este  gân¬ 
dită  întâia  oară  de  un  român"  (p,  2).  O  creaţie  culturală 
nu-i  nevoe  să  poarte  pecetea  ortodoxiei,  ca  să  fie  româ¬ 
nească.  De  altfel,  osândită  la  staticism  şi  rigiditate,  orto¬ 
doxia  nu-i  aptă  să  nască  şi  să  producă  cultură  românească. 
Aceasta  pentrucă  —  după  dl  Lucian  Blaga  —  ortodoxia 
este  „în  esenţă  constituită  şi  rotunjită"  (p.  4),  „reprezintă 
un  sistem  închis"  şi  condamnat  „numai  la  gândire  defen¬ 
sivă"  (p.  8}.  „Ortodoxia  este ...  un  admirabil  factor  conser¬ 
vativ11  (p.  5)  şi  cine  aderă  total  la  ea,  „trebue  să  renunţe 
Ia  orice  nou  şi  mare  act  de  creaţie  metafizică"  (p.  4),  In¬ 
tegrarea  totală  în  ortodoxie  echivalează  cu  „a  osândi  de 
fapt  la  completă  nerodnicie  însăşi  puterea  creatoare  a  spi¬ 
ritului  românesc"  (p.  5),  Pentru  toate  acestea,  dl  Blaga 
trage  concluzia :  „Iată  pentru  ce  ortodoxismul , . .  prea  rigid, 
prea  dogmatic  şi  prea  defensiv  în  esenţă, ,,,  nu  rai  se  pare 
un  drum  care  ar  putea  să  oblige  în  chip  necondiţionat  spi- 

ritul  metafizic  românesc"  (p,  10),  Prin  urmare,  emanci¬ 
parea  radicală  a  creaţiei  filosofice  culturale  româneşti  de 
sub  coordonatele  transcendentale  ale  adevărului  este  evi¬ 
dentă. 

Necunoscând  ortodoxia  prin  trăirea  in  sânul  ei,  dl  L. 
Blaga  o  priveşte  dela  distanţă  şi  atunci  nu-i  de  mirare  că  o 
califică  aşa  de  vitreg  ca  şi  înainte  vreme  catolicismul,  E 
adevărat  că  sistemul  dogmatic  ortodox  e  rotunjit  şi  nimic 
nou  ca  fond  nu  i  se  poate  adăuga,  dar  aceasta  nu  însem¬ 
nează  nici  decum  că  el  „reprezintă  un  sistem  închis"  şi 
„condamnat  numai  la  gândire  defensivă",  cum  afirmă  dl  L. 
Blaga,  Căci  şi  în  sânul  lui  încape  un  progres,  care  constă 
în  adâncirea  fondului  şi  îmbogăţirea  formei. 

Dovadă  eclatantă  despre  aceasta  ne-a  făcut  însuşi  teo¬ 
logul  pe  care  dl  Blaga  îl  vizează  compătimitor  la  p,  7  a 
articolului  dsale  şi  care  ne-a  arătat  cât  este  de  mare 
adâncul  fondului  dogmatic  al  ortodoxiei  şi  câtă  bogăţie  de 
adevăr  se  află  sub  învelişul  formulărilor  dogmatice,  precum 
si  că  în  cadrul  teologiei  ortodoxe  nu  se  pot  trata  numai 
„probleme  epigonice, ...  de  subsol"  sau  „de  natură  mi¬ 
noră",  cum  crede  dl  Blaga  (ibidem). 

Fondul  adevărului  dogmatic  al  ortodoxiei  este  aşa  de 
adânc  şi  de  deschizător  de  orizonturi  largi  în  cunoaşterea 
lumii  şi  a  vieţii,  încât  un  spirit  filosofic  cu  adevărat  me¬ 
tafizic  nu  poate  fi  stânjenit  sau  împiedecat,  ci  chiar  spri¬ 
jinit,  în  strădania  lui  de  a  pătrunde  până  la  ultimele  coor¬ 
donate  ale  existenţei.  Dacă  însuşi  scheletul  adevărului  în 
general  nu  stânjeneşte  creaţia  filosofică,  ci  îngădue  filoso¬ 
fului  să  adâncească  şi  subtilizeze  problemele  filosofice, 
atunci  cu  atât  mai  vârtos  adevărul  revelat  îngădue  cerce¬ 
tării  metafizice  să  adâncească  problemele  mari  ale  exi¬ 
stenţei  şi  să  le  rezolve  integral.  Adevărul  metafizic  poate 
fi  întregit  în  insuficienţele  lui  numai  de  adevărul  creştin 
revelat,  în  cazul  nostru  de  adevărul  autentic  ortodox.  Ca 
atare,  ortodoxia  nu  poate  fi  element  ce  osândeşte,  prin 
integrarea  într'ânsa,  puterea  creatoare  a  spiritului  româ¬ 
nesc  la  „completă  nerodnicie".  Dimpotrivă,  rodnicia  cul¬ 
turală  autentic  românească  numai  din  adâncul  nesfârşit  al 
ortodoxiei,  zămîslitor  de  adevărată  cultură  românească, 

poate  să  vină.  Dovada  tare  a  acestei  afirmaţii  o  constîtue 
faptul  că  tot  ceea  ce  a  creat  neamul  nostru,  până  acum, 
ca  spiritualitate  autentic  şi  specific  românească,  poartă  pe¬ 
cetea  ortodoxiei. 

După  cum  universul  fiinţează  în  baza  unor  legi  fixe 
—  a  căror  sdruncinare  ar  primejdui  chiar  existenţa  lui  — 
fără  să  fie  prin  aceasta  înţepenit  sau  mort,  tot  aşa  orto¬ 
doxia  îşi  desfăşoară  destinul  în  cadrele  adevărului  revelat 
şi  sub  asistenţa  tutelară  a  transcendentului,  fără  a  fi  ex¬ 
clusiv  conservatoare  şi  statică,  ci  viguros  viabilă,  mereu 
proaspătă  şi  înnoitoare  a  vieţii  omului. 

Puterile  creatoare  de  cultură  adevărată  vin  numai  de 
sus,  prin  cdaborarea  continuă  a  omului  cu  transcendentul. 
De  aceea  nu  se  poate  concepe  o  împlinire  completă  a  cul¬ 
turii  româneşti  fără  puterea  creatoare  de  înaltă  spirituali¬ 
tate  a  ortodoxiei.  Un  profesor  de  filosofia  culturii,  îa  o 
Universitate  românească,  ar  trebui  să-şi  însuşiască  acest 
adevăr  şi  —  în  loc  să  peregrineze  în  divagaţiuni  vagi  şi 
visătoare  prin  domeniul  atât  de  vast  al  culturii  —  să  mi¬ 
liteze  pentru  promovarea  şi  desăvârşirea  unei  culturi  isvo- 
rîte  din  însăşi  spiritualitatea  specifică  a  neamului.  Numai 
o  atare  cultură  îi  poate  servi  la  împlinirea  destinului  său, 
în  aceste  vremuri  de  titanică  opintire  a  neamurilor  în  lupta 
pentru  menţinerea  lor  în  istorie. 

Cine  înţelege  bine  ortodoxia,  nu  poate  face  din  ea  un 
element  care  stânjeneşte  şi  înăbuşe  libertatea  creatoare  a 
spiritului  românesc.  Chiar  după  dl  Blaga,  „gândirea  româ¬ 
nească"  se  realizează  „potrivit  liniilor  de  forţă,  ce  i  le 
imprimă  substraturile  subconştiente  şi  de  natură  stilistică . , , 
ale  spiritului  etnic".  Acestea  nu  stânjenesc  deloc  spiritul 
creator,  ci  dimpotrivă  sunt  considerate  drept  „cadre  de 
largă  amploare,  ce  permit  variaţiuni  interioare  de  bogate 
nuanţe"  (p.  10  sq,).  Dacă  natura  (din  domeniul  căreia  fac 
parte  coordonatele  stilistice  ale  sistemului  blagian)  nu  si- 
lueşte  libertatea  creaţiei  culturale,  atunci  nici  ortodoxia , 
care  o  plineşte  nu  îorţându~i  specificul,  ci  mlădiindu-se  după 
duhul  etnic.  Tot  di  Blaga  afirmă  în  cuprinsul  aceluiaşi 
articol  că  „viitorul  gândirii  româneşti  va  fi  determinat  de 
cele  mai  adânci,  de  cele  mai  secrete  porniri  ale  spiritului 

nostru  de  o  parte,  şi  de  poziţia  noastră  firească  în  topo¬ 
grafia  spirituală  a  Europei  pe  de  altă  parte"  (p.  2).  Ori, 
punctul  acesta  de  vedere  pledează  tocmai  pentru  partici¬ 
parea  ortodoxiei  la  procesul  creaţiei  spirituale  româneşti, 
deoarece  ortodoxia  —  integrată  adânc  şi  organic  în  duhul 
etnic  românesc  • —  face  parte  din  cele  mai  adânci  şi  mai 
trainice  porniri  ale  spiritului  românesc  şi  ca  atare  îi  de¬ 
fineşte  precumpănitor  poziţia  în  fizionomia  spirituală  a 
Europei. 

Din  felul  cum  pune  anumite  chestiuni  şi  cum  se  exprimă 
în  articolul  programatic  al  revistei  „Saeculum",  în  legătură 
cu  orientarea  prezentă  şi  viitoare  a  filosofiei  româneşti,  re¬ 
zultă  că  dl  Blaga  îşi  consideră  propriul  sistem  filosofic 
drept  îndreptar  al  creaţiei  filosofico-culturale  româneşti. 
Să  nu  se  supere,  dar  aceasta  ni  se  pare  că  transpiră  cel 
puţin  indirect  din  afirmaţiuni  ca  acestea :  „In  ultimele  două 

decenii  s'au  pus  temeiurile  unei  gândiri  româneşti _ “  (p. 

2),  „iniţiativa  creatoare  se  găseşte,  după  toate  semnele,  la 
începuturile  ei  categorice  şi  decisive"  (p,  11);  sau:  „Tine¬ 
rilor  gânditori  români  nu  le  rămâne  decât  să  creieze. 
întâii  stâlpi  şi  unele  temeiuri  ale  viitoarei  filosofii  româ¬ 
neşti,  stau  drepţi  şi  sunt  puse"  (p.  15).  Atitudinea  filosofică 
plină  de  orgoliu,  absolutizantă  şi  exclusivistă  —  nereuşit 
camuflată  de  pretextul  apărării  libertăţii  spiritului  creator 
—  a  dlui  Blaga,  ne  îndreptăţeşte  să  transformăm  această 
impresie  în  convingere  deplină. 

Poate  fi  filosofia  dlui  Blaga  îndreptar  al  viitoarei  cu¬ 
getări  şi  simţiri  româneşti  creatoare  de  adevărată  cultură 
românească?  Fără  să-i  contestăm  orice  valoare,  socotim  că 
filosofia  blagiană,  aşa  cum  se  prezintă  ea  mai  ales  în  ul¬ 
tima  ipostasă :  plină  de  eres  şi  de  orgoliu  lucîferic,  de 
iluzionism  şi  visătorie,  de  lipsă  de  răspundere  şi  de  ten¬ 
dinţă  antietică,  de  construcţii  forţate  şi  potrivnice  tuturor 
evidenţelor  sesizate  de  o  lume  întreagă,  de  lipsă  de  serio- 
sitate  şi  de  un  nestăpânit  patos  după  originalitate  şi  mai 
presus  de  toate  de  emancipare  totală  de  sub  tutela  trans¬ 
cendentului  —  îmbinată  inerent  cu  înlăturarea  lui  Dum¬ 
nezeu,  şi  implicit  a  creştinismului,  din  centrul  puterilor  de 
creaţie  spirituală  şi  înlocuirea  Sa  cu  omul- măsură  a  tuturor 

lucrurilor  (^antropocentrism)  —  nu  poate  constitui  un  atare 
îndreptar.  Pentrucă  nu  se  prezintă  ca  un  întreg  organic 
şi  sănătos  răsărit  din  specificul  românesc  şi  ca  atare  nu 
poate  promova  şi  dinamiza  procesul  de  creaţie  spirituală 
curat  românească. 

Nu  concepem  posibilitatea  creării  unei  filosofii  cu 
adevărat  româneşti  decât  păşind  pe  linia  cugetării  şi  sim¬ 
ţirii  specifice  duhului  românesc  şi  răsărite  organic  dintr’ânsul. 
Numai  o  astfel  de  orientare  va  putea  duce  la  emanciparea 
actualei  filosofii  din  România  de  spiritul  laicizant  şi  secu- 
larist,  împrumutat  din  cugetarea  filosofică  occidentală.  Numai 
ea  va  înlătura  spiritul  de  neseriositate  şi  superficialitate  ce 
stăpâneşte  pe  unii  din  tinerii  noştri,  făcându-i  să  se  lase 
vrăjiţi  de  o  filosofie  neancorată  adânc  în  duhul  românesc, 
dar  îmbrăcată  uneori  în  haină  poetică  atrăgătoare.  Numai 
ea  va  putea  zăgăzui  valul  de  imoralitate  (cu  efectele  ei 
atât  de  dezastruoase  fizice  şi  morale:  de  ex,  denatalitatea) 
declanşat  şi  susţinut  de  necredincioşii  intelectualităţii  noa¬ 
stre,  într'un  moment  când  neamul  românesc  are  nevoe  ne¬ 
apărată  de  o  viguroasă  întremare  şi  reconfortare,  spirituală 
şi  fizică.  In  orice  caz,  aceasta  nu  se  poate  dobândi  decât 
prin  reaşezarea  plenară  a  creştinismului  (la  noi  una  cu 
ortodoxia)  în  inima  vieţii,  cugetării  şi  simţirii  româneşti  şi 
nicidecum  prin  atitudini  deghizat  sau  vădit  şi  hotărât  atee. 

Poate  că  dl  L.  Blaga —  citind  aceste  rânduri  cari  n'au  altă 
pretenţie  decât  de-a  contribui  la  apărarea  credinţii  —  va  zice 
cu  un  aer  de  ironie  şi  dispreţ :  Iată  încă  un  teolog  „cu  apucă¬ 
turi  de  ev  mediu"  şi  care  sufere  de  „palpi taţiuni  de  inimă".  La 
o  eventuală  atare  întâmpinare,  ne  îngăduim  sâ-i  răspundem: 
Biserica  ortodoxă  n’a  ars  pe  nimenea  pe  rug  din  pricina 
ştiinţei  sale  şi  nici  nu  tremură  de  frică  în  faţa  atacurilor 
ce  i  se  aduc  din  partea  filosofiei.  Pentrucă  ortodoxia  ştie 
că  justificarea  existenţei  sale  rezidă  în  însăşi  existenţa  sa. 
Unui  fapt  îi  poţi  cere  cel  mult  explicaţii,  dar  nu  justificare, 
adică  nu  poţi  să  te  întrebi  care  este  dreptul  lui  la  exi¬ 
stenţă.  Prin  urmare,  conştienţi  de  valoarea  şi  folosul  or¬ 
todoxiei  în  viaţa  neamului  nostru,  n'avem  de  ce  să  tre¬ 
murăm  înspăimântaţi  că  existenţa  ei  ar  fi  periclitată  de 
vreun  filosof,  fie  el  chiar  dl  Lucian  Blaga.  Pe  de  altă 

parte,  Biserica  ortodoxă  şi  slujitorii  ei,  nu-s  refractari  şi 
nici  ostili  adevăratului  spirit  filosofic,  dar  nu  poate  sta  cu 
mâinile  în  sân  atunci  când  cineva  o  atacă,  aşa  cum  nu 
slăbeşte  s’o  facă  dl  Lucian  Blaga. 

Prin  urmare,  n’am  scris  aceste  rânduri  nici  cu  „palpi- 
taţiuni  de  inimă"  şi  nici  „cu  apucături  de  ev  mediu",  dar 
nici  cu  alura  sau  mândria  unui  ins  ce  s’ar  socoti  în  măsura 
să  răstoarne  filosofia  şi  cultura  dlui  Lucian  Blaga.  Am  scris 
nu  din  răsbunare  (pe  filosoful  nostru  îl  va  răsbuna  vremea 
şi  adevărul !  - . ci  în  numele  şi  din  dragostea  de  adevăr. 
Am  scris  sub  impulsul  imperativului  categoric  al  conştiinţei 
de  teolog  şi  preot,  cu  râvna  celui  ce  are  misiunea  de  a 
lupta  pentru  răsbaterea  deplină  a  adevărului  în  lume.  Ca 
să  ştie  toţi  tovarăşii  mei  de  luptă  misionară  în  ogorul  Dom¬ 
nului,  de  partea  cui  e  adevărul  în  această  dispută,  pe  care 
am  zugrăvit-o  în  fazele  şi  trăsăturile  ei  esenţiale  —  şi  mai 
ales  ca  să  vadă  ce  atitudine  trebue  să  aibă  ei  înşişi  faţă 
de  ea. 

FILOSOFIA  RELIGIOASĂ  A  LUI 
NICOLAE  BERDIAEFF' 

de 

Preot  Dr.  ISIDOR  TODORAN 

Profesor  la  Academia  teologică  din  Cluj 

6.  Concepţia  simbolică  şi  mitologică  a  existenţei.  Pe  ur¬ 
mele  lui  Platon,  Berdiaefl  operează  o  despicare  pe  două  planuri  a 
existenţei  totale :  un  plan  spiritual,  profund,  interior  şi  un  plan  istoric, 
obiectiv,  exterior.  Al  doilea  simbolizează  pe  cel  dintâi.  Amândouă  însă 
sunt  la  fel  de  reale.  Prin  aceasta  Berdiaeff  depăşeşte  pe  Platon.  Afir¬ 
marea  realităţii  acestor  două  planuri  nu  vrea  să  însemneze  un  dua¬ 
lism  metafizic,  cum  s’a  mai  accentuat,  ci  fundamentul  unui  simbolism 
realist. 

Lumea  naturală  nu  are  prin  ea  însăşi  înţeles  şl  orientare.  Sem¬ 
nificaţia  şi  orientarea  lumii  naturale  obiective  constau  numai  întru 
aceea  că  ea  simbolizează  lumea  spirituală,  extra- obiectivă.  Sensul 
vieţii  şi  al  existenţei  în  general  aparţine  exclusiv  spiritului.  Dela  el 
primeşte  sens,  în  chip  simbolic,  şi  natura,  care  îl  reflectează  numai. 
„Tot  ceeace  posedă  semnificaţie  în  viaţa  noastră,  nu  este  decât  indiciul, 
simbolul  unei  alte  lumi".1  2  Lumea  noastră  este  „saturată  de  non-sens 
şi  de  înanitate".  Fenomenele  din  această  lume,  inclusiv  vieaţa  natu¬ 
rală,  sunt  lipsite  de  semnificaţie,  simple  desfăşurări  accidentale.  Omul 
însuşi,  ca  fiinţă  strict  naturală,  n'are  sens  şi  profunzime,  căci,  în  această 
calitate,  nu  este  străbătut  de  „Logos",  sensul  existenţei. 

Omul  are  semnificaţie  şi  sens  numai  întrucât  este  imagine  a 
fiinţei  divine,  simbol  al  divinităţii.  In  această  calitate,  conştiinţa  lui 
se  orientează  spre  altă  lume  şi  astfel  descopere  înlănţuirea  interioară 
a  tuturora  şi  sensul  mai  înalt  al  existenţei. 

Sensul  acesta  apare  astfel  ca  un  dat  imediat  al  conştiinţei  eli¬ 
berate  de  lanţurile  naturalului  şi  nicidecum  ca  un  rezultat  al  vreunei 
inducţii  sau  demonstraţii  raţionale.  Căci  pe  cale  raţională,  printr'un 
examen  critic  al  experienţei  empirice,  nu  se  poate  dovedi  finalitatea 
proceselor  naturii.  Sensul  se  descopere  numai  prin  trăirea  lui  in 


1  Urmare  din  RT  XXXIII,  1943  p.  79. 

2  Esprit  el  Liberie,  p,  73—74. 

experienţa  spirituală,  printr'o  conştiinţa  care  prinde  orientarea  acestei 
lumi  spre  cealaltă,  pe  care  o  simbolizează.  Aceasta  este  conştiinţa 
simbolică. 

Abisul  misterios  al  fiinţei  nu  se  resimte  şi  nu  se  percepe  decât 
prin  conştiinţa  simbolică,  prin  contemplaţia  simbolică  a  lumii.  In 
această  conştiinţă,  întreaga  vieaţă  naturală,  cosmosul  întreg,  primesc 
sens  adânc  şi  se  sanctifică  simbolic. 

Aici  însă  pândeşte  mereu  un  pericol ;  fie  de  a  resimţi  superficial 
sensul  simbolic  al  vieţii  naturale,  fie  de  a-1  obiectiva  prin  cădere 
într’un  realism  naiv,  fie  de  a  lua  simbolurile  drept  realităţi  ultime, 
căzând  astfel  în  naturalism,  indiferent  dacă  acesta  este  idealist  sau 
materialist.  Prin  aceste  atitudini  sensul  existenţei  se  voalează  sau 
chiar  se  pierde  cu  totul. 

Numai  simbolismul  poate  oferi  sensul  existenţei.  Dar  trebue  să 
se  facă  distincţie  între  simbolismul  idealist  şi  simbolismul  realist.  Cel 
dintâi,  pe  care  îl  găsim  la  baza  filosofiei  lui  Kant  şi  în  „profunda 
solitudine  spirituală  a  omului  modern",  nu  este  un  simbolism  capabil 
să  unească  cele  două  lumi,  ci  menţine  pe  om  într’o  izolare  disperată, 
detaşat  de  profunzimea  fiinţei  şi  închis  în  lumea  lui  subiectivă.  In 
toate,  simbolismul  idealist  nu  vede  decât  reflexul  unor  experienţe 
psihice,  iar  adevărurilor  religioase  nu  li  se  acordă  cele  mai  adesea 
decât  o  valoare  subiectivă.  Aşa  îl  întâlnim,  de  pildă,  la  Schleier- 
macher  sau-  în  simbolo-fideismul  unul  Sabatier. 

Simbolismul  idealist  contrazice  însăşi  fiinţa  simbolului.  Căci 
aceasta  presupune  existenţa  a  două  lumi,  arătând  că  sensul  uneia  se 
găseşte  în  cealaltă,  simbolul  fiind  puntea  de  legătură  dintre  ele.  Sim¬ 
bolul  le  deosebeşte  fără  să  le  separe.  El  permite  viziunea  infinitului 
în  finit,  fâcându-1  pe  acesta  transparent,  pentru  ca  prin  el  să  se 
poată  distinge  infinitul.  Există  o  comunicare  între  finit  $1  infinit. 
Finitul  sanctificat  nu  mai  stă  In  absolută  izolare,  cum  îl  vede  natu¬ 
ralismul,  ci  orizontul  lui  se  deschide  pentru  infinit. 

Simbolismul  realist,  singurul  autentic,  uneşte  cu  adevărat  cele 
două  lumi,  revelând  spiritualul,  divinul.  In  simboluri  ne  sunt  date 
semnele  vieţii  originale.  In  simbolismul  realist,  însăşi  lumea  aceasta 
corporală  este  „o  întrupare  simbolică  a  realităţilor  spirituale".  Acest 
simbolism,  care  se  bazează  pe  experienţa  spirituală  şi  pe  conştiinţa 
simbolică,  trece  peste  opoziţia  gnoseologică  dintre  subiect  şi  obiect, 
absorbindu-le  pe  acestea  într’o  profunzime  mult  mai  mare. 

Simbolismul  realist  prilejueşte  o  viziune  particulară  asupra  exi- 

stenţei,  prin  ceea  ce  se  evită  greşeala  substantificării  atât  a  realităţii 
obiective,  cât  şi  a  celei  subiective.  Realităţile  obiective  nu  sunt,  în 
această  viziune,  realităţi  primordiale,  ci  numai  realităţi  secundare  ; 
nu  realităţi  ultime,  ci  numai  simbolice.  Tot  aşa  şl  realităţile  lumii 
subiective  sunt  numai  secundare  şi  simbolice.  Centrul  de  greutate 
al  vieţii  se  găseşte  în  lumea  spirituală,  spre  care  toate  aspiră. 

Distincţia  dintre  cele  două  lumi,  lumea  spirituală  şi  cea  naturală, 
cu  care  lucrează  simbolismul  realist,  nu  este  o  formă  nouă  a  distincţiei 
dintre  noumen  şi  fenomen,  căci  aceasta  din  urmă  are  Ia  temelie  opo¬ 
ziţia  dintre  subiect  şi  obiect.  Lumea  spirituală  nu  este  noumenul, 
lucrul  în  sîne  al  filosofilor  (das  Ding  an  sich),  ci  ceva  cu  totul  aparte. 
Concepţia  simbolica  a  existenţei  nu  apare  astfel  la  metafizicieni,  care 
sunt  mereu  înclinaţi  să  obiectiveze  şi  să  naturalizeze,  fie  ob:ectul, 
fie  subiectul,  ci  o  întâlnim  la  mistici  şi  în  marea  artă,  care  se  orien¬ 
tează  spre  experienţa  spirituală. 

Viziunea  simbolică  a  existenţei  nu  este  o  concepţie  car;  să  de¬ 
pindă  de  preferinţe  şi  gusturi,  ci  se  impune  ca  singura  compatibilă 
cu  poziţia  noastră  în  cosmos  şi  cu  caracterul  de  contingenţă  a  lumii, 
„Infinitatea,  imensitatea,  misterul  lumii  divine  şi  spirituale  nu  îngă- 
duesc  decât  o  înţelegere  simbolică  a  tot  ceea  ce  este  finit  şi  natural".1 

Berdiaeff  îşi  sprijineşte  concepţia  simbolică  a  existenţei  pe  faptul 
istoric  al  venirii  Mântuitorului.  întruparea  Fiului  lui  Dumnezeu  în 
„corpul"  acestei  lumi  arată  că  aceasta  se  poate  deschide  pentru  in¬ 
finit,  că  infinitul  se  poate  infiltra  în  finit,  că  spiritualul  poate  pătrunde 
în  natural,  transfigurându-1,  şi  că  graţia  poate  dobândi  victorie  faţă 
de  natură.  Vieaţa  şi  faptele  Mântuitorului,  moartea  şi  învierea,  prin 
semnificaţia  lor,  sunt  „un  simbol  unic,  central,  absolut"  al  vieţii  spi¬ 
rituale  interioare.  Prin  acest  simbol  ne  eliberăm  din  lanţurile  natu¬ 
ralului.  Vieaţa  în  „trup  natural"  a  Mântuitorului  şi  învingerea  legilor 
lumii  în  El,  înseamnă  că  se  poate  nădăjdui  în  transfigurarea  lumii  în 
„trup  spiritual"  (chair  spiritueile). 

Realitatea  naturală  este  simbolul  vieţii  spiritului,  reflex  al  ace¬ 
steia  din  urmă.  „Tot  ceeace  este  exterior  nu  este  decât  semnul  a 
ceeace  este  interior". 2  Invârtoşarea  şi  împietrirea  naturii  sunt  semnul 
căderilor  săvârşite  în  lumea  spirituală,  iar  vieaţa  Mântuitorului  este 
indiciul  unei  ascensiuni  care  se  petrece  în  lumea  spiritului. 


1  Esprit  ei  Liberte,  p.  79, 

2  Idem,  p  102, 

Astfel,  vieaţa  divină  se  tălmăceşte  numai  prin  simbol,  dar  în 
acelaşi  timp  simbolul  apără  şi  misterul  infinit  al  acestei  vieţi,  pen- 
trucă  el  arată  că  vieaţa  divină  nu  poate  fi  pusă  niciodată  pe  acelaşi 
plan  cu  vieaţa  naturală,  nici  infinitul  cuprins  în  natural.  De  aceea 
Dumnezeu,  fiind  cu  totul  inaccesibil  conceptului  logic,  nu  poate  fi  cu¬ 
noscut  decât  prin  intermediul  simbolului.  Căci  logicul  nu  este  „Logosul". 
Acesta  din  urmă  depăşeşte  infinit  pe  cel  dintâi,  care  e  redus  la  na¬ 
tural.  Categoriile  raţionale,  adică  acelea  cu  care  operează  cu  deose¬ 
bire  teologia  afirmativă  (pe  care  Berdiaeff  o  numeşte  teologie  catafatică), 
nu  exprimă  adevărul  divin,  pentrucă  între  logic  şi  misterul  inepuizabil 
al  divinului  se  cască  un  abis  de  netrecut. 

Teologia  negativă  (apofatică),  simbolică  şi  mistică,  aşa  cum  este 
de  pildă  a  lui  Dionisie  Areopagitui,  se  apropie  mai  mult  de  fiinţa 
divină.  Ea  arată  că  este  imposibil  să  se  construiască  un  concept  po¬ 
zitiv  al  fiinţei  absolute,  căci  orice  concept  de  acest  fel  se  destramă 
în  contradicţii.  Misterul  stă  dincolo  de  formulele  dogmatice,  dincolo 
de  definiţiile  pozitive.  Astfel  că  numai  expresiunile  negative  deschid 
calea  spre  mister.  Ceeace  nu  înseamnă  agnosticism,  căci  recunoaşterea 
neputinţei  de  a  sesiza  divinul  prin  concepte  şi  formule  pozitive  este 
şi  ea  o  cunoştinţă  despre  divin.  Deci  gnoza  autentică  nu  se  află  decât 
în  teologia  apofatică.  Dumnezeu  nefiind  nimic  din  ceeace  este,  nu  este 
sesizabil  decât  in  experienţa  spirituală  şi  în  expresia  ei  simbolică.1 

La  baza  cunoaşterii  mistice  şi  simbolice  nu  stă  un  concept  sau 
un  principiu  filosofic,  ci  o  reprezentare  mitologică.  Pe  treapta  cea 
mai  înaltă  a  gnozei,  cunoaşterea  —  nu  numai  cunoaşterea  religioasă, 
ci  cunoaşterea  în  genere  —  părăseşte  cu  desăvârşire  conceptele,  îm¬ 
brăţişând  mitul.  Cunoaşterea  religioasă  este  astfel  „o  creaţie  de  mituri", 
ea  este  „saturată  de  mituri".  Şi  nici  n'ar  putea  fi  altfel,  fără  să-şi 
trădeze  fiinţa. 

Ce  este  atunci  mitul,  căruia  Berdiaeff  ii  atribue  un  rol  atât  de 
important?  Pentru  a  scăpa  de  mari  inconveniente,  pe  care  le  com¬ 
portă  întrebuinţarea  noţiunii  de  mit,  Berdiaeff  ne  previne  că  mitul  nu 
înseamnă  o  iluzie  a  mentalităţii  primitive  sau  ceva  opus  realităţii, 
cum  se  înţelege  în  limbajul  curent.  In  dosul  mitului  stau,  după  el, 
„marile  realităţi"  originale  ale  vieţii  spirituale.  Creaţiunea  de 
mituri  este  dovada  unei  vieţi  spirituale  intense.  (Idee  pe  care  o 
regăsim  şi  la  gânditorul  nostru  Lucian  Blaga).  „Mitul  este  o  po- 


’  Esprii  ei  Libert6,  p,  86  88, 

vestire  (recit)  concretă,  care  s'a  întipărit  in  limba,  in  memoria 
şi  în  creaţia  populară,  în  care  se  exprimă  evenimentele  şi  feno¬ 
menele  originale  ale  vieţii  spirituale  simbolizate  în  lumea  naturală . . . 
Mitul  ne  înfăţişează  supranaturalul  în  natural,  supra-sensibilul  în  sen¬ 
sibil,  vieaţa  spirituală  în  vieaţa  trupului ;  el  uneşte  simbolic  două  lumi... 
Mitul  reprezintă  totdeauna  o  realitate,  însă  realitatea  lui  este  simbolică11.1 

Ori  de  câte  ori  se  încearcă  să  se  stabilească  o  legătură  între 
cele  două  lumi,  naturală  şi  spirituală,  se  recurge  la  mituri,  zice  Ber- 
dlaeff.  Aşa,  filosofille  lui  Platon,  Plotin,  Boehme,  Schelling  sau  E.  v. 
Hartmann  sunt,  în  partea  lor  cea  mai  expresivă,  înţesate  cu  mituri. 
De  asemenea,  mitul  prometeic  sau  cel  dionisian  simbolizează,  pe  plan 
natural,  evenimente  ale  vieţii  spirituale  umane.  Dar  mai  mult  decât 
atâta,  însăşi  filosofia  creştină  se  bazează  pe  „mitul  cel  mai  important 
al  umanităţii,  acela  al  Mântuirii  şi  al  Mântuitorului11.  Mitul  căderii 
lui  Adam  exprimă  un  fapt  de  o  însemnătate  covârşitoare  din  lumea 
spirituală:  despărţirea  omului  şi  lumii  de  Dumnezeu,  despărţire  care 
se  petrece  în  profunzimea  spiritului,  înainte  de  lucruri.  Căderea  lui 
Adam  nu  este  decât  exprimarea  simbolică  în  natural  a  ceeace  se  pe¬ 
trecuse  în  spirit.  Astfel,  după  Berdîaeff,  creştinismul  este  în  întregime 
mitologic.  Şi  aşa  este  orice  religie.  Miturile  creştine  însă  exprimă  cele 
mai  adânci  realităţi  ale  lumii  spirituale. 

In  cadrul  acestei  concepţii,  dogma  însăşi  nu  este  decât  „un 
simbol  şi  un  mit  exprimând  evenimente  ale  lumii  spirituale  absolute 
şi  fundamentale  prin  importanţa  lor11.2  Dogma  simbolizează  vieaţa  spi¬ 
rituală,  prin  reprezentări  mitologice,  nu  prin  concepte,  cum  proce¬ 
dează  doctrinele  dogmatice  şi  sistemele  teologice.  Acestea  din  urmă 
sunt  construite  pentru  omul  mijlociu,  pentru  masă.  Dogmele  însă  nu 
sunt  doctrină  şi  sistem,  ci  fapte  mistice  absolute.  Doctrinele  se  pot 
schimba,  dogmele  nu.  —  Vechiul  gnosticism  n’a  fost  condamnat  pen- 
trucă  avea  mituri,  ci  fiindcă  era  înţesat  de  mituri  păgâne  şi  demono- 
latrie.  Lupta  în  contra  lui  nu  era  luptă  în  contra  gnozei  în  general, 
ci  în  contra  unei  cunoaşteri  false. 

Faţă  de  concept,  mitul  ar  avea,  pentru  Berdiaeff,  avantajul  că 
poate  să  exprime  vieaţa,  care  este  totdeauna  inepuizabilă  şi  insonda¬ 
bilă.  Cu  condiţia  numai  ca  sensul  mitului  să  fie  prins  în  chip  spiri¬ 
tual,  pentru  a  nu  cădea  într’un  realism  naiv,  care  înseamnă  superstiţie 
şi  sclavie  a  spiritului.  Numai  pe  calea  mitului  şi  simbolului  se  poate 

1  Esprit  el  Liberii,  p,  90  —  91. 

3  Esprit  et  Liberte,  p.  96. 

apropia,  de  pildă,  de  caracterul  trinitar  al  lui  Dumnezeu  sau  de  na¬ 
tura  teandrică  a  lui  Hristos,  care  rămân  cu  totul  neînţelese  pentru 
raţiune. 

Concepţia  simbolică  a  existenţei  tinde  să  depăşească  atât  mo¬ 
nismul  cât  şi  dualismul  —  chiar  dualismul  teist,  care,  după  Berdiaeff, 
opune  prea  mult  pe  Dumnezeu  lumii  şi  invers  — ,  prin  afirmarea  lumii 
ca  reflex  al  realităţilor  spiritului  şi  prin  recunoaşterea  unei  „transfuzii 
de  energie"  dela  o  lume  la  cealaltă.  Această  concepţie,  mai  puţin 
exagerările  şi  nebulozităţile  mistice,  este  integrabilă  în  doctrina  cre¬ 
ştină,  Rămâne  totuşi  puţin  lămurit  în  ce  constau  căderile  şl  ascensi¬ 
unile  din  lumea  spirituală  şi  mai  cu  seamă  pentru  ce  acestea  au 
nevoie  de  un  reflex  simbolic  în  lumea  naturală. 

Insă  laturea  mitologică  a  acestei  concepţii  trezeşte  mai  grave 
nedumeriri.  Oricâte  circumscrieri  ar  aduce  noţiunii  de  mit,  în  sensul 
că  acesta  nu  este  o  iluzie  sau  ceva  opus  realităţii,  Berdiaeff  nu  re¬ 
uşeşte  să  treacă  peste  gnosticism,  cu  deosebirea  numai  că  nu  rămâne 
la  demonolatria  gnosticismului  vechiu,  ci  vizează  o  rafinare  şi  o  spi¬ 
ritualizare  a  acestuia,  prin  aceea  că  în  dosul  reprezentărilor  mitologice 
pune  marile  realităţi  ale  spiritului. 

Mai  departe,  concepţia  mitologică  îl  duce  pe  Berdiaeff  la  a  în¬ 
şira  pe  aceeaşi  linie  miturile  din  Platon  sau  Plotin  şi  miturile  prometeic 
şi  dionisian  cu  căderea  lui  Adam  sau  întruparea  şi  învierea  Mântui¬ 
torului,  cu  adaosul  numai  că  aceasta  din  urmă  este  „mitul  cel  mai 
important  ai  umanităţii".  Dar  oricât  ar  fi  de  important,  el  se  găseşte 
tot  în  seria  celorlalte  şi  nu  în  afară  de  această  serie,  —  Credem  de 
prisos  să  insistăm  asupra  acestei  mari  greşeli  a  lui  Berdiaeff.  Ajunge 
simpla  ei  menţiune.  (Este  de  remarcat,  totuşi,  că  în  multe  părţi  ale 
scrierilor  sale  Berdiaeff  vede  în  adevărata  lor  lumină  persoana  şi 
opera  Mântuitorului,  ceeace  arată  încă  odată  că  diferite  aspecte  ale 
filosofiei  Iul  pot  fi  contradictorii  între  ele). 

Tot  aşa,  susţinerea  lui  Berdiaeff  că  dovada  unei  vieţi  spirituale 
intense  o  constitue  creaţiunea  de  mituri  —  ceeace  ar  însemna,  ob¬ 
servăm  noi,  că  creştinismul  nefiind  favorabil  creaţiunil  de  mituri, 
n'ar  favoriza  o  vieaţă  spirituală  intensă  — ,  ca  şi  aceea  că  creştinismul 
şi  orice  religie  sunt  în  întregime  mitologice,  sunt  afirmaţii  deadreptul 
forţate  şi  trădează  o  cunoaştere  trunchiată  sau  desfigurată  a  însăşi 
spiritualităţii  creştine,  pe  care  totuşi  Berdiaeff  pretinde  că-şi  înteme¬ 
iază  concepţia  filosofică  în  totalitatea  ei. 

Se  pretinde,  apoi,  că  mitul  tălmăceşte  mai  adecuat,  prin  imagini, 

revelaţia  divină  şi  experienţa  spirituală.  De  fapt  însă  miturile,  departe 
de  a  clarifica  revelaţia,  aştern  peste  ea  văluri  umbritoare.1 2  Mântuitorul 
a  întrebuinţat,  pentru  a  face  mai  uşor  accesibile  adevărurile  împărăţiei 
lui  Dumnezeu,  asemănări  şi  parabole,  dar  acestea  sunt  altceva  decât 
mituri  şi  nu  pot  fi  confundate  cu  ele. 

Pentru  a- şi  desvălui  strălucirea  şi  pentru  a  pătrunde  în  conştiinţe, 
adevărul  divin,  descoperit  în  persoana,  în  cuvântul  şi  în  fapta  Mân¬ 
tuitorului,  n'are  câtuşi  de  puţin  nevoie  de  haină  de  mit,  care  ii 
rămâne  deapururi  străină.  De  aceea  şi  înfloreşte  mitul  acolo  unde 
conştiinţa  apropierii  şi  revelaţiei  Divinităţii  este  mai  slabă  —  fapt 
care  poate  fi  bogat  ilustrat  prin  date  istorice  şi  etnografice,  la  care 
însă  nu  ne  mai  oprim.  Aceasta  contrazice  teza  lui  Berdiaeff,  după 
care  mitul  trebue  să  apară  cu  deosebire  pentru  a  tălmăci  adânca 
experienţă  spirituală,  deci  trăirea  intensă  a  relaţiei  cu  realitatea  sau 
realităţile  ultime. 

Mitul  reprezintă  contribuţia  lumii  subiective  faţă  de  ceeace  ne 
înfăţişează  lumea  obiectivă.*  O  istorisire  este  mit  în  măsura  în  care 
se  toarnă  în  formele  ei  creaţii,  închipuiri  şi  elanuri  ale  subiectivităţii 
omeneşti.  Atâta  vreme  cât  suntem  în  mit,  înseamnă  că  n’am  ieşit  din 
noi,  deci  n'am  atins  divinul.  Iar  cunoaşterea  mitologică  înseamnă  cu 
necesitate  cădere  în  subiectivism. 

Mitul  poate  să  fie,  în  unele  împrejurări  şi  la  unele  colectivităţi, 
instrument  de  exprimare  a  unor  experienţe  religioase  cu  greu  de 
tradus  în  limbaj  raţional.  Dar  în  niciun  caz  nu  poate  stabili  adevărata 
legătură  dintre  divin  şi  uman.  Numai  opoziţia  dusă  prea  departe  a 
lui  Berdiaeff  faţă  de  cunoaşterea  religioasă  raţională  îl  face  să  îm¬ 
brăţişeze  o  concepţie  mitologică  a  existenţei,  Iar  utilizarea  numirii  de 
mit  pentru  adevăruri  adânci  religioase  îl  duce  la  desfigurarea  ideii 
la  care  se  referă.  Căci  dacă  prin  mit  Berdiaeff  nu  înţelege  o  plăs¬ 
muire  subiectivă  umană,  nu  credinţa  sau  sentimentele  noastre,  cum 
ţine  să  accentueze,  ci  istoria  care  reflectează  însăşi  vieaţa  dîvînâ, 
pentru  ce  pune  miturile  lui  Prometeu  sau  Dionysos,  în  ce  priveşte  sem¬ 
nificaţia  lor,  alătu  i  de  persoana  şi  fapta  istorică  a  lui  Hristos? 

_  (Va  urma) 


1  D,  Stăniloao,  Poziţia  dl  ui  Lucian  Blaga  faţă  de  Creştinism  şi  Ortodoxie,  Sibiu, 
1942,  p,  94. 

2  Cf.,  la  noi,  asupra  fiinţei  şi  funcţiunii  mitului ;  D.  Stăniloae,  Op,  cit.,  cap, 
Adevărul  Creştinismului;  Gr.  T.  Marcu,  Mythos,  Sibiu,  1942  (în  Anuarul  Acad.  teol, 
„Andreiane",  p,  16 — 4S). 


ATITUDINI 

O  VICTIMĂ  A  GRANDOMANIEI 

Mari  suni  tainele  sufletului!  Cine  poate  explica  şi  descrie  perfect 
mulţumitor  mecanismul  acelor  prefaceri  adânci  în  urma  cărora  un  om, 
comparându-se  continuu  cu  cine  ştie  ce  personagiu  important  al  istoriei, 
sfârşeşte  prin  a  se  socoti  încorporarea  exactă  a  lui,  uitând  cu  totul  de 
eul  propriu  7  Spre  deosebire  de  alte  teorii,  noi  cari  nu  ne  pretindem 
„ creatori “  făcând  concurentă  singurului  Creator  adevărat,  ne  însuşim 
explicaţia  Bibliei  şi  a  Bisericii  creştine,  cari  consideră  drept  impuls  al 
acestui  mecanism  de  cele  mai  deseori  patima  trufiei,  sau  grandomania. 
Căzut  în  puterea  acestei  patimi,  omul  nu  mai  poate  fi  stăpân  pe  sine 
însuşi,  nu  mai  e  în  stare  să  ţină  în  manile  sale  frâul  fiinţii  proprii, 
ci  alt  duh  pune  stăpânire  pe  el,  făcând  cu  el  ceea  ce  voieşte. 

Un  asemenea  caz  s’a  declarat,  cu  manifestări  de  violenţă  excep¬ 
ţionale,  recent,  întruna  din  publicaţiile  româneşti,  care  poartă  chiar  pe 
fruntea  ei,  ca  nume,  „ semnul “  răsvrâtirii  împotriva  lui  Dumnezeu. 

Cineva,  care  are  starea  civilă  proprie,  cunoscută  de  multă  lume, 
a  apărut  deodată,  în  ultimul  număr  al  amintitei  reviste,  strigând  insis¬ 
tent  şi  repetat  că  el  e  Eminescu  în  carne  şi  oase . 

Nu  ne  vom  ocupa  prea  mult  cu  antecedenţele  acestui  ciudat  caz. 

„Eroul"  tristei  întâmplări,  apăruse  în  arena  scrisului  românesc 
acum  vreo  25  de  ani.  La  început  a  fost  îmbrăţişat  cu  o  generoasă 
bunăvoinţă  de  publicul  românesc  dinlr’o  Ţară  recent  întregită,  atât 
pentru  că  noul  poet  aducea  o  poezie  ne  mai  întâlnită,  ciudată,  învăluită 
într'un  mister  străin,  precum  şi  o  proză  filosofică  în  care  vorbea  din 
ce  în  ce  mai  insistent  de  specificul  etnicului  şi  al  credinţă  noastre,  cât 
şi  pentru  că  acest  public  era  doritor  să  vadă  apărând  în  sfârşit  un 
reprezentant  al  spiritualităţii  noastre,  de  proporţii  europene. 

Onorurile  i-au  venit  acestui  favorizat  al  sorţii  unul  după  altul:  a 
ajuns  repede  membru  al  Academiei  Române,  ministru,  profesor  univer¬ 
sitar  ;  exact  ca  Eminescu!  Purtat  astfel  pe  braţe  de  toată  lumea,  dela 
un  moment  dat  poetul  şi  gânditorul  a  început  să  manifeste  simptome  că 
e  pe  cale  să-şi  piardă  cumpătul  sufletului. 

Probabil  că  în  adâncul  său  „ abisal “  purta  demult  această  aple¬ 
care,  dar  a  ştiut  să  „ disimuleze “  perfect  „ misterul “  câtăva  vreme. 

Dela  un  timp  însă  omul  a  pornit  să  lapede  public  travestiurile 
cari  i-au  fost  necesare  doar  până  să  ajungă  unde  a  ajuns.  Ne  mai 
fiindu-i  necesară  starea  „criptică",  a  trecut  la  cea  „fanică",  pentru  a 

grăi  în  limba  elinească  cea  învăţată  a  „filosofului" ,  şi  nu  în  cea  proastă 
rumânească.  Ne  mai  voind  să  admită  că  a  fost  ceva  înainte  de  sine, 
a  pornit  să  defaime  istoria  noastră,  cultura  de  până  azi,  să  zâmbească 
dispreţuitor  la  amintirea  satului  românesc.  A  atacat  apoi  dogmele  Bi¬ 
sericii  şi  în  sfârşit,  pentrucă-i  făcea  concurenţă  în  inimi,  a  ridicat  mâna 
să  lovească  în  Iisus  Hristos. 

Paralel  cu  acest  progres  în  negaţie,  se  sbătea  în  el  să  ia  fiinţă 
un  eu  care,  după  înlăturarea  lui  Dumnezeu,  să  capteze  spre  sine  un 
cult  totalitar. 

Făcând  apologia  duhului  luciferic  şi  ridicând  un  monstru  cu  toate 
atributele  acestuia  pe  tronul  divin,  multă  vreme  eul  pe  cale  de-a  se 
forma  în  „filosoful"  nostru  a  oscilat  cu  preferinţele  sale  între  acest 
„mare  anonim “  şi  o  figură  oarecare  din  lumea  tulbure  a  Indiei,  cu 
osebire  Gandhi. 

Se  gândea  cu  jind  ce  bine  ar  fi  fost  să  se  nască  în  Indii,  unde 
ar  fi  putut  fi  adorat  nu  de  cele  biete  20  milioane  de  români,  ci  de  400, 
mai  ales  că  hinduşii  foarte  uşor  declară  pe  cineva  incorporare  a  vre¬ 
unui  zeu,  odată,  ce  la  ei  chiar  şi  o  vacă  şi  un  crocodil  mai  cu  arătare 
sunt  făcuţi  obiect  al  cultului. 

Cu  numele  simplu  de  „mare  anonim"  iar  nu  putea  rămâne,  căci 
îl  va  fi  făcut  cineva  dela  o  vreme  să  înţeleagă  că  un  „ anonim "  oricât 
ar  fi  socotit  de  „mare"  tot  anonim  rămâne,  aşa  cum  un  zero  ori  cât 
ar  fi  de  mare  tot  zero  rămâne. 

Pricepând  acest  lucru  şi  dându-şi  seama  că  la  avatarea  hindusă 
trebue  să  renunţe  din  pricina  fatalităţii  geografice,  omul  nostru  şi-a 
aruncat  până  la  urmă  ochii,  scârbit  şi  resemnat,  spre  amărâta  de  is¬ 
torie  românească,  să  vadă  de  nu  cumva  găseşte  totuşi  ceva  demn  de 
el.  Singur  Eminescu  i-a  apărut  în  oarecare  măsură  vrednic  de  el. 
„Sunt  Eminescu",  s’a  hotărît  în  sfârşit. 

Precipitarea  procesului  a  fost  uşurată  de  faptul  că  între  timp  mai 
mulţi  preoţi  au  simţii  datoria  să  ridice  glasul  şi  să  apere  numele  lui 
Iisus  Hristos,  asupra  căruia  „filosoful"  nostru  se  năpustise  în  ultima 
oară.  „Iată  şi  Grama",  şi-a  spus  omul  nostru.  Şi  hotărîrea  de-a  lua 
numele  lui  Eminescu  în  deşert,  s’a  definitivat. 

Se  înţelege  că  „ Eminescu “  sălăşluit  prin  închipuire  în  personagiul 
de  care  ne  ocupăm  nu  are  nimic  a  face  cu  Eminescu  cel  istoric.  Ab- 
străgând  de  prăpăstioasa  distanţă  între  geniul  poetic  al  aceluia  şi 
dubioasele  calităţi  de  filosof  ale  acestuia  (grăitor  pentru  maniera  „ recti¬ 
linie “  a  eroului  acestui  caz  este  faptul  că  deşi  a  fost  vorba  exclusiv 
despre  enormităţile  lui  filosofice,  îşi  caută  adăpost  pentru  ele  sub  pro¬ 
ducţia  poetică,  pentru  a  se  putea  identifica  cu  Eminescu),  amintim  că 
Eminescu  s'a  socotit  un  smerit  admirator  al  istoriei  noastre  şi  un  res¬ 
pectuos  fiu  al  Bisericii.  Numele  de  Eminescu  e  aci  numai  un  titlu 
pentru  atributele  meschine  ale  „marelui  anonim "  la  care  „creatorul"  lui 
na  putut  renunţa.  Eminescu  cel  adevărat  na  socotit  nici  o  clipă  că  ge- 

niul  îi  dă  dreptul  să-şi  bată  joc  de  ce  e  mai  scump  neamului  său, 
pentrucă  geniul  adevărat  nu  stă  la  antipodul  eticei. 

Ce  face  , , filosoful"  nostru  după  această  „ transmutaţie1  de  euri  şi 
dupăce  preoţii,  cari  au  spus  un  cuvânt  întru  apărarea  lui  Hristos,  i  se 
„ revelează ”  ca  un  Grama  redivivus?  Ocheşte  pe  unul  în  special,  care 
adunase  întro  cărticică  temeiurile  pentru  dumnezeirea  lui  Iisus  Hristos. 
Dar  nefiind  în  stare  să  răspundă  la  acele  temeiuri,  fierbe  aproape  un 
an,  vociferând  pe  la  cursuri  şi  pe  stradă,  la  urechea  oricui  se  milostivea 
să-l  asculte,  injurii  deplasate  la  adresa  lui.  In  sfârşit  ne  mai  putându-se 
reţine,  trebue  să  le  dea  în  vileag  şi  pe  calea  tiparului. 

E  vorba  de  textul  în  care  se  proclamă  drept  Eminecu.  Cu  o  furie 
şi  cu  un  dispreţ,  cari  numai  din  veninul  vânăt  al  „ marelui  anonim “ 
creat  de  el  după  chipul  său,  pot  porni,  ,, creatorul"  nostru  gândeşte  că 
îl  dă  gata  pe  preopinentul  său,  repetând  în  fiecare  frază,  cu  intonaţie 
de  ridiculizare,  teribilul  „spirit“ :  ,,popa  Grama",  amintind  şi  amă¬ 
nuntul  că  e  „salariat  al  unui  pretins  adevăr  cu  A  mare".  Corul  de 
atei,  de  şabăsgoimi  şi  de  bolşevizanţi,  cari  îi  ţin  isonul,  vor  socoti 
„ spiritul “  extrem  de  „ delicios "  şi-i  vor  da  o  mare  satisfacţie  cu  râsul 
lor  aprobator.  Numai  cât  cuvântul  „popa”  fiind  termenul  dispreţuitor 
pentru  o  tagmă,  nu  pentru  o  persoană,  ,, spiritul "  acesta  „ rafinat “  îl 
vizează  şi  pe  tatăl  celui  ce-l  întrebuinţează,  ca  şi  atributul  de  „salariat 
al  unui  pretins  adevăr  cu  A  mare”. 

Şi  ţiganul  când  s’a  văzut  împărat,  desigur  tot  în  închipuire,  întâi 
pe  tată-său  l-a  spânzurat.  Feciorului  trăit  viaţa  întreagă  fără  griji ,  în 
consulatele  din  capitalele  europene,  cu  salarii  princiare,  îi  apare  „ tri¬ 
vială "  şi  „caraghioasă"  smerenia  tatălui,  servitor  devotat  al  unei  mari 
credinţe,  luptând  cu  greutăţile  materiale  ale  tuturor  preoţilor  unui  popor 
obidit. 

Dispreţul  ce-l  aruncă  nobilului  adevăr  căruia  ii  slujesc  aceşti 
preoţi  şi  prin  care  trăeşte  neamul  nostru,  ca  şi  ironia  cu  care  aminteşte 
de  numele  pe  care  însuşi  Mitropolitul  Şaguna  l-a  dat  unei  foi  cu  o 
mare  importanţă  în  istoria  Românilor  de  dincoace  de  munţi,  nu  ne  miră, 
căci  derivă  din  duhul  luciferic  al  acelei  concretizări  a  negaţiei  morale, 
numită  „ mare  anonim",  care-l  însufleţeşte  şi  care  îl  face  să  nege  tot, 
să  nu  se  oprească  în  faţa  nici  unui  lucru  sfânt. 

Câtă  vreme  Eminescu  cel  adevărat  numea  gazeta  întemeiată  de 
Mitropolitul  Şaguna,  foaia  „cea  mai  modernă  de  peste  Carpaţi ",  cinicul 
care  profanează  azi  numele  lui  nu  simte  nici  o  piedecă  morală  să  ri¬ 
diculizeze  instituţiile  salvatoare  ale  Marelui  Ierarh. 

Noi  alungăm  stafia  disolvantă  a  marelui  anonim,  care  se  prezintă 
sub  numele  de  Eminescu,  cu  Eminescu  cel  adevărat. 

Incapabil  să  răspundă  cărţii  care  i-a  desvăluit  punct  cu  punct 
enormităţile  „sistemului” ,  teribilul  nostru  anonim  se  ocupă  de  faţa,  de 
nasul,  de  rinichii  autorului,  ba  se  apleacă  cu  pasiune  iscoditoare  chiar 
asupra  a  ceeace  mişcă  în  regiunea  inferioară  a  diafragmei  lui  la  o 
artumită  oră  din  zi,  ca  la  orice  om,  vădind,  după  exemplul  marelui  său 

maestru  Iţic  Freud,  o  extraordinară  preferinţă  în  a  căuta  prin  asemenea 
dedesubturi  „ abisale “  cheia  visurilor  ce  le  are  un  om. 

Fără  să  indice  măcar  un  exemplu,  marele  anonim  declară  in  bloc 
logica  din  broşura  care  nu-i  dă  pace,  o  gândire  de  , .alternative  gro- 
solane“,  făcându-se  a  uita  că  tot  sistemul  său  e  dominat  de  cea  mai 
gogomană  dintre  alternative :  raţiune  sau  revelaţie  şi  aruncând  pe  an 
Descartes,  Pascal,  Kierkegaard,  sau  pe  filosofii  ruşi,  cari  nu  văd  o 
asemenea  alternativă,  în  categoria  capetelor  minore. 

Ne  înduioşeaeză,  dar  ne  trezeşte  şi  compătimirea,  când  îl  auzim 
declarându-şi  cu  dragoste  paternă  drept  copii  frumoşi  năsbâtiile  filo¬ 
sofice  :  monstruosul  mare  anonim  ( epitetul  e  al  dlui  prof,  Nichifor 
Crainic ),  întunecatele  iasme  abisale  (N.  IorgaJ,  bâta  transcendentă  sau 
bucăţelele  „divine1'. 

Prins  cu  mâna  în  atâţia  saci  străini  (vezi  I.  U.  Sorica,  Dan 
Botta,  Gr.  T.  Marcu,  un  număr  recent  din  revista  „Ramuri",  etc  )  s'a 
gândit  că  poate  şi  alţii  fac  ca  el  şi  a  indrăsnit  să  acuze  pe  preopi¬ 
nenţii  săi  că  i-au  şterpelit  pasaje. 

Peste  tot,  nefiind  in  stare  să  înţeleagă  ce  însemnează  pentru  un 
preot  datoria  de  conştiinţă  de-a  apăra  pe  Domnul  lisus  Hristos,  când 
soldaţii  noştri  işi  dau  viaţa  pentru  El  (pentru  cinismul  decadent  al 
„ filosofului “  nostru:  „un  pretins  adevăr  cu  A  mare"),  atribue  acelaş 
mobil  intervenţiei  lui  publicistice,  care-l  poartă  pe  sine  însuşi :  ambiţia 
bolnavă  sau  invidia.  Dacă  ar  fi  cinstit  în  faţa  conştiinţei  sale,  ar  tre¬ 
bui  să-şi  aducă  aminte  că  acelaş  preot,  care-l  desaprobâ  acum,  l-a 
lăudat  continuu  până  la  1940,  când  s’a  produs  prima  declaraţie  cate¬ 
gorică  de  râzboiu  împotriva  bolşevismului.  Nu  respectivul  preot  l-a 
creat  pe  acel  „mare  anonim"  vânăt  de  ambiţie  şi  tremurător  de 
teamă  să  nu  fie  cineva  ca  el,  ci  acest  teoretician  şi  apologet  al  gran¬ 
domaniei.  Deci  nu  respectivul  preot  e  după  chipul  gelos  al  „marelui 
anonim ",  ci  creatorul "  său.  In  orice  caz,  dacă  ambiţia  şi  invidia  bol¬ 
navă  sunt  temeiul  şi  idealul  lumii,  ,, filosoful “  nostru,  dacă  ar  fi  con¬ 
secvent,  n’ar  trebui  să  considere  nici  în  lume  demne  de  blamat  asemenea 
„virtuţi". 

Cu  trufia  care-i  este  singurul  Dumnezeu,  dar  şi  cu  o  temeritate 
blasfemică,  teoreticianul  fricii  de  concurenţă,  cere  să  nu  se  atingă 
nimeni  de  ceeace  spune  el,  căci  abia  in  creerul  lui  de  „creator  prede¬ 
stinat"  „sălăşlueşte  duhul  sfânt “  (cu  minuscule),  in  care  nu  crede. 

Ii  spunem  de  încheiere  că  sunt  multe  duhuri  şi  Scriptura  ne  în¬ 
deamnă  să  ispitim  totdeauna  duhurile.  Nu  Duhul  Sfânt  al  lui  Hristos 
şi  al  Tatălui  ceresc  locueşte  în  acest  ins  chinuit  de  megalomanie ,  ci 
duhul  pătimaş  al  acelui  monstru  moral,  al  cărui  amestec  de  prezumţie 
luciferică  şi  neputinţă  ridicolă  îl  redă  atât  de  adecvat  numele  de  „mare 
anonim". 

Ca  creştin  şi  preot  urmăresc  cu  toată  durerea  şi  compasiunea 
rostogolirea  spirituală  a  unui  om,  care  nu  e  lipsit  de  talent  şi  ar  fi 
putut  să  fie  un  nume  luminos  în  istoria  spiritualităţii  româneşti. 

4*. 

Simt  adesea  pornind  ca  un  oftat  din  sufletul  meu  cuvintele: 
„Păcat  de  el /“ 

Dar  speranţa  nu  ne-am  pierdut-o.  Dumnezeu  e  mare  şi  poate 
face  minuni  cu  orice  om  până  mai  trăieşte. 

II  asigurăm  că  modestul  său  preopinent  ar  fi  fericit,  într'un  ase¬ 
menea  caz,  să  arclă  tot  ce  a  scris  în  această  chestiune,  dovedind  că 
nu  râvneşte  nici  o  glorie  deşartă,  ci  numai  îndreptarea  celui  rătăcit, 
poate  temporar.  Deşi  ştim  că  e  un  lucru  grea  de  înţeles  de  ,,fi!osoful“ 
care  a  creat  pe  micul  său  mare  anonim,  fi  facem  cunoscut:  un  preot 
e  în  stare  să  se  mîstue  cu  bucurie  în  umbra  uitării  şi  a  insignifianţei 
totale,  numai  Dumnezeu  să  fie  preamărit.  D.  S. 

& 

PREOŢIMEA  ŞI  TĂMĂDUIREA  SUFERINŢELOR  SOCIALE 

Ne-am  aruncat  acum  doi  ani  in  vâltoarea  acestui  răsboiu  însu¬ 
fleţiţi  de  nădejdea  că  pesie  pădurile  de  cruci  cari  străjuesc  la  căpătâie 
de  eroi,  se  va  reface,  plină  la  trup  cum  a  mai  fost,  ţara  dorurilor 
noastre  fără  leac.  Am  purtat,  cu  o  bărbăţie  demnă  de  virtuţile  stră¬ 
bunilor,  poverile  acestei  epice  lupte  şi  costisitoarele  ei  neajunsuri  n’au 
isbutit  să  ne  clatine  încrederea  în  biruinţa  finală,  care  va  trebui  să 
perfecteze  cândva  dreptul  nostru  la  o  viaţă  independentă  şi  pacinică, 
între  hotarele  istorice  ale  Daciei  Felix. 

Lupta  in  Răsărit  continuă  încă  şi  n’am  uitat  că  rănile  deschise 
şi’n  alte  laturi  ale  României  pentru  care  a  sângerat  generaţia  unirii 
celei  mari,  vor  cere  un  spor  de  jertfe  pentru  tămăduirea  lor,  cari  o 
să  îngroaşe  pomelnicul  bravilor  ce  aşteaptă  învierea  trupurilor  în  pă¬ 
mânt  străin. 

Recunoştinţa  noastră  faţă  de  cei  căzuţi  pe  câmpul  de  onoare, 
faţă  de  urmaşii  lor,  văduve  şi  orfani,  ca  şi  faţă  de  luptătorii  cari  au 
scăpat  teferi,  sau  cu  trupurile  sfârticate,  din  urgia  de  fier  şi  foc,  nu 
mai  poate  să  întârzie.  Dreptatea  socială  are  rigorile  ei  implacabile.  Din 
punct  de  vedere  creştin,  ea  reprezintă  nici  mai  mult  nici  mai  puţin 
decât  un  aspect  al  iubirii  deaproapelui.  Şi  exercitarea  acesteia,  pentru 
mărturisitorii  lui  Hristos,  este  datorie  curată,  poruncă  a  inimii. 

Nu  mai  încape  îndoială  că  în  clocotul  actualei  conflagraţii  mon¬ 
diale  dospesc  aluaturile  unei  noui  reforme  sociale.  Pretutindeni  dom¬ 
neşte  convingerea  că  ce-a  fost  nu  va  mai  fi  şi  un  elementar  simţ  de 
prevedere  îi  obligă  pe  conducătorii  de  popoare  să  pregătească  temeiurile 
aşezării  viitoare  a  lumii.  Cine  întârzie,  riscă  să  fie  depăşit  de  eveni¬ 
mente,  să  se  vadă  strivit  de  povara  lor. 

In  lumina  acestor  consideraţiuni  trebue  înţeleasă  partea  întâia  a 
răsunătoarei  cuvântări  cu  care  I.  P.  Sf.  Mitropolit  Nicolae  al  Ardea¬ 
lului  a  prefaţat  lucrările  sesiunii  recente  a  Adunării  eparhiale  a  Arhi¬ 
episcopiei  ortodoxe  române  de  Alba-Iulia  şi  Sibiu.  Pasiunea  problemelor 
mari,  simţul  monumentalului,  pe  care  înaltul  Ierarh  îl  posedă  ca  puţine 
alte  personalităţi  de  indiscutabil  prestigiu,  s’a  vădit  din  plin  şi  de  astă 

dată.  Curajul  cu  care  denunţă  scăderile  vremii,  nu  este  egalat  decât  de 
claritatea  soluţiilor  ce  le  recomandă  pentru  îndreptarea  lor. 

Inaintestătătorul  Bisericii  ortodoxe  române  de  dincoace  de  munţi 
a  păşit  la  mobilizarea  preoţimii  în  subordine,  cu  scopul  mărturisit  de -a 
o  vedea  angajată  —  cu  sporită  râvnă  şi  cu  nefăţărită  dragoste  creşti¬ 
nească  —  în  opera  de  tămăduire  a  suferinţelor  sociale  cari  bântue 
vremea  noastră. 

Luând  aminte  la  încercările  prin  cari  trece  actualmente  omenirea 
întreagă,  înaltul  Ierarh  precizează  fără  înconjur  datoria  Bisericii  noastre 
faţă  de  frământările  veacului,  când  afirmă  că  instituţia  sfântă  este  obli¬ 
gată  să  folosească  prilejul  acestor  încercări,  pentru  a  trezi  în  toţi  sen¬ 
timentul  de  răspundere  faţă  de  Dumnezeu  şi  faţa  de  semeni. 

„Fiecare  om  este  aşezat  de  Dumnezeu  în  mijlocul  unei  colectivităţi 
căreia  trebue  să-i  slujească.  Nimenea  nu-şi  poate  îndeplini  altfel  che¬ 
marea,  decât  slujind  celor  din  jurul  său.  Misiunea  Bisericii  in  aceste 
timpuri  de  răscruce  este  de  aceea  de-a  pregăti,  prin  trezirea  sentimen¬ 
tului  de  răspundere,  sufletele  pentru  reformele  sociale  ce  vor  trebui  să 
se  înfăptuiască  pe  urmele  acestui  răsboiu.  Toţi  trebue  să  ne  dăm  seama 
că  ceea  ce  a  fost  nu  va  mai  ti.  Lumea  merge  spre  ceva  nou.  Jertfele 
numeroase  ce  le  aduc  cei  mulţi  pe  câmpul  de  bătaie  nu  vor  putea  fi 
nesocotite.  Ele  se  cer  cinstite  printr’o  recunoştinţă  reală.  In  toate  ţările 
s’au  început  reforme  largi  în  structura  socială  a  colectivităţii  în  di¬ 
recţia  unei  ordini  mai  drepte,  mai  morale,  a  unui  spirit  mai  frăţesc. 
Dacă  la  sacrificii  sunt  chemaţi  toţi  în  vremuri  grele  pentru  neam,  toţi 
trebue  să  fie  făcuţi  părtaşi  şi  la  bunurile  pentru  cari  au  luptat.  Timpurile 
viitoare  nu  vor  mai  suporta  exageratele  inegalităţi  materiale  şi  distanţe 
între  clasele  sociale.  Duhul  vremii  impune  realizarea  celei  mai  desă¬ 
vârşite  comunităţi  între  fiii  aceluiaş  popor.  Sentimentul  de  răspun¬ 
dere  care  trebue  să  fie  făcut  normă  pentru  existenţa  indivizilor,  e  sfidat 
mai  ales  de  cei  cari,  în  timp  ce  fiii  ţării  îşi  varsă  sângele  pe  front, 
iar  familiile  lor  se  ofilesc  în  suferinţă,  acumulează  prin  tot  felul  de 
speculaţii  averi  fabuloase,  Reformele  sociale  ale  viitorului  trebue  să 
înceapă  de  aceea  cu  sechestrarea  averilor  îngrămădite  în  timpul  răs- 
boiului  în  mod  necinstit  ori  prin  conjuncturi  cari  nu  dau  dreptul  la 
câştiguri  exagerate.  Din  acele  averi  vor  trebui  să  fie  create  instituţii 
de  ajutorare  şi  de  ocrotire  a  celor  ce  au  dat  atât  de  mult  acestui  răsboiu, 
încât  nu  mai  sunt  în  stare  să  facă  faţă  greutăţilor  vieţii11. 

In  continuare.  înaltul  Ierarh  invită  preoţimea  noastră  „să  se  an¬ 
gajeze  în  această  misiune  de  pregătire  a  sufletelor  pentru  schimbările 
de  ordin  social-creştin  pe  cari  le  vor  impune  timpurile  viitoare.  Precum 
a  fost  totdeauna  o  preoţime  a  poporului,  înfrăţită  cu  el  în  greutăţile 
sorţii,  aşa  să  rămână  şi  de  aici  înainte,  apropiată  de  sufletele  celor  mulţi 
şi  smeriţi". 

E  unica  modalitate  de-a  preveni  cutremurele  vremurilor  de  tranziţie 
dela  răsboi  la  pace.  Exploatatorii  ştiuţi  şi  neştiuţi  ai  suferinţelor 
sociale,  a  căror  dibăcie  în  provocarea  de  dezordini  sociale  no  putem 
neglija,  vor  fi  făcuţi  astfel  inofensivi.  XV,  CRIGOKIE  T.  MARCU 

MĂRTURISIREA  UNEI  GENERAŢII 

Este  vorba  de  generaţia  tânără,  de  tineretul  nostru  universitar. 
Răspunsul  acestui  tineret  la  chemarea  pe  care  i-o  face  azi  veacul,  este 
prompt  şi  plin  de  înţelepciune.  Născut  şi  crescut  într'o  Românie  Mare, 
acest  tineret,  când  îşi  vede  Patria  în  doliu,  îşi  trezeşte  toată  mândria 
şi  tăria  strămoşilor  noştri  şi  se  pregăteşte  pentru  ceasul  cel  mare.  In 
scopul  acesta,  îşi  încheagă  mai  întâi  legăturile  cu  Hristos  şi  Biserica 
Sa  cea  sfântă,  fiind  încredinţat  că  toate  acţiunile  mari  ale  neamului 
nostru  au  pornit  din  tinda  sfintei  instituţii. 

Prilej  de  strânsă  legătură  i-a  oferit  Biserica,  aici  în  Ardeal,  prin 
■părinteasca  purtare  de  grije  a  I.  P.  Sf,  Mitropolit  Nicolae,  care  după  ce 
acum  10  ani  a  încopciat  intelectualii  mireni  de  rosturile  Bisericii  prin 
organizarea  Frăţiei  Ortodoxe  Române  (FOR),  a  dat  în  toamna 
anului  trecut  arhipăstoreasca  binecuvântare  pentru  ca  studenţimea  Uni¬ 
versităţii  clujene,  aşezată  vremelnic  aici  la  Sibiu,  să  se  constitue  în 
Frăţia  Ortodoxă  Română  Studenţească  (TORS).  Tineretul  univer¬ 
sitar  a  îmbrăţişat  cu  nefăţărită  dragoste  gândul  înaltului  Ierarh.  Co¬ 
municările  sufleteşti  şi  de  întărire  duhovnicească  şi  le  fac  în  şedinţele 
religioase  pe  cari  le  ţin  sub  povaţa  duhovnicului  lor,  P.  C.  Prot.  Aurel 
Nanu,  care  ştie  tălmăci  toată  dragostea  şi  preţuirea  pe  care  o  poartă 
Arhipâstorul  acestei  generaţii  ce  garantează  permanenţa  noastră  ca 
neam,  peste  veacuri.  Şi  tineretul  nostru,  atât  de  sbuciumat  în  ultima 
vreme,  înţelege  această  căldură.  Dar  mai  presus  de  toate  înţelege  că 
atâta  vreme  cât  omenirea  nu-şi  va  realipi  sufletul  şi  foaie  amănuntele 
vieţii  sale  de  Hristos  şi  atâta  vreme  cât  fiecare  dintre  noi  nu-şi  va 
canaliza  năzuinţele  sale  spre  reaşezarea  neamului  nostru  la  locul  ce  i 
se  cuvine  în  concertul  popoarelor  libere,  ţara  nădejdilor  noastre  de 
mâine  va  rămânea  un  ideal  inaccesibil.  Şi  tineretul  ţine  la  acest  ideal. 

O  dovedeşte  mărturisirea  de  credinţă  făcută  de  studenţime,  prin 
glasul  a  trei  reprezentanţi  ai  ei,  în  14  Aprilie  a.  c.,  în  capela  Academiei 
teologice  „Andreiane" ,  în  faţa  I.  P.  Sf.  Mitropolit  Nicolae  al  Ardealului. 

Când  i-am  văzut  înşiruiţi  pe  aceşti  tineri  studenţi  şi  studente  cu 
fruntea  plecată  şi  cu  mâinile  împreunate  pentru  rugăciune  în  faţa  sf. 
altar  din  capela  noastră,  încercam  senzaţia  unei  clipe  măreţe  de  spovedanie 
a  tuturor  copiilor  neamului,  cari  prin  tăcerea  lor  mocnită  urzesc  clocotul 
unui  marş  de  isbâvire  sufletească  şi  de  înălţare  a  neamului.  încercam 
vedenia  unor  ostaşi  timizi,  dar  hotărîţi,  cari  îşi  depun  rodul  duhovnicesc 
la  picioarele  lui  Hristos,  implorând  binecuvântarea  Lui  pentru  clipele 
măreţe  ce  vor  veni. 

Ce  tablou  măreţ  prezenta  in  seara  aceea  capela  Academiei  teologice ! 
Tineretul  universitar,  înfrăţit  în  dragoste  şi  avânt  cu  studenţii  teologi. 

Ce-au  mărturisit  aceşti  lujeri  tineri  ai  ţării? 

Au  mărturisit  pe  Hristos  şi  dumnezeirea  Lui ;  au  mărturisit  despre 
suflet  şi  ridicarea  lui  către  Dumnezeu  ;  au  mărturisit  concepţia  lor  despre 

urne  şi  viaţă,  condiţionând  ridicarea  noastră  ca  neam  de  o  nouă  orien¬ 
tare  către  Hristos  şi  Biserica  Sa. 

Aceleaşi  mărturisiri  le-a  făcut  tineretul  universitar  şi  în  ziua  de 
30  Maiu  a.  c.,  în  sala  „Simion  Bărnuţiu",  când  au  primit  premii 
în  cărţi,  din  mâna  I.  P.  Sf.  Mitropolit  Nicolae,  tinerii  cari  în  acest  an 
şcolar  s'au  încadrat  în  chip  deosebit  în  alvia  vieţii  religioase. 

Spovedaniile  tineretului  au  fost  primite  de  înaltul  nostru  Ierarh  cu 
netăinuitâ  bucurie.  Aici  na  mai  văzut  pe  tânărul  bogat  din  Evan¬ 
ghelie  întorcându-se  întristat  de  povaţa  jertfei,  ci  pe  tânărul  din  Nain, 
înviat,  biruind  moartea.  A  văzut  un  tineret  gata  să  soarbă  întreg  pa¬ 
harul  amărăciunilor  veacului,  în  schimbul  reînvierii  ţării  noastre  dragi. 
N’a  lipsit,  fireşte,  povaţa  magistrală  izvorilă  din  dragostea  dublată  de 
o  adâncă  cunoaştere  a  sufletului  tineretului  şi  a  marelui  său  rol.  „Ti¬ 
neretul  neamului  nostru  —  a  spus  înaltul  Ierarh  —  trebue  să  fie  ca 
ploaia.  Ea  se  ridică  de  pe  pământ  şi  iarăşi  aici  se  întoarce,  spre  a-i 
mari  puterea  de  fertilitate.  Aşa  şi  tineretul  neamului  nostru.  Ridicat 
din  poporul  dreptcredincios,  şl  trecut  prin  sita  şcolilor  înalte,  trebue 
sa  se  coboare  tot  la  popor,  spre  a-i  mări  puterea  de  rezistenţă  sufle¬ 
tească  şi  credinţa  în  tot  ceea  ce  este  dumnezeesc  şi  românesc".  Marele 
rol  al  intelectualului  român  de  azi  şi  de  mâine,  schiţat  magistral  în 
aceste  cuvinte,  trebue  să  fie  un  prilej  de  meditaţie  pentru  toată  obştea 
românească.  Căci  noi  na  putem  lăsa  totul  în  grija  generaţiilor  viitoare. 
Ziua  de  azi  trebue  să  fie  un  motiv  de  angajare  a  tuturor  puterilor 
neamului  nostru,  pentru  a  înlocui  realitatea  ce-o  trăim  cu  idealul  luminos 
spre  care  nizuim.  Căci  un  popor  ca  al  nostru  merită  alt  destin  istoric. 
Şi  tineretul  este  cel  ce  croieşte  acest  destin,  pentru  că  încă  nu  sa  scris 
ultima  pagină  a  istoriei  noastre.  Istoria  noastră  nu  trebue  să  ne-o  scrie 
alţii,  ci  noi. 

De  aceste  mari  realităţi  ţine  seamă  tineretul  nostru  şi  nu  vrea 
să  renunţe  o  clipă  măcar  la  mândria  pe  care  ne-o  oferă  obârşia  noastră 
nobilă  şi  credinţa  străbună  în  Hristos  Iisus.  preoi  nicodim  BELEA 

-£■ 

„ANASTASIA  ŞAGUNA“ 

Trăim  în  veacul  tuturor  ideologiilor,  unele  mai  obositoare  decât 
altele.  Pe  măsură  ce  cresc  confuziile  —  şi  ele  cresc,  într’adevăr,  cu 
o  iuţeală  îngrijorătoare  —  se  aprinde  şi  râvna  neistovită  după  orientări 
spirituale  refractare  necontenitelor  corecturi  şi  adaosuri  descumpănitoare 
de  suflet  ale  unei  gândiri  rebele,  care  reduce  totul  la  limitele  înguste 
ale  realităţii  supuse  controlului  simţurilor.  Lumea  caută  făgaşuri  drepte 
şi  sigure  pentru  paşii  ei,  îndrumaţi  —  vai!  —  de  atâtea  ori,  pe  po¬ 
vârnişurile  prăpăstioase  ale  îndepărtării  de  valorile  absolute  cari  fac 
faima  celor  două  milenii  de  istorie  urzită  sub  semnul  biruitoarei  Cruci. 

Mai  ales  inima  chinuită  a  tineretului  vremii  noastre  este  dogorită 
de  dorul  unei  concepţii  despre  lume  şi  viaţă  capabilă  să  satisfacă  exi¬ 
genţele  sale  spirituale.  îndopat  până  la  desgust  cu  tot  felul  de  noutăţi 
atât  de  puţin  —  sau  câtuşi  de  puţin  — •  înnoitoare,  solicitat  cu  o  ener- 

vantă  insistenţă  să-şi  ofere  adeziunea  unor  idealuri  de  provenienţă  du¬ 
bioasă  şi  de  orizonturi  întunecate,  schimbând  de  pe-o  zi  pe  alta  linia 
orientării  sale  în  zăduful  veacului  cu  uşurinţa  cu  care  lapezi  o  haină 
demodată,  după  ce  şi-a  pierdut  încrederea  în  îndrumătorii  săi  de  cir¬ 
cumstanţă,  acest  tineret  greu  încercat  s’a  urnit  de  mult,  cu  paşi  fermi, 
spre  altarele  de  pe  cari  Hrtstos  îi  binecuvintează  elanurile  generoase. 

Constatarea  aceasta  este  valabilă  mai  ales  pentru  tineretul  Ro¬ 
mâniei,  a  cărui  sinceră  alipire  de  Biserică  nu  a  putut  fi  pusă  la’ndo- 
ială  nici  chiar  atunci  când  anumite  experienţe  păgânizante,  învestite  cu 
caracter  mai  mult  sau  mai  puţin  oficial,  tindeau  la  înstrăinarea  lui  de 
îndoitul  ideal  urmărit  de  şcoala  românească  tradiţională:  ştiinţă  şi 
virtute. 

Au  trecut  aproape  două  decenii  de  când  a  luat  fiinţă,  în  cuprinsul 
Arhiepiscopiei  ortodoxe  române  de  Alba-Iulia  şi  Sibiu,  obştea  tinerimii 
adulte  „Sf.  Gheorghe",  cu  menirea  mărturisită  de-a  neutraliza  păgu¬ 
bitoarele  erori  educative  ale  unei  şcoli  laicizate  mai  mult  decât  putea 
îngădui  sufletul  profund  creştin  al  neamului  nostru,  Lxperienţa  a  dat 
roadele  aşteptate  de  autoritatea  bisericească.  Statutele  acestei  asociaţii 
religioase  au  servit  de  model  Consiliului  central  bisericesc  de  pe  lângă 
Patriarhia  română,  în  organizarea  vieţii  religioase  a  tineretului  ortodox 
de  pe  tot  întinsul  ţării. 

Acţiunea  de  reaşezare  în  Hristos  a  tineretului  nostru  a  fost  lăr¬ 
gită  şi  adâncită,  în  primăvara  anului  acestuia,  prin  înfiinţarea  Aso¬ 
ciaţiei  religioase  „Anastasia  Şaguna". 

Soră  mai  tânără  a  Societăţii  „Sf.  Gheorghe “  şi  organizaţie  pa¬ 
ralelă  a  acesteia,  Asociaţia  „Anastasia  Şaguna1'  urmăreşte  complec- 
tarea  educaţiei  religioase,  morale,  naţionale,  culturale  şi  sociale  a  ti¬ 
nerelor  fete  din  sat,  din  fabrică  şi  din  şcoală,  servindu-se  de  mijloacele 
indicate  în  Statutele  ei,  cari  au  obţinut  aprobarea  autorităţii  bisericeşti 
şi  au  fost  date  publicităţii. 

Urzirea  acestei  obştii  religioase  nu  este  o  improvizaţie.  La  obârşia 
ei  zace  experienţa  smerită,  tăcută,  stăruitoare  şi  rodnică  pe  care  Preotul 
Zosim  Oancea,  profesor  de  Religie,  a  făcut-o  vreme  de  doi  ani  de  zile 
cu  elevele  Şcoalei  normale  ortodoxe  române  „  Andreiu  Şaguna".  Această 
experienţă  constitue  o  primă  chezăşie  a  succesului  ei. 

încadrarea  în  rândurile  ei  e  voluntară.  Orice  tânără  fată,  dela 
vârsta  de  14  ani,  fără  considerare  la  pătura  socială  căreia-i  aparţine, 
poate  deveni  membră  începătoare  a  Asociaţiei.  După  un  stagiu  de  în¬ 
cercare  a  aptitudinilor  ei  duhovniceşti,  este  promovată  solemn  membră 
deplină,  cu  care  prilej  ea  face  legământul  de-a  urma,  apăra  şi  propo¬ 
vădui,  toată  viaţa,  învăţătura  sfintei  noastre  Biserici  ortodoxe  şi  po¬ 
runcile  neamului,  după  pilda  credincioasei,  dârzei,  iubitoarei  şi  jertfei - 
nicei  mame  care  a  fost  Anastasia  Şaguna. 

Asociaţia  va  avea  o  revistă  şi  o  bibliotecă  a  ei,  din  care  a  şi 
apărut  primul  volumaş.  Cunoscuta  scriitoare  creştină  dna  Zoe  Aposto- 

iescu,  a  compus  în  versuri  imnul  oficial  al  Asociaţiei,  iar  Păr.  Profesor 
Gheorghe  Şoima  dela  Academia  teologică  „Andreiană"  l-a  armonizat. 

întâmpinăm  cu  netăinuilă  bucurie  acest  început  plin  de  făgăduinţi. 
Ajute  Dumnezeu  ca  să  se  împlinească  de  sârg,  şi  desăvârşit,  ruga  cu 
care  membrele  Asociaţiei  încheie  ultimele  acorduri  ale  imnului  închinat 
Anastasiei  Şaguna : 

Ta,  suflete  de  veghe !  Arhanghelul  de  pază 
Al  legii  şi-al  credinţei !  Din  culmile  senine 
Insuflă-ne  virtutea !  Asupră-ne  veghează 
Neîncetat  să  mergem  pe-acelaş  drum  ca  tine  ! 

Dr.  QRIGORIE  T.  MARCU 


<9G) 


MIŞCAREA  LITERARĂ 


Nae  Ionescu:  METAFIZICA  I  (Cursul  din  1928 — 1929),  Bucu¬ 
reşti,  Imprimeria  Naţională,  1942. 

Intre  variatele  preocupări  filosofice  ale  Iui  Nae  Ionescu,  me¬ 
tafizica  ocupă  locul  central.  Am  putea  spune  chiar  că  metafizica 
formează  măduva  acestor  preocupări.  Şi  in  această  privinţă,  Nae 
Ionescu  s'a  dovedit  contimporan  filosofiei  europene,  care  în  ultimul 
timp,  după  cum  ne  rosteam  cu  alt  prilej,  trăeşte  o  adevărată  re¬ 
naştere  metafizică. 

Cursul  de  care  ne  ocupăm  acum  este  consacrat  „cunoaşterii 
imediate"  şi  a  fost  urmat,  după  cum  ne  informează  editorii  lui,  de 
cursul  din  1929 — 1930,  dedicat  „ cunoaşterii  mediate ",  Ambele  cursuri 
se  încadrează  în  „ teoria  cunoştinţei  metafizice" ,  fiind  faze  pregătitoare 
ale  cursului  de  „Istoria  Metafizicei “  (1930— 1931),  consacrat  diferitelor 
tipuri  de  gândire  metafizică  realizate  în  istoria  culturii,  şi  ale  cur¬ 
sului  de  Metafizică  propriu  zisă,  ţinut  în  anul  1936—37. 

Am  procedat  la  încadrarea  de  mai  sus  pentru  a  arăta  locul  pe 
care  Metafizica  I,  de  care  ne  ocupăm,  îl  deţine  în  concepţia  metafi¬ 
zică  a  fostului  profesor  Nae  Ionescu  şi  pentru  a  sublinia  felul  siste¬ 
matic,  lucid  şi  constructiv  în  care  gânditorul  dădea  graiu  viu 
înaltelor  sale  frământări  şi  trăiri  filosofice. 

înainte  de  a  intra  în  expunerea  ideilor  ce  alcătuesc  cuprinsul 
cărţii,  vrem  să  accentuăm  robusta  încredere  pe  care  Nae  Ionescu 
o  are  în  cunoştinţa  metafizică.  Indiferent  că  este  imediată,  adecă 
intuitivă,  directă,  trăită  sau  imediată,  discursivă,  silogistică,  cunoaşterea 
metafizică,  alături  de  cea  religioasă  şi  de  cea  ştiinţifică,  pe  care  gândi¬ 
torul  le  apreciază  la  justa  lor  valoare,  netezeşte  drumul  şi  legitimează 
temeiurile  ultime  ale  marilor  întrebări  şi  probleme.  In  această  per¬ 
spectivă,  diferitele  tipuri  de  cunoaştere  metafizică  sunt  tot  atâtea 
trepte  pe  care  spiritul  nostru  urcă  în  cerul  esenţelor  supreme. 

Fiind  vorba  de  conoaşterea  metafizică  imediată  —  ne  referim 
Ia  volumul  pe  care-1  recenzăm  —  metoda  adecvată  acesteia  este  me¬ 
toda  trăirii,  căreia  Nae  Ionescu  îi  acordă  o  deplină  suveranitate  în 
acest  domeniu.  Prin  aceasta  însă  funcţiunea  metafizică  a  cunoaşterii 
se  dilată,  menţinând  necontenit  corelaţiile,  care  sunt  multe  şl  variate, 
cu  trăirea  religioasă,  mai  ales  aşa  cum  aceasta  din  urmă  se  mani¬ 
festă  în  extazul  şi  plenitudinea  interioară  a  misticilor.  Inteligenţa 
lucidă  a  lui  Nae  Ionescu,  atât  de  lucidă  şi  de  trează  încât  unii  l-au 
decretat  drept  sceptic  între  sceptici,  era  prea  fină,  prea  nuanţată  şi 

prea  pasionată  de  culorile  concretului  ca  să  nu  sesizeze  fecunda  bo* 
găţie  spirituală  —  atât  pentru  metafizică,  cât  şi  pentru  religie  —  a  men¬ 
ţionatei  apropieri.  Dar  despre  toate  acestea  ne  vom  ocupa  la  locul 
potrivit. 

Dealtminteri,  şi  asta  e  o  dovadă  sigură  despre  bogăţia  interioară 
a  filosofului,  ochii  sufleteşti  ai  lui  Nae  lonescu  suprind  pretutindeni 
jocul  neastâmpărat  al  corelaţiilor  ce  dau,  prin  urzeala  lor  ontologică, 
densitate  şi  relief  vieţii  spirituale.  Gânditorul  nostru  duce  aşa  de 
departe  acest  cult  al  corelaţiilor,  care  în  ultima  analiză  este  un  cult 
al  nuanţelor,  încât  modul  lui  de  filosofare  s’ar  putea  defini,  fără 
exagerare,  ca  o  filosofie  a  corelaţiilor  spirituale.  Să  exemplificăm: 
Concepând  logica,  ceeace  de  altfel  am  arătat,  în  paginile  altei 
reviste,  cu  prilejul  prezentării  „ Istoriei  Logicei11 ,  ca  o  tipologie  a 
spiritului  uman,  Nae  lonescu  distinge  mai  multe  tipuri  de  logică, 
caracterizate  prin  anumite  constante  spirituale.  Ori,  acestor  tipuri  de 
pe  plan  logic  le  corespunde  pe  planul  metafizic  al  gândirii  sale  anu¬ 
mite  structuri,  cari  în  vederile  sale  alcătuesc  esenţa  realităţii,  înţele¬ 
gând  deopotrivă  realitatea  obiectivă  şi  cea  subiectivă.  Mai  precis: 
Structurile  obiective,  prin  urmare  esenţa  realităţii,  cu  varii  şi  inde¬ 
finite  semnificaţii,  sunt  captate  de  anumite  structuri  subiective,  pe 
care  tot  aşa  de  bine  le-am  putea  numi  tipuri  sau  moduri  personale 
de  a  gândi.  Metafizica,  în  ultimă  consecinţă,  nu  este  decât  efortul  pe 
care  spiritul  nostru  îl  face  în  vederea  racordării  structurilor  obiective 
cu  tipurile  subiective.  Truda  metafizicianului  nu  este  dar  un  efort 
de  echilibrare  între  existenţa  obiectivă  şi  insul  existenţial,  care  vrea 
să  înţeleagă,  să  se  orienteze  şi,  accentuăm  în  chip  deosebit,  „să  se 
măntue",  pentrucă  problema  problemelor,  după  Nae  lonescu,  este  pro¬ 
blema  mântuirii,  aşa  cum  ne-o  desvălue  textele  ortodoxiei  autentice. 

Am  putea  lungi,  cu  titlul  de  exemplificare,  Ia  nesfârşit  lista 
corelaţiilor  pe  care  le-am  pomenit.  Dar  nu-i  acesta  scopul  sumarelor 
noastre  consideraţiuni. 

Primul  volum  din  Metafizica  lui  Nae  lonescu  cuprinde  22  de 
capitole,  care  de  care  mai  ispititoare,  atât  prin  ideile  pe  care  le 
discută,  cât  mai  ales  prin  perspectiva  spirituală  din  care  sunt  văzute. 
Ele  se  rânduesc,  tot  atâtea  trepte  de  lumină,  între  metafizica  înţeleasă 
ca  expresie  a  echilibrului  spiritual  şi  sfinţenie,  octava  de  sus  a 
spirituali. aţii  umane,  după  acest  gânditor  de  esenţă  ortodoxă.  Privind 
din  acest  unghiu  al  ierarhizării  problemelor,  gândirea  lui  Nae  Io- 
nescu  ne  apare  ca  o  filosofie  „în  etaje" ,  spre  deosebire  de  cea  a 
dlui  C.  Rădulescu-Motru,  despre  care  dl  I.  Petrovici,  de  pildă,  cu 
autoritatea-i  de  prinţ  al  filosofiei  româneşti,  printr’o  fermecătoare 
imagine,  spunea  odată  că  se  desfăşoară  în  sistem  pavilionar. 

In  capitolul:  „Metafizica,  expresie  de  echilibru  spiritual",  după 
ce  sugerează  atmosfera  unui  curs  de  metafizică,  impusă  de  gravitatea 
problemelor  ce  angajează  însăşi  existenţa  morala  a  gânditorului,  de 
unde  tonalitatea  de  profesie  de  credinţă  a  oricărui  curs  de  filosofie 

propriu  zisă,  autorul  ne  spune  că  adevărul  filosofic,  deci  şi  cunoaşterea 
filosofică,  are  un  caracter  absolut,  spre  deosebire  de  cunoaşterea 
ştiinţifică,  ce  are  un  caracter  obiectiv.  Mai  mult  chiar:  adevărul 
filosofic  fiind  absolut,  sufere  de  incapacitatea  de  a  deveni  obiectiv 
(p.  13).  Argumentul  acestei  afirmaţii  îl  găseşte  în  multiplicitatea  sis¬ 
temelor  şi  a  punctelor  de  vedere  ce  populează  istoria  filosoîiei,  sisteme 
şi  puncte  de  vedere  cari  au  o  valoare  absolută  numai  pentru  acela 
care  Ie  gândeşte.  In  acest  fel  trebue  înţeles  caracterul  absolut  al  ade¬ 
vărului  filosofic:  absolut  pentru  cel  care-1  profesează,  absolut  pentru 
un  anumit  moment  al  timpului  şi  spaţiului.  „Aşa  fiind,  se  rosteşte  Nae 
lonescu,  filosofia  sau  filosofarea  este  un  act  de  viaţă,  un  act  de 
trăire",  un  fel  de  „mărturisire  lirică  de  credinţă",  care  nu  trebue 
niciodată  confundată  cu  declamaţia  retorică.  Reţinem  de  aci  rădăcina 
lirică  a  necesităţii  metafizice  a  omului,  ca  să  ne  exprimăm  cu  cu¬ 
vintele  lui  Schopenhauer.  Dar  această  necesitate  metafizică  este 
declanşată  de  nevoia  de  absolut  a  omului.  Absolutul,  insă,  este  deopo¬ 
trivă  domeniul  metafizicei  şi  cel  al  religiei.  Şi  de  aceea  al  doilea 
capitol  al  cărţii :  „ Preocuparea  metafizică  şi  preocuparea  religioasă “ 
este  consacrat  delimitării  celor  doua  domenii :  domeniul  religiei  şi 
domeniul  metafizicei.  Era  cu  atât  mai  necesar  tragerea  acestei  linii 
de  demarcaţie,  cu  cât  autorul  se  exprimă  textual ;  „întâi  pentrucă  un 
moment  metafizic  se  înrudeşte  întotdeauna  cu  un  proces  de  recru¬ 
descenţa  a  vieţii  religioase ;  şi  al  doilea,  pentrucă  un  moment  me!a- 
fizic  cere  o  epocă  de  preocupări  excesive  pentru  concret"  (p.  16). 1 

Cu  toate  acestea,  autorul  defineşte  limpede  diferenţele  dintre 
atitudinea  metafizică  şi  cea  religioasă. 

Atât  religia  cât  şi  metafizica  izvorăsc  dintr'o  emoţie,  să-i  zicem, 
originară.  Dar  emoţia  din  care  izvoreşte  preocuparea  metafizica  e  de 
altă  natură  decât  emoţia  din  care  izvoreşte  preocuparea  religioasă. 
„Metafizicianul,  spune  Nae  lonescu,  este  foarte  surprins  şi  neliniştit 
de  faptul  acesta  simplu,  că  există  ceva,  şi  prima  problemă  care  i  se 
pune  lui  este  să  se  lămurească  de  ce  există  ceva  şi  de  ce  nu  s'a 

întâmplat  ca  să  nu  existe  nimic,  de  ce  adică  lumea  a  avut  dela  în¬ 

ceput  existenţă,  de  ce  existenţa  a  avut  ceva  în  plus  asupra  neexistenţei ; 
de  ce,  adică,  trăim  într'un  regim  de  existenţă,  de  ce  trăim  pur  şi 

simplu,  când  logic  s'ar  fi  putut  foarte  bine  să  nu  existăm ;  de  ce 

s’a  realizat,  prin  urmare,  momentul  existenţei.  Din  această  primă 
şi  fundamentală  problemă  se  deduc  toate  celelalte,  adică :  ce  în¬ 
semnează  această  existenţă;  care  este  esenţa  ultimă  a  acestei  exis¬ 
tenţe  şi  care  sunt  fundamentele  existenţei \  cu  alte  cuvinte,  problema 
metafizică  este  o  problemă  de  înţelegere  a  existenţei  ca  atare." 

Prin  urmare,  preocuparea  sau  pasiunea  metafizică  izvoreşte  dintr'o 
emoţie  de  mirare  întrebătoare  în  faţa  existenţei. 


i  Aceste  idei  le-ara  desvoltat  mai  pe  larg  în  esseul  nostru:  „ Prezenţa  diolnă 
in  filosofia  contemporană" ,  ed.  „Ţaru'\  Sibiu,  1942. 

Punctul  de  plecare  al  actului  de  credinţă  şi  smerenie  „este  o 
emoţie,  care  însă  porneşte  din  neliniştea  unui  desechilibru ;  incapa¬ 
citatea  omului  de  a  fi  liniştit  >  incapacitatea  omului  de  a  fi  fericit”. 
Cu  alte  cuvinte,  emoţia  religioasă  naşte  din  dorul  nestins  al  omului 
de  a  se  mântui,  strâns  legat  acest  dor  de  conştiinţa  foarte  vie  a  inca¬ 
pacităţii  de  â  se  mântui  numai  prin  propriile  lui  puteri.  In  consecinţă, 
atât  atitudinea  religioasă  cât  şi  cea  metafizică  vizează  absolutul,  ca 
domeniu  comun  de  preocupări,  însă  diferă  esenţial  în  ce  priveşte 
orientarea,  comportarea  lor  în  faţa  realităţii  absolute.  „Prin  urmare, 
pe  când  în  metafizică  eu  caut  să  înţeleg  anumite  raporturi,  în  religie 
caut  să  înlătur  anumite  dureri.  In  cazul  întâi  avem  de-aface  cu  pro¬ 
blema  adevărului,  dincoace  cu  o  problemă  de  origine  morală,  de 
valorificare,  ceeace  nu  este  acelaş  lucru.  De  aceea  Dumnezeul  religiei 
este  ceva  viu,  pe  câtă  vreme  Dumnezeul  metafizicei  poate  să  fie  ceva 
viu  şi  poate  să  nu  fie  ceva  viu,  sau  poate  să  fie  ceva  care  nu  este 
activ,  ci  numai  existent  pur  şi  simplu.  Vasăzică,  atitudinea  religioasă 
trebue  să  ajungă  la  ceea  ce  numeam  adineaori  mântuire ;  atitudinea 
metafizică  ajunge  în  chip  fatal  la  cunoaştere.  Obiectul  metafizicei  este 
adevărul  absolut ;  obiectul  religiei  este  summum  honum.  Prin  urmare 
venim  de  o  parte,  bonum  de  altă  parte"  (p.  27), 

Cu  aceste  lămuriri,  trecem  peste  capitolul :  „  Tăgăduirea  meta¬ 
fizicei “,  care  cuprinde  o  expunere  critică  a  doctrinelor  filosofice 
cari  au  negat  legitimitatea  metafizicei,  şi  ne  oprim  asupra  cap.  IV : 
„ Natura  proprie  a  metafizicei11 . 

Natura  preocupării  metafizice  constă  in  valorificarea  existenţei 
în  funcţiune  de  personalitatea  filosofului-  De  aceea  metafizica  duce  la 
adevăruri  absolute  numai  pentru  acela  care  le  gândeşte  şi  nu  la 
un^  fel  de  prindere  sau  mai  bine  zis  cuprindere  sigură  a  absolutului. 
Prin  legarea  metafizicei  de  personalitatea  concretă  a  gânditorului, 
atitudinea  lui  Nae  lonescu  este  potrivnică  aşa  numitei  philosophia 
perennis,  negată,  după  convingerea  sa,  de  însăşi  realitatea  istorică  a 
fiiosofiei.  încercarea  neotomismului  de  a  verifica  aşa  zisa  philosophia 
perennis  este,  după  părerea  autorului  nostru,  sortită  eşecului,  din 
motivul  că  vede  imposibilă  transformarea  domeniului  naturii,  unde 
operează  metafizica,  într'un  domeniu  al  graţiei,  rezervat  exclusiv 
religiei.  Altfel  spus,  nu  există,  pentru  cine  priveşte  cu  ochiu  critic 
problemele,  posibilitatea  de  a  transforma  adevărurile  metafizice  în 
adevăruri  cu  caracter  dogmatic  (p.  45). 

Problema  fundamentală  a  metafizicei  este  existenţa  ca  principiu 
ciin  care  decurge  totul.  Este  vorba,  prin  urmare,  de  un  ens  a  se  şi 
în  al  doilea  rând,  eă  acest  ens  a  se  este  cauza  întregei  existenţe. 

In  capitolul:  „ Metafizic  şi  ştiinţific "  ni  se  arată,  prin  dovezi  con¬ 
vingătoare,  că  în  timp  ce  atitudinea  ştiinţifică  este  o  încadrare,  o 
delimitare  a  realităţii,  atitudinea  metafizică  este  o  trăire  a  realităţii. 
Prin  urmare,  ne  spune  autorul,  cam  aceasta  este  deosebirea  între  cu¬ 
noaşterea  ştiinţifică  şi  metafizică;  cea  ştiinţifică  purcede  din  afară 

înăuntru  şi  are  nevoie  de  experimentare,  cea  metafizică  are  pretenţia 
să  purceadă  dinăuntru  în  afară  şi  să  surprindă  secretele  existenţei, 
să  fie  stăpână  pe  ele,  să  fie  oarecum  stăpână  pe  legea  internă  de 
formare  a  evenimentelor.  Este  ca  şi  cum  ai  ţine  isvoarele  vieţii. 
Aceasta  însemnează  tendinţa  noastră  de  a  cunoaşte  metafizic  realitatea  •. 
dacă  cunoşti  izvoarele  vieţii,  ştii  cum  se  va  desvolta  ea  mai  departe, 
pentrucă  cunoşti  însăşi  legea  după  care  se  vor  desfăşura  evenimentele. 
Altfel,  trebue  să  procedezi  dela  experienţă"  (p,  55). 

In  ultimă  analiză  —  spaţiul  nu  ne  permite  să  parcurgem  toate  eta¬ 
pele  înfăţişate  de  autor  —  metafizica  este  o  încercare  de  cunoaştere 
absolută  a  realităţii  sau  o  încercare  de  cunoaştere  a  absolutului  pur 
şi  simplu.  „Şi  caracteristica  ei  fundamentală  este  că  porneşte  dela  un 
act  de  trăire  a  realităţii,  care  este  posibil  prin  introducerea,  prin 
scufundarea  noastră  înşine  în  această  realitate,  aşezându-ne,  postân- 
du-ne  oarecum,  sub  categoria  timpului  şi  spaţiului,  nu  în  domnia 
acestei  categorii  a  timpului  şi  a  spaţiului,  ci  într’o  anumită  poziţie, 
unde  timpul  şi  spaţiul  nu  au  intrat  încă  în  acţiune"  (p.  57). 

Punând  problema  posibilităţii  metafizicei,  Nae  Ionescu,  printr'o 
propoziţie  de  bun  simţ,  ne  spune  că  îndrituirea  sau  justificarea  acestei 
discipline  se  află  în  însăşi  existenţa  ei.  Din  moment  ce  există  pre¬ 
ocuparea  metafizică  ca  o  dată  a  spiritului  omenesc,  îndrituirea  meta¬ 
fizicei  ne  apare  ca  ceva  firesc.  Dincolo  de  logică  sau  de  epistemo¬ 
logie,  rostul  metafizicei  constă  într'o  continuă  frământare  a  vieţii 
noastre  spirituale,  într'un  fel  de  brânci  spre  absolut.  Este,  în  ultima  ana¬ 
liză,  un  motiv  de  nelinişte  spirituală,  isvorâtă  din  ceea  ce  Schopen- 
hauer  numia  necesitatea  metafizică  a  omului.  Din  această  perspectivă, 
Nae  Ionescu  discută  pozitivismul,  kantianismul,  nominalismul  şi  sco¬ 
lastica,  pe  care  o  numeşte  principiul  disolvant  al  metafizicei.  E  naiv 
şi  mediocru  să  negi  dreptul  la  viaţă  al  metafizicei  pe  motivul  că  se 
ocupă  de  probleme  irezolvabile. 

Funcţiunea  cunoaşterii  metafizice  constă  în  cuprinderea  esenţei 
realităţii.  Ori  esenţa  realităţii  o  formează  structurile,  adică  legile  şi 
formele  în  care  această  realitate  se  organizează.  In  acest  sens,  esenţa 
realităţii  nu  este  ceva  material,  este  un  principiu  structural,  un  principiu 
de  natură  spirituală.  „Prin  urmare,  unităţile  după  care  se  organi¬ 
zează  realitatea  nu  sunt  funcţiuni  ale  conştiinţei  noastre,  ci  unităţi 
rezultând  din  calitatea  ior  specială ;  nu  sunt  construcţii,  ci  realităţi. 
Nu  sunt  realităţi  materiale,  dar  nu  sunt  mai  puţin  realităţi". 

Pe  această  cale  ajungem  la  adevărata  existenţă  metafizică,  care 
este  o  existenţă  substanţială  (p.  98).  Astfel  înţeleasă,  adică  ne-creată, 
substanţa  nu  cuprinde  nimic  material.  Este  pur  şi  simplu  o  constanţă, 
un  principiu,  o  identitate  metafizică,  o  evidenţă  obiectivă,  cum  fericit 
se  exprimă  Nae  Ionescu.  „Prin  urmare  în  adevăr  principiul  sub¬ 
stanţei,  care  condiţionează  realitatea,  are  ca  lege  de  existenţă,  în 
domeniul  conştiinţei,  principiul  identităţii.  Dar  cum  substanţa  are  ca 
fundamentală  calitate  existenţa,  însemnează  că  aceşti  trei  termeni,  sub- 

stanţa,  principiul  identităţii  şl  existenta,  sunt  termeni  corelativi1'  (p, 
92-100). 

Prin  ideea  evidentei  obiective  a  structurilor  care  alcătuesc  esenţa 
realităţii,  Nae  Ionescu  răspunde  tuturor  formelor  de  subiectivism, 
nihilism  şi  solipsism,  afirmând  că  existenţa  obiectivă  postulează  deo¬ 
potrivă  realitatea  obiectului  şi  realitatea  subiectului. 

Plin  de  sugestii  şl  de  prospeţime  este  capitolul  ce  poartă  nu¬ 
mele:  „Trăire  şi  cunoaştere" ,  în  care,  pe  lângă  multe  altele,  ni  se 
spune  că  esenţele  realităţii  sunt  creaţiuni  analoage  conceptelor,  dar 
nu  sunt  concepte.  Ele  sunt  în  ordinea  realului  ceea  ce  sunt  conceptele 
în  ordinea  logicului. 

In  această  ordine  de  idei,  cunoaşterea  este  rodul  logicei,  iar 
trăirea  fructul  intuiţiei.  Logica  ne  duce  ia  concepte,  iar  intuiţia  la 
esenţe.  Aşa  se  explică  de  ce  autorul  distinge  mai  multe  atitudini  sau 
tipuri  în  procesul  metafizic  :  tipul  mistic,  tipul  logic  şi  tipuri  mixte. 
Intre  aceste  tipuri,  cu  diverse  şi  nuanţate  corelaţii  între  ele,  pendu¬ 
lează  existenţa  metafizică  a  omului.  Pentru  exemplificare,  autorul  ci¬ 
tează  pe  Blaise  Pascal  ca  tip  mistic,  pe  Spinoza  ca  tip  logic  şi  pe 
Descartes  ca  tip  mixt.  Cel  din  urmă,  adică  tipul  mixt,  este  „un  tip 
in  care  cunoştinţa  clară  prin  concepte  şi  transmiterea  cunoştinţei 
clare  prin  concepte,  cu  ajutorul  raţionamentelor,  este  întretăiată  şl 
ajutată  prin  apelul  la  intuiţia  mistică11  (p.  120). 

Lămurind  aceste  tipuri  de  valorificare  metafizică  a  existenţei, 
care  se  complectează  reciproc  prin  dozări  de  proporţii  diferite,  Nae 
Ionescu  deosebeşte  două  mari  poziţii  de  echilibrare  metafizică :  „po¬ 
ziţia  creatoare,  analoagă  dumnezeirii,  şi  poziţia  contemplativă,  ana- 
loagă  sfinţeniei,  cea  dintâi  corelată  cu  panteismul,  cea  de  a  doua  cu 
dualismul1'. 

De  pe  această  poziţie,  autorul  trece  Ia  desbaterea  problemei 
misticei,  stăruind  asupra  iubirii  ca  instrument  mistic  de  cunoaştere, 
o  Idee  scumpă  lui  Nae  Ionescu  încă  din  timpul  când  îşi  inaugura  pre¬ 
legerile  universitare  cu  acea  minunată  „funcţiune  epistemologică  a 
iubirii". 

Mistica,  în  concepţia  autorului,  este  o  metodă  a  metafizicei ; 
anume :  este  metoda  cunoaşterii  imediate,  căreia  îi  consacră  volumul 
de  care  ne  ocupăm.  Spre  deosebire  de  mistica  vitalistă  —  gen  Nietz- 
sche  sau  Bergson  —  mistica  pentru  care  pledează  filosoful  român 
izvoreşte  din  necesitatea  hieraticului;  este  o  mistică  îndreptată  spre 
cele  ascunse  ale  transcendenţei  şi  spre  cele  ascunse  ale  imanenţei 
ca  la  vitalişti.  Prin  proclamarea  necesităţii  hieraticului,  metafizica  lui 
Nae  Ionescu  se  încadrează  în  duhul  ortodoxiei  răsăritene,  c:ea  ce 
reiese  în  mod  evident  din  capitolele  XIV — XXII. 

Dacă  mistica  este  o  metodă  de  cunoaştere  metafizică  imediată, 
instrumentul  cel  mai  adecvat  al  misticei  este  iubirea.  „Am  afirmat, 
spun  Nae  Ionescu,  că  iubirea  este  o  metoda,  un  vehicol,  o  posibilitate 
de  cunoaştere.  Fiind  un  fel  de  depăşire  a  individului,  ea  înlesneşte 

ceea  ce  se  numeşte,  cu  un  cuvânt  cam  învechit  din  mistica  de  pe 
vremuri  „transformaţi o  amoris",  ceea  ce  însemnează  transformarea 
subiectului  în  obiectul  care  li  stă  în  fată,  cu  ajutorul  iubirii". 

După  ce  limpezeşte  probleme  cai  „iubeşte  pe  aproapele  tău, 
mistica  şi  psihologia  ştiinţifică,  mistic  şi  magic",  metafizicianul  nostru 
se  opreşte  mai  cu  dinadinsul  asupra  misticei  ca  fapt  de  viaţă,  afir¬ 
mând  că  fundamentul  misticei  este  postulatul  transcedenţei  (p.  156). 
Experienţa  mistică  este  o  realitate  căreia  nu  i  te  poţi  sustrage  atunci 
când  trăsătura  mistică  face  in  adevăr  parte  integrantă  din  structura 
ta  spirituală  (p.  158).  Nu  mai  zăbovim  asupra  faptului  că  activitatea 
mistică  este  legată  de  mari  frământări  şi  de  mari  dureri  spirituale,  E 
un  fapt  care  se  înţelege  dela  sine.  Ne  interesează  însă  în  chip  deo¬ 
sebit  altceva ;  relaţia  între  mistică  şi  problema  mântuirii.  Mistica  este 
un  instrument  în  slujba  problemei  mântuirii,  fără  să  fie  însă  condiţi¬ 
onată  de  mântuire.  Misticul  caută  pe  Dumnezeu  dintr’o  imperioasă 
necesitate  spirituală,  îl  caută  pentrucă  nu  poate  altfel  (p.  159).  In 
acest  sens,  experienţa  mistică  este  în  chip  subiectiv  un  argument 
pentru  existenţa  absolutului  (p.  160).  încă  odată  se  vădeşte  duhul  or¬ 
todox  al  metafizicei  nae-ionesciene.  Clarificând  raporturile  între  mistică 
şi  morală  pe  deoparte  şi  intre  teologie,  mistică  şi  metafizică  pe  de 
altă  parte,  autorul  formulează  următoarea  concluzie:  „Legătura  dintre 
mistică  şi  teologie,  prin  urmare,  este  de  neînlăturat,  pentru  simplul 
motiv  că  legătura  dintre  teologie  şi  metafizică  este  de  neînlăturat" 

(p.  163). 

Capitole  de  înaltă  filosofie  creştină  şi  ortodoxă  sunt  cele  con¬ 
sacrate  dogmei  trinităţii  şi  întrupării,  urmate  de  fermecătoarele  pagini 
închinate  pelerinului,  mirelui  şi  sfântului,  sublime  întrupări  ale  duhului 
ortodox.  Aceste  tipuri  de  profundă  trăire  creştină,  prin  actul  de 
smerenie,  care  este  fundamental  şl  esenţial  sfinţeniei,  se  pun  în  con¬ 
diţiile  de  a  primi  revelaţie,  de  a  lăsa  să  li  se  deschidă  fiinţa  supremă 

(p.  200), 

Prima  carte  de  metafizică  a  lui  Nae  Ionescu  e  o  dovadă  sigură 
despre  putinţa  de  a  filosofa,  adânc  şl  personal,  în  duhul  învăţăturii  . 
creştine.  Această  carte,  deşi  desbate  cu  preciziune  ştiinţifică  şi  deosebită 
acuitate  critică  problemele  fundamentale  ale  metafizicei,  ne  deschide 
totuşi  drumul  cerului  şi  calea  mărturisirii ;  un  merit  ce  trebue  subli¬ 
niat  cu  tărie.  Prof,  Dr.  GRIGORE  POPA 

'f; 

Prot  Dr.  Sofron  Vlad,  Rectorul  Academiei  teologice  din  Oradea- 
Timişoara :  ŞCOALA  MITOLOGICĂ.  Studiu  istoric-critic.  („Seria  Teo¬ 
logică"  nr.  23).  Sibiu,  Tipografia  Arhidiecezană  1943,  p,  84.  Preţul  Lei 
100.— 

In  1940,  când  a  dat  gata  ultima  redacţiune,  de  sigur  că  autorul  nici 
nu  putea  bănui  măcar  că  a  urzit  o  carte  de  luptă,  de-o  atât  de  acută 
actualitate. 

Intr  adevăr,  „Şcoala  Mitologică"  era  destinată  să  vadă  lamina 

tiparului  tn  Anuarul  Academiei  leologice  din  Oradea,  Injumâtăţirea 
Ardealului,  cu  consecinţele  sale  —  pe  cari  ne  abţinem  să  le  mal  ca¬ 
lificăm  şi  pe  hârtie  —  a  împiedecat  realizarea  planului  iniţial. 

Oferită  „Seriei  Teologice11  —  şl  acceptată  de  către  I.  P,  Sf,  Mi¬ 
tropolit  Nlcolae  cu  deosebită  bucurie  —  tipărirea  lucrării  a  început 
în  toiul  disputei  care  ne-a  angajat  condeele  —  şi  ceva  mai  mult  decât 
atât !  —  întru  apărarea  dumnezeiril  lui  Iisus  din  Nazaret,  atât  de  ne¬ 
aşteptat  făgăduită  în  cartea  „Religie  şi  Spirit"  a  dlui  Lucian  Blaga. 

Filosoful  român  lipseşte  din  grupul  mitologilor  pe  cari  ii  studiază 
şi-i  combate  cartea  Păr.  Dr.  S.  V.  Explicaţia  acestui  fapt  nu  trebue 
căutată  în  vreo  eventuală  omisiune  voită  a  tezei  sale  privitoare  la 
dumnezeirea  Mântuitorului,  ci  în  concepţia  pe  care  autorul  o  re¬ 
prezintă  privitor  la  Şcoala  mitologică.  „Sub  această  numire  —  ne  lă¬ 
mureşte  P,  C.  Sa  (p.  3)  —  grupăm  pe  toţi  cei  ce  au  negat  existenţa 
pământească  a  Mântuitorului".  Ceea  ce  însemnează  că  pentru  dânsul 
nota  determinantă  a  mitologului  este  tăgăduirea  isloricităţii  iui  Iisus 
din  Nazaret.  Ori,  există  încă  o  categorie  de  mitologi,  tot  atât  de  pri- 
mejdioşi  ca  şi  cei  dintâi,  cari  iî  reduc  pe  Iisus  !a  dimensiunile  minore 
ale  unui  rabbi  oarecare,  încărcat  fără  ştirea  şi  fără  voia  Iui  cu  pre¬ 
rogative  mesianice,  fără  a-i  tăgădui  existenţa  istorică  (D.  Fr,  Strauss, 
Ch.  Guîgnebert,  Lucian  Blaga,  ş.  a.).  Infr'un  studiu,  al  nostru,  apărut 
în  anul  trecut  („Mythos,  dela  Epistolele  Pastorale  şi  până  la  dl  Lucian 
Blaga11),  am  stăruit  mai  cu  dinadinsul  asupra  acestei  chestiuni. 

Dar  faptul  că  Păr.  S.  V.  strâmlează  aria  mitologismului,  nu  diml- 
nuiază  întru  nimic  valoarea  ştiinţifică  şi  utilitatea  sârguincioasei  sale 
lucrări.  Dimpotrivă,  Argumentele  invocate  împotriva  mitologilor  din 
prima  categorie,  îi  lovesc  şi  pe  ceilalţi  —  dl  Lucian  Blaga  inclusiv. 

Dr.  GR1G0RIE  T,  MARCU 


(SG) 

SOLEMNITATEA  ÎNĂLŢĂRII  LA  RANG  UNIVERSITAR  A 
ACADEMIEI  TEOLOGICE  „ANDREIANE"  sa  desfăşurat  Duminecă 
23  Maiu  a.  c,,  în  aula  gătită  de  sărbătoare  a  şcoalei. 

0  asistenţă  număroasă  şi  distinsă  a  onorat  cu  prezenţa  ei  praz¬ 
nicul  înălţării  pe  culmi  a  veche!  şi  merituoasei  noastre  instituţii  de 
învăţătură  şi  educaţie  ortodoxă  românească,  Erau  de  faţă ;  I,  P.  Sf, 
Mitropolit  Nicolae  al  Ardealului,  P,  Sf.  Episcop  Or.  Vasile  Stan  al 
Maramurăşului,  Episcopul  evanghelic  î.  p.  dl  Dr.  Victor  Glondys,  dl 
Profesor  Ion  Petrovici,  ministrul  Culturii  naţionale  şi  al  Cultelor  — 
venit  anume  dela  Bucureşti,  însoţit  de  dna  Maria  I.  Petrovici  şi  de 
şeful  de  cabinet  dl  Dr,  Constantin  Micu  —  dl  Prof.  Iuliu  Haţieganu, 
Rectorul  Universităţii  Daciei  Superioare,  însoţit  de  dnii  decani  V. 
Papilian  (medicină),  D,  D,  Roşea  (litere),  Aurelian  Ionaşcu  (drept)  şi 
D.  V.  Ionescu  (ştiinţe  -  Timişoara),  dl  General  Comandant  de  Armată 
Macici  Nicolae,  însoţit  de  dnii  Generali  Mitrănescu  Florea,  Filip 
Agricola  şi  Băldescu  Radu,  dl  Dr.  P.  Cârstea,  subprefectul  Judeţului 
Sibiu,  dlDr.  Simion  Mitea,  vice-primarul  municipiului  Sibiu,  număroşi 
profesori  universitari.  Consilierii  Mitropoliei  Ardealului,  Arhiepisco¬ 
piei  de  Alba-Iulia  şi  Sibiu  şi  ai  Episcopiei  Maramurăşului,  toţi  pro¬ 
fesorii  universitari  de  Teologie,  dl  Dr,  Şt.  Meteş,  corpul  profesoral 
al  Şcoalelor  normale  de  fete  şi  băeţi  „A,  Şaguna1',  reprezentanţii 
presei  în  frunte  cu  dl  Prof,  Dr.  Grigore  Popa,  directorul  ziarului 
„Ţara",  şi  mulţi  alţii.  Din  partea  bisericii  greco-catolice  a  participat 
Păr.  Canonic  Ion  Agârbiceanu,  Episcopul  evanghelic  dl  Wilhelm 
Staedel  a  fost  reprezentat  de  pastorul  Andreas  Scheiner. 

După  intonarea  imnului  arhieresc  şi  a  troparului  învierii  de  către 
corul  studenţilor  teologi,  dirijat  de  Păr.  Prof.  Gh.  Şoima,  Rectorul 
Academiei  teologice  „Andrelane",  Păr,  Prot.  Stavr.  Dr,  D.  Stăniloae, 
a  deschis  seria  cuvântărilor,  P.  C.  Sa  a  evocat  în  cuvinte  mişcătoare 
trecutul  de  glorie  al  instituţiei  şi  pe  făuritorii  lui,  între  cari  strălucesc 
mai  cu  osebire  nemuritorul  Andreiu  Şaguna  şi  I,  P.  Sf.  Mitropolit 
Nicolae.  înalţilor  dregători  de  stat  cari  au  colaborat  la  perfectarea 
actului  îbălţării  ia  rang  universitar  a  Academiei  teologice  „Ândreiane" 

—  di  Mareşal-Conducător  Ion  Antonescu,  dl  Ministru  Prof.  I.  Pe¬ 
trovici  şi  dl  Secretar  general  al  Cultelor  şi  Artelor  Prof.  Aurel  Popa 

—  Ie-a  exprimat  toată  recunoştinţa  şcoalei.  In  continuare,  P.  C.  Sa  a 
vorbit  despre  chipul  de  preot  ardelean  pe  care  se  strădueşte  să-l 
făurească  această  instituţie.  La  sfârşit,  a  înmânat  dlui  Prof,  I.  Petrovici 

darul  Academiei  teologice  „Andreiane" ;  o  Biblie  Şaguniană,  legată 
după  modelul  vechilor  cărţi  de  slujbă  bisericească. 

A  luat  apoi  cuvântul  I.  P.  Sf.  Mitropolit  Nicolae  al  Ardealului, 
înaltul  ierarh  a  arătat  că  înălţarea  la  rang  universitar  a  Academiei 
teologice  „  Andreiane',  care  era  aşteptată,  reprezintă  o  adevărată 
„plinire  a  vremii11  în  viaţa  instituţiei.  Exprimându-i  dlui  Ministru  1. 
Petrovici  mulţumirile  clerului  şi  poporului  de  dincoace  de  munţi  pentru 
actul  pe  care  l-a  săvârşit,  I.  P.  Sf.  Sa  a  stăruit  apoi  asupra  armoniei 
desăvârşite  care  trebue  să  existe  între  ştiinţa  teologică  şi  credinţa 
practică.  Biserica  noastră  —  Biserică  a  poporului  prin  tradiţie  şi  prin 
definiţie  —  va  creşte  şi  de  aici  înainte  preoţi  capabili  să  asigure  sa¬ 
tisfacerea  trebuinţelor  sufleteşti  ale  obştei  dreptcredincioase  şi  să 
înlesnească  împlinirea  aspiraţiilor  noastre  naţionale,  la  cari  nu  re¬ 
nunţăm  pentru  nimic  în  lume. 

Seria  cuvântărilor  a  încheiat-o  dl  Ministru  I.  Petrovici.  Dsa  a 
dat  glas  bucuriei  pe  care  o  simte  acum  când  poate  să  întoarcă  vizita 
lui  Gheorghe  Lazăr,  aducând  un  firman  şi  o  cunună  pentru  instituţia 
al  cărei  întâi  dascăl  a  fost  acest  deschizător  de  drumuri  noul  în  cultura 
românească.  Privitor  la  relaţia  dintre  Teologie  şi  Filosofie,  dl  Ministru 
I.  Petrovici  a  avut  cuvinte  de  desăvârşită  înţelegere.  Teologia  are 
astăzi  cea  mai  mare  misiune.  Ea  trebue  să  ridice  viaţa  sufletească  a 
omenirii  cu  o  treaptă  mai  sus,  restabilind  echilibrul  firesc  între  pro¬ 
gresul  tehnic  şi  cel  spiritual. 

După  serbare  a  avut  loc  o  masă  de  onoare,  în  cursul  căreia  s'au 
rostit  toasturi  pentru  M.  S.  Regele  Mihai  I,  dl  Mareşal  Ion  Antonescu, 
I.  P.  Sf.  Mitropolit  Nicolae,  dl  Ministru  I.  Petrovici  şi  pentru  prospe¬ 
ritatea  instituţiei.1 

GR.  T.  M. 


t  PREOTUL  NICOLAE  VONICA,  In  dimineaţa  înălţării  Dom¬ 
nului  s'a  săvârşit  din  viaţă.  Ia  locuinţa  părinţilor  săi  din  Poiana  Si¬ 
biului,  tânărul  şi  devotatul  preot  Nicolae  Vonica,  redactorul  foilor 
religioase  pentru  popor  „Lumina  Satelor11  şi  „Oastea  Domnului", 
Sănătatea  iui  trupească  lăsa  de  dorit  încă  de  pe  băncile  şcoalei.  In 
schimb,  vigoarea  sufletului  său,  pe  care  avea  să-i  închine  cu  totul 
lui  Hristos,  era  desăvârşită.  Liceean  la  Sibiu  şi  apoi  student  la  Fa¬ 
cultatea  de  Teologie  din  Cernăuţi,  unde  şi-a  luat  licenţa  în  sfânta 
ştiinţă,  Nicolae  Vonica  s'a  remarcat  din  vreme  ca  unul  din  cei  mai 
sensibili  şi  mai  temeinici  publicişti  bisericeşti.  Agrea  genul  de  arti¬ 
cole  scrise  pe  înţelesul  tuturor,  alimentate  din  cuvântul  fără  de  moarte 
al  Sfintei  Scripturi  şi  al  tradiţiei  patristice,  pe  cari  le  valorifica 
totdeauna  cu  pricepere  şi  căldură  pentru  trebuinţele  sufleteşti  ale 


1  Textele  autorizate  ale  cuvântărilor  rostite  la  festivitate  şi  la  masa  de  onoare 
care  a  urmat,  au  apărut  —  Însoţite  de  un  amplu  reportaj  —  în  „Telegraful  Român", 
nrii  22  şi  23  a.  c. 


5* 


336 


REVISTA  TEOLOGICA 


obştei  zilelor  noastre.  Hirotonit  preot  acum  cinci  ani  şi  numit  redactor 
responsabil  al  foilor  religioase  pentru  popor  „Lumina  Satelor"  şi 
„Oastea  Domnului,  a  deschis  o  luptă  nemiloasă  împotriva  păcatului, 
isbutind  să  consolideze  situaţia  acestor  organe  de  presă  ale  Societăţii 
misionare  „Oastea  Domnului",  ridicându-le  tirajul  şi  înbunătătindu-ie 
cuprinsul.  Intre  timp,  colabora  la  „Telegraful  Român"  şi  la  „Revista 
Teologică",  redactând  totdeodată  partea  literară  a  calendarelor  Ar¬ 
hiepiscopiei  ortodoxe  de  Alba-Iulia  şi  Sibiu, 

Astă  toamnă,  a  fost  doborât  la  pat  de-o  boală  mai  veche,  A 
continuat  totuşi  să  seri  Nu  de  mult  a  tipărit  preţioasa  carte  „Tâl- 
cuirea  sfintei  Liturghii",  In  scrisoarea  cu  care  a  însoţit  exemplarul  ce 
mi  l-a  trimis  ca  unui  coleg  de  şcoală  şi  de  propovăduire,  datată  30 
Martie  a.  c.,  scrie;  „Despre  boală  ce  să-ţi  spun?  Se  ţine  de  inima 

mea  şi  nu  vrea  să  mă  lase.  Totuşi,  până  acum  am  rezistat  bine. 

Doctorul  meu  „curant"  este  Domnul  Iisus.  in  cuptorul  suferinţelor  El 
mă  mângâie  şi  mă  întăreşte  să-mi  duc  crucea  fără  şovăire  şi  fără 
cârtire,  ci  cu  supunere  şi  cu  smerenie.  Pentru  asta  îi  mulţumesc  în 

flecare  zi.  Şi  îi  mai  mulţumesc  că  nu  m'a  lăsat  să  pier  întru  fărăde¬ 

legile  mele,  ci  mi-a  dat  vreme  de  pocăinţă". 

Boala  înrăutăţindu-se,  şi-a  exprimat  dorinţa  să  fie  dus  la  casa 
părintească  din  Poiana  Sibiului.  Înainte  de  plecare,  I.  P.  Sf.  Mitropolit 
Nicolae  al  Ardealului  l-a  cercetat  la  patul  său  de  suferinţă,  l-a  mân¬ 
gâiat  şi  I-a  încurajat 

Lasă  în  urmă  soţia  cu  doi  copii  şi  pilda  unei  vieţi  preoţeşti 
închinată  exclusiv  Domnului  şi  Mântuitorului  nostru  Iisus  Hristos. 
Rămăşiţele  pământeşti  ale  preotului  curat  cu  inima  care  a  fost  Nicolae 
Vonica,  aşteaptă  învierea  de  obşte  —  de  Duminecă  6  Iunie  a.  c.  — 
în  cimitirul  bisericii  ortodoxe  din  Poiana  Sibiului,  iar  sufletul  lui 
înbunat  de  rugă  necurmată  ca  şi  suferinţa  ce  ni  l-a  luat  prea  de 
vreme,  se  veseleşte  în  ceruri,  cu  drepţii  cad  bine  au  plăcut  Domnului, 

Vecinică  să-i  fie  amintirea,  iar  truda  vieţii  lui  preoţeşti  de  cât 
mai  mulţi  urmată. 


<9G) 


Dr.  GRIGORIE  T.  MARCU 


NOTE  Şl  INFORMAŢII 


PREA  Sfinţia  Sa  D.  D.  Ni¬ 
colae  Colan,  Episcopul  Vadului, 
Eeleacului  şi  Clujului,  membru 
activ  ai  Academiei  Române,  a 
intrat  în  ţară,  prin  punctul  de 
frontieră  dela  Feleac,  Miercuri 
16  Iunie  a.  c. 

După  un  scurt  popas  la  Turda, 
unde  a  cercetat  Oficiul  protopo- 
pesc,  P.  Sf.  Sa  s’a  îndreptat 
spre  Alba-Iulia,  fiind  întâmpinat 
de  P.  C.  Prot.  Alexandru  Baba, 
preşedintele  V  icariatului  ort.  rom. 
de  acolo,  şi  de  Consilierii  refe¬ 
renţi,  cu  cari  a  rezolvit  apoi 
chestiuni  bisericeşti  la  ordinea 
zilei. 

Joi  17  Iunie  a.  c.,  P.  Sf.  Sa 
a  sosit  la  Sibiu,  însoţit  fiind  de 
Păr.  Prof.  Dr.  Grigorie  T.  Marca, 
care  a  fost  delegat  sâ-i  iese  întru 
întâmpinare.  La  Reşedinţa  mi¬ 
tropolitană,  P.  Sf.  Sa  a  fost 
aşteptat  şi  salutat  în  numele  I. 
P.  Sf.  Mitropolit  Nicolae  —  ple¬ 
cat  la  Bucureşti  pentru  a  solu¬ 
ţiona  mai  multe  probleme  biseri¬ 
ceşti  importante  —  de  către  I. 
P.  C.  Arhim.  Vicar  Teodor  Sco- 
robeţ,  de  Consilierii  mitropolitani 
şi  arhiepiscopeşti  şi  de  Corpul 
profesoral  al  Academiei  teologice 
„Andreiane" . 

P.  Sf.  Sa  va  fi  oaspele  I.  P. 
Sf.  Mitropolit  Nicolae  al  Ardea¬ 
lului,  pe  toată  durata  şederii  Sale 
în  ţară.  S.  S. 

& 

DESBATERILE  sesiunii  ordi¬ 
nare  din  acest  an  a  Adunării 
eparhiale  a  Arhiepiscopiei  orto¬ 


doxe  române  de  Alba-Iulia  şi 
Sibiu,  au  stat  sttb  semnul  înăl¬ 
ţării  la  rang  universitar  a  Aca¬ 
demiei  teologice  „Andreiane". 
Deputaţii  eparhiali,  prin  purtă¬ 
torii  lor  de  cuvânt,  au  îndreptat 
acolo  unde  trebuia  expresiunea 
gratitudinii  clerului  şi  poporului 
ortodox  român  din  Ardeal,  pen¬ 
tru  actul  istoric  ce  s'a  săvârşit. 

Solicitat  să  se  angajeze  în  dis¬ 
cuţie  de  omagiile  respectuoase 
şi  aplauzele  entuziaste  al  căror 
obiect  a  fost,  I.  P.  Sf.  Mitro¬ 
polit  Nicolae  a  arătat  în  fraze 
dense  şi  limpezi  câştigul  cu  care 
se  alege  Ortodoxia  ardeleană  de 
pe  urma  clarificării  situaţiei  Aca¬ 
demiei  teologice  „Andreiane". 

înaltul  Ierarh  a  mers  însă  şi 
mal  departe.  Gândul  Său  fără 
astâmpăr  urzeşte  detaliile  planului 
de  făurire  a  unei  Universităţi  a 
Bisericii  ortodoxe  române. 

& 

TOT  cu  prilejul  lucrărilor  re¬ 
centei  sesiuni  a  Adunării  epar¬ 
hiale  a  Arhiepiscopiei  noastre, 
I,  P,  Sf,  Mitropolit  Nicolae  a  ţinut 
să  dea  expresie  satisfacţiei  Sale 
părinteşti  pentru  râvna  şi  devo¬ 
tamentul  de  care  rectorul  şi  pro¬ 
fesorii  în  funcţiune  ai  Academiei 
teologice  „Andreiane"  au  dat 
dovadă  în  îndeplinirea  misiunii 
lor,  uşurând  astfel  soluţionarea 
problemei  ridicării  la  rang  uni¬ 
versitar  a  înaltei  instituţii  pe  care 
o  servesc. 

Urnindu-şi  apoi  gândul  la  tre- 

cutul  nu  prea  îndepărtat,  înaltul 
Ierarh  a  pomenit  cu  emoţie  şl 
recunoştinţă  un  nume  drag  nouă 
tuturor.  Fostul  rector  al  Acade¬ 
miei  teologice  „Andreiane",  Păr. 
Nicolae  Colan,  astăzi  P.  Sf.  Epi¬ 
scop  al  Vadului,  Feleacului  şi 
Clujului,  a  contribuit  în  mod 
decisiv  la  sporirea  prestigiului 
şcoalei,  secondând  cu  credinţă 
şi  pricepere  pe  Chiriarhul  nostru 
în  opera  de  selecţionare  şi  pre¬ 
gătire  a  elementelor  tinere,  din 
rândurile  cărora  aveau  să  se  re¬ 
cruteze  profesorii  de  Teologie, 

Deputaţii  eparhiali  s'au  asociat 
spontan  la  această  dreapta  re¬ 
cunoaştere  a  meritelor  pe  cari 
şi  le-a  câştigat  fostul  cârmaciu 
al  Academiei  teologice  „Andre- 
iane“,  aplaudând  cu  însufleţire 
mişcătoarea  mărturisire  a  I.  P. 
Sf,  Mitropolit  Nicolae. 

(fi 

DUPĂ  abia  un  an  de  zile  de 
când  revista  noastră  a  apărut  cu 
un  „caiet  omagial“  închinat  fa¬ 
talelor  erori  comise  de  dl  Lucian 
Blaga  în  cartea  „Religie  şi  Spirit", 
faţă  de  dumnezeirea  Iul  lisus 
din  Nazaret  şi  faţă  de  relaţia 
firească  dintre  Ortodoxie  şi  Ro¬ 
mânism,  ieşim  cu  altul.  Dac'am 
fi  dat  ascultare  număroaselor  şi 
presantelor  solicitări  venite  din 
cercurile  cititorilor  noştri  fideli, 
caietul  acesta  trebuia  să  îmbrace 
armură  de  luptă  cu  luni  înainte. 
Ara  preferat,  însă,  să  tăcem  şi  să 
aşteptăm.  Asta,  din  mai  multe 
pricini.  Mai  e  oare  necesar  să  Ie 
arătăm  ? 

Teologii  sibieni  şi-au  spus  cu¬ 
vântul,  aici  şi  aiurea,  fără  ocol 
şi  mai  ales  fără  violenţe  de  stil. 
Un  articol  mai  amplu,  pe  care-1 


tipărim  în  numărul  de  faţă,  reca¬ 
pitulează  faza  iniţială  a  disputei 
iscate  de  imprudenta  carte  a  dlui 
L.  B. 

Lor  li  s'au  aliat,  mai  curând 
sau  mai  târziu,  confraţii  de  idei 
dela  Bucureşti  (dnii  Nlchîfor 
Crainic  şi  I.  Gh,  Savin),  Arad 
(Ilarion  V.  Felea),  Caransebeş 
(Petru  Al,  Rezuş),  Timişoara  (So~ 
fron  Vlad),  ş.  a.  Nedumerirea 
stârnită  de  imprecauţiile  poetului 
şi  dramaturgului  lent  transformat 
în  filosof  cu  imense  pretenţii  de 
originalitate,  era  generală.  Soco¬ 
team,  cu  toţii,  că-i  vorba  doar 
de-un  pogorământ  explicabil  în 
cariera  unui  om  de  talent  pe 
care  inocenta  tendinţă  majorantă 
a  admiratorilor  ce  roiesc  —  ine¬ 
vitabil  —  în  juru-i,  vrea  să-l 
salte  cu  orice  preţ  la  altitudini 
ce  depăşesc  smeritele  sale  posi¬ 
bilităţi  de  ascensiune  normală. 
Ne-am  ferit,  deci,  să-l  lovim  aşa 
cum  ar  fi  făcut  —  cum  au  făcut 
—  alţii,  în  împrejurări  similare. 
Perspectiva  redobândirii  celei 
de-a  suta  oi,  curat  ca'n  Scrip¬ 
tură,  ne  era  mai  preţioasă  decât 
eventuala  ei  lăsare  în  plata  Dom¬ 
nului.  Şi  pentru  a  celebra  după 
cuviinţă  bucuria  reîntoarcerii  la 
„matca  stilistică**  pe  care  o  pă¬ 
răsise  într'un  moment  de  „auto- 
depăşire”  a  competenţei  sale 
filosofice,  eram  gata  să  jertfim 
viţelul  cel  mai  gras  şi  să  încin¬ 
gem  o  vâlvătae  până  la  cer  din 
răvaşele  în  cari  ne-am  exprimat 
nemulţumirea  stârnită  de  prici- 
naşa  carte  „Religie  şi  Spirit". 
Ştiam  că  istoria  extravaganţelor 
unei  gândiri  rebele  musteşte  de 
urmele  întinate  ale  multor  „filo¬ 
sofi  cu  drac",  cum  ii  numesc 

sfinţii  Părinţi  ai  Bisericii  ecume¬ 
nice,  Dar  cine  ar  fi  putut  crede 
că  dl  L.  B.  o  să  facă  o  atât  de 
neîndurătoare  concurenţă  sum¬ 
brei  lor  glorii  de  cioclii  ai  cre- 
dlhţel  în  lisus  Dumnezeu  adevărat 
din  Dumnezeu  adevărat  ?  Noi, 
la  nici  un  caz  nu ! 

Era,  deci,  rândul  dsale  să  îm¬ 
prăştie  negurile  ce  începuseră 
să-i  învălue  filosofia  atât  de  mă¬ 
rinimos  cotată  la  bursa  valo¬ 
rilor  pasagere, 

N’a  fâcut-o.  Şi  nici  n'aşteptam 
s'o  facă  în  pripă,  înţelegători, 
i-am  lăsat  răgaz  de  răsgândire, 
atâta  cât  a  poftit.  Intre  timp, 
ne  am  pomenit  poftiţi  „să  me¬ 
dităm1'  asupra  atitudinii  noastre 
—  şi  nu  de  către  oameni  cari  ar 
fi  putut  rosti  un  cuvânt  cu  greu¬ 
tate  în  neînţelegerea  ce  se  îscase, 
(In  treacăt  fie  zis  ;  Ne-am  întrebat 
uneori,  fără  emoţie,  oare  cine-o  fi 
avut  interes  să  asmuţă  asupra- ne 
pe  nişte  tineri  —  de  treabă,  nimic 
de  zis  —  cari  înainte  de-a  ti¬ 
clui  lecţii  de  conduită  la  adresa 
altora,  au  încă  examene  de  dat, 
la  şcoală  şi  dincolo  de  ea).  în¬ 
cepuse,  aşa  dar,  să  ni  se  facă 
atmosferă,  Condeele  cari  inter- 
veniau  pro-Bîaga — la  „Viaţa", 
Ia  „Vremea"  şi  la  alte  perio¬ 
dice  mai  apropiate  spaţial  de 
noi  —  nici  să  fi  fost  înţelese : 
îşi  lăudau  de  zor  idolul  şl  is- 
beau  pieziş,  uneori  grosolan,  în 
cei  ce  au  avut  curajul  să-i  de¬ 
nunţe  erorile,  fără  a  cuteza  să 
se  angajeze  într'o  desbatere  se¬ 
nină  de  fond  a  problemelor  în 
litigiu.  Pentru  aceasta,  le  lipsia 
de  sigur  nu  numai  competenţa 
trebuincioasă,  ci  şi  bunăvoinţa 
de-a  uşura,  cu  un  ceas  mai  de 
vreme,  clarificarea  diferendului. 


Spectacolul,  au  spus-o  alţii,  era 
jalnic.  Perspectiva  de  a-1  câ¬ 
ştiga  definitiv  pe  dl  L.  B.  de  par¬ 
tea  lor,  i-a  ridicat  filosofului 
„Marelui  Anonim"  apărători  cari 
n'au  avut  altceva  faţă  de  Bise¬ 
rică  şi  de  gândirea  religioasă 
decât  o  aversiune  comparabilă  cu 
aceea  a  diavolului  faţă  de  tămâie. 
Unii  dintre  ei  (că-i  chiamă  Pom- 
piliu  Constantinescu  sau  altfel, 
asta  interesează  mai  puţin)  ne- 
chiază  săptămânal  împotriva  „sec¬ 
tarismului  ortodox"  care  are  un 
singur  păcat  s  preferă  pe  lisus- 
Dumnezeu  adevărat  oricărui  fi¬ 
losof  ratat.  Alţii,  vor  cu  orice 
preţ  să  ne  amuze :  mântuirea 
vine  prin. . .  metafizică.  (Pentru 
detalii,  se  pot  consulta,  cu  ire¬ 
parabilă  cheltuială  de  timp,  fa¬ 
cerile  dini  Zevedei  Barbu,  din 
„Saecuium").  Ne  oprim  aici . . . 
* 

Preopinenţii  noştri  nu  vor  să 
înţeleagă  un  adevăr  elementar: 
teologii  cari  au  luat  poziţie  faţă 
de  erorile  dlui  L.  B.  nu  se  pro- 
povăduesc  pe  ei  înşişi,  ci  pe 
Hrîstos ;  nu  se  dau  în  vânt  după 
originalitate  cu  orice  preţ,  ci 
veghiază  atenţi  lângă  fântânile 
pure  ale  credinţei  creştine  ;  nu 
se  aprind  de  arţag,  pentru  că 
n'au  ambiţii  personale  cari  ar 
putea  fi  rănite,  dar  „ard"  ori 
de  câte  ori  sofia  veacului  ace¬ 
stuia  se  răsvrăteşte  împotriva 
lui  Hrîstos  şi  se  răsteşte  la  apă¬ 
rătorii  Lui. 

Aşteptam,  cândva,  ca  cel  puţin 
dl  L,  B,  să  facă  această  dis¬ 
tincţie  şi  —  se  mai  plăteşte  oare 
s'o  spunem  ?  —  să  înfrâneze, 
desgustat,  elanul  desordonat  al 
admiratorilor  dsale  de  circum¬ 
stanţă,  cari  cu  călimări  Ia  cin- 

gătoare  —  din  nevoia  de  ocu¬ 
paţie  mai  mult  decât  din  vo¬ 
caţie  —  îi  împroaşcă  adver¬ 
sarii  cu  cerneluri  de  diferite  cu¬ 
lori.  Fusese  doar  şl  dsa  teolog, 
în  tinereţe.  N'a  făcut-o.  Dimpo¬ 
trivă  1  Imprecautul  atac  la  adresa 
teologilor,  pe  care-1  semnează 
cu  iniţiale  in  cel  mal  proaspăt 
caiet  al  revistei  „Saeculum",  ne-a 
îndatorat,  cu  părere  de  rău,  să 
adoptăm  integral  opinia  după 
care  dsa  a  trecut  prin  teologie 
ca  o  manta  impermeabilă  prin 
ploaie. 

Fenomenul  nu  e  unic.  Au 
mai  dezertat  şl  alţii  dela  înda¬ 
toririle  ce  şi  le-au  asumat,  cu 
bună  ştiinţă,  în  vremea  tinereţii 
lor,  fără  să  se  simtă  obligaţi  a 
arde  „idolii"  pe  cari  i-au  ado¬ 
rat  cândva.  Cine  ne-ar  putea 
dovedi  că  dl  L.  B,  ţine  de 
spiţa  lor,  după  cele  întâmplate 
de-un  an  încoace  ? 

Ne  vine  ’n  minte  definiţia  pe 
care  solitarul  mag  în  sutană 
Euthanasius  a  dat-o  pururea 
pornitei  spre  răsvrătire  ratio  i 
advocatus  diaboli.  Şi  nu  putem 
rezista  ispitei  de-a  face  o  apro¬ 
piere  între  ea  şi  cazul  nostru. 
Noi  —  şi  dl  L.  B.  —  am  în¬ 
văţat  în  şcoalele  de  Teologie 
că  raţiunea  ni  s’a  dat  ca  să  ne 
putem  apropia  de  Dumnezeu  — 


şi  nu  invers.  Şi  cornutele  văd 
lumea  cum  o  vedem  noi,  dar 
neavând  „nous“,  neposedând 
„ratio",  nu  se  pot  ridica,  prin 
contemplarea  spectacolului  crea» 
ţiunii,  la  ideea  unui  Dumnezeu 
care  —  spre  deosebire  de  ego¬ 
istul  şi  înnăcritul  „Mare  Ano¬ 
nim"  al  dlui  L.  B.  —  este  de¬ 
stui  de  generos  ca  să-şi  dea  de 
ocară  unicul  Fiu,  pentru  noi  şi 
pentru  a  noastră  mântuire. 

Să  nu  uităm  —  şi  pentru  asta 
recitiţi  „Cezara"  —  că  Eutha¬ 
nasius  este  unul  din  eroii  Iui 
Eminescu,  cu  care  dl  L.  B.  se 
compară,  mai  nou,  atât  de  bu¬ 
curos,  încât  era  cât  pe-aci  să 
ne  convingă  că-i  o  reîncarnare 
acestui  geniu  fără  pereche.  O 
reîncarnare  degradată,  fireşte, 

NE-A  parvenit  la  redacţie 
copia  unui  protest  energic  şi 
demn,  ridicat  de  un  confrate 
dela  graniţa  de  Vest  împotriva 
anumitor  tendinţe  filo-papistaşe 
pe  cari  ie  manifestă  un  periodic 
bisericesc  din  Chişinău. 

...Din  Chişinăul  uşurat  de  ju¬ 
gul  bolşevic  prin  intervenţia  de¬ 
cisivă  a  halebardierilor  vărgaţi 
cari  păzesc  porţile  Vaticanului. 

Confratele  nostru  a  neglijat 
acest  amănunt.  Nu  'vi  se  pare  ? 

GR.  T.  M. 

